Azhimukham View: ശ്രീറാം വെങ്കിട്ടരാമന് മദ്യപിച്ചിരുന്നുവെന്ന് നാട്ടുകാര്‍ക്കൊക്കെ ബോധ്യമുള്ള കാര്യമാണെന്ന് മുഖ്യമന്ത്രി; ആഭ്യന്തരവകുപ്പ് താങ്കളുടെ കീഴിലാണ്, എന്നിട്ടുമെന്തേ പോലീസ് അത് അട്ടിമറിച്ചു?\nപോലീസിനെ രൂക്ഷമായി വിമര്‍ശിച്ചാണ് ഹൈക്കോടതി കഴിഞ്ഞ ദിവസം ശ്രീറാം വെങ്കിട്ടരാമന് ജാമ്യം അനുവദിച്ചത്. ജാമ്യം അനുവദിക്കാതിരിക്കാന് ശ്രീറാം തന്നെ തെളിവ് കൊണ്ടു തരണമായിരുന്നോ എന്നും കോടതി ചോദിച്ചിരുന്നു. അത്രയേറെ വീഴ്ചയാണ് ഇക്കാര്യത്തില് പോലീസിന്റെ ഭാഗത്തു നിന്നുണ്ടായത് എന്നു ചൂണ്ടിക്കാട്ടിയാണ് കോടതി ശ്രീറാമിനെ കസ്റ്റഡിയില് വേണമെന്ന ആവശ്യം തള്ളിയത്. ഇതിനെതിരെ സര്‍ക്കാര് വീണ്ടും അപ്പീല് പോകുന്നുണ്ട്.\nസംഭവത്തെക്കുറിച്ച് മുഖ്യമന്ത്രിയുടെ വാക്കുകള് ഇങ്ങനെയാണ്: ശ്രീറാം വെങ്കിട്ടരാമന് നല്ല നിലയില് മദ്യപിച്ചിരുന്നുവെന്നതിന്റെ ലക്ഷണം അവിടെ ഉണ്ടായിരുന്നവര്‍ക്കെല്ലാം ബോധ്യപ്പെട്ടിട്ടുണ്ട്. മദ്യപിച്ചില്ലെന്ന് പറയുന്നത് ശ്രീറാം മാത്രമാണ്. എന്നാല് ശ്രീറാം വെങ്കിട്ടരാമന് എത്ര നിഷേധിച്ചാലും മാധ്യമ പ്രവര്‍ത്തകന് കെ.എ ബഷീറിന്റെ മരണത്തിനിടയാക്കിയ വാഹനമോടിക്കുമ്പോള് അദ്ദേഹം മദ്യപിച്ചിരുന്നുവെന്ന് നാടാകെ അംഗീകരിക്കുന്ന കാര്യമാണ്. രക്തത്തില് മദ്യത്തിന്റെ അംശം എത്ര സമയം വരെ നില്‍ക്കുമെന്ന് തനിക്കറിയില്ല. അത് ഇല്ലാതാക്കാന് ശ്രീറാം മറ്റെന്തെങ്കിലും മരുന്ന് കഴിച്ചിട്ടുണ്ടോ എന്ന് തനിക്കറിയില്ല. ഇക്കാര്യത്തില് പോലീസിന് വീഴ്ചയുണ്ടായോ എന്ന കാര്യത്തില് അന്വേഷണം നടക്കുന്നുണ്ട്. അത് കഴിയുമ്പോള് ഇക്കാര്യങ്ങള് ബോധ്യമാകും ഇക്കാര്യത്തില് ആശങ്ക വേണ്ട. എക്‌സിക്യൂട്ടീവ് മജിസ്‌ട്രേറ്റിന്റെ തലത്തില് കാര്യങ്ങള് കൈകാര്യം ചെയ്തിട്ടുള്ളയാളാണ് ശ്രീറാം വെങ്കിട്ടരാമന്. മദ്യം കഴിച്ചില്ലെങ്കില് പോലും അമിത വേഗത്തില് വാഹനം ഓടിക്കാന് പാടില്ലെന്ന് അറിയാവുന്ന ആളാണ്. തെറ്റ് എന്താണ് എന്ന് കൃത്യമായി ബോധ്യമുള്ളയാളാണ്. അങ്ങനെയുള്ളവര് തെറ്റ് ആണെന്നറിഞ്ഞിട്ടും വ്യത്യസ്തമായി കാര്യങ്ങള് ചെയ്യുമ്പോള് സംഭവത്തിന്റെ ഗൗരവം കൂടും.\nകോടതി ചൂണ്ടിക്കാട്ടിയതും മുഖ്യമന്ത്രി തന്നെ സംഭവത്തെക്കുറിച്ച് പറഞ്ഞതും പരിശോധിക്കുമ്പോള് പൊതുവായ ബോധ്യപ്പെടുന്ന ഒരു കാര്യമുണ്ട്. ആഭ്യന്തര വകുപ്പിന്റെ ഭാഗത്തുനിന്നുള്ള കടുത്ത വീഴ്ച. മുഖ്യമന്ത്രി തന്നെയാണ് ആഭ്യന്തര വകുപ്പിന് നേതൃത്വം നല്‍കുന്നത്. ആ വകുപ്പിന് കീഴിലാണ് പോലീസ് സേന വരുന്നത്. സംഭവത്തില് കര്‍ശന നടപടികള് എന്ന് തുടക്കം മുതല് മുഖ്യമന്ത്രി തന്നെ ആവര്‍ത്തിക്കുന്ന കേസില് പോലീസ് അതിനെ അട്ടിമറിച്ചിട്ടുണ്ടെങ്കില് വീഴ്ച ആരുടേതാണ്? ആഭ്യന്തര വകുപ്പിനെ പ്രതിക്കൂട്ടിലാക്കിക്കൊണ്ട് കേരളത്തിലെ പോലീസ് നടത്തുന്ന കസ്റ്റഡി കൊലപാതകങ്ങളും ക്രൂരമര്‍ദ്ദനങ്ങളും കേസ് തേച്ചുമായ്ച്ചു കളയലും ഇത് എത്രാമത്തെ തവണയാണ്? എന്തു കൊണ്ടാണ് ആഭ്യന്തര വകുപ്പിന് അതിന്റെ കീഴിലുള്ള ഉദ്യോഗസ്ഥരെ പോലും നിയന്ത്രിക്കാന് സാധിക്കാത്തത്?\nശ്രീറാം വെങ്കിട്ടരാമന് മദ്യപിച്ചിരുന്നുവെന്ന് നാട്ടുകാര്‍ക്കൊക്കെ ബോധ്യമാകുന്ന കാര്യമാണെന്ന് മുഖ്യമന്ത്രി പറയുമ്പോള് മനസിലാക്കേണ്ട ഒരു കാര്യം നാട്ടുകാരുടെ ബോധ്യത്തിന്റെ പുറത്തല്ല ഇന്ത്യന് നീതിന്യായ വ്യവസ്ഥ നടപ്പാകുന്നത് എന്നാണ്. അത് പ്രതിയെന്ന് കുറ്റം ചാര്‍ത്തി ഒരാളെ നിയമത്തിനു മുന്നില് എത്തിക്കുമ്പോള് അതിന് ആവശ്യമായ തെളിവുകള് കൂടി ഹാജരാക്കി സംശയലേശമന്യേ കുറ്റകൃത്യം തെളിയിക്കുമ്പോഴാണ്. എന്നാല് ശ്രീറാം വെങ്കിട്ടരാമന്റെ കേസില് അതാണോ ഉണ്ടായിട്ടുളളത്? അല്ല എന്ന് സംഭവങ്ങള് കാണുകയും വായിക്കുകയും ഒക്കെ ചെയ്യുന്ന ഇതേ നാട്ടുകാര്‍ക്ക് ബോധ്യപ്പെടുന്ന കാര്യങ്ങളാണ്.\nവെള്ളിയാഴ്ച രാത്രി 12 മണി കഴിഞ്ഞ് ശ്രീറാം വെങ്കിട്ടരാമനും സുഹൃത്ത് വഫാ ഫിറോസും സഞ്ചരിച്ചിരുന്ന കാര് മാധ്യമ പ്രവര്‍ത്തകനായ കെ.എം ബഷീര് സഞ്ചരിച്ചിരുന്ന ബൈക്കിനെ ഇടിച്ചു തെറുപ്പിക്കുന്നു. മ്യൂസിയം പോലീസ് സ്‌റ്റേഷനില് നിന്ന് 500 മീറ്റര് പോലും അകലെയല്ലായിരുന്നു സംഭവം. ശബ്ദം കേട്ട് അഞ്ചു മിനിറ്റില് തന്നെ പോലീസ് അവിടെ എത്തിയിരുന്നുു എന്ന് വഫാ ഫിറോസ് ഏഷ്യാനെറ്റ് ന്യുസിന് നല്‍കിയ അഭിമുഖത്തില് പറയുന്നുണ്ട്. ശ്രീറാം തന്നെയാണ് കാറിന്റെ ഡ്രൈവിംഗ് സീറ്റില് നിന്ന് ഇറങ്ങിയത് എന്നും പോലീസിനും ബോധ്യമുള്ള കാര്യമാണ്. സാക്ഷി മൊഴികളും ഇത് ശരിവയ്ക്കുന്നുണ്ട്. ശ്രീറാമിന്റെ കാല് നിലത്തുറയ്ക്കുന്നുണ്ടായിരുന്നില്ല എന്നും സാക്ഷികള് തന്നെ വെളിപ്പെടുത്തിയിട്ടുണ്ട്. ശ്രീറാമാണ് കാര് ഓടിച്ചിരുന്നത് എന്നത് ശ്രീറാം തന്നെ പറയുകയും അതിന്റെ അടിസ്ഥാനത്തിലാണ് വഫയെ ഊബര് ഓട്ടോ വിളിച്ച് വീട്ടിലേക്ക് വിടുന്നതും. ഇതൊക്കെ പോലീസിന്റെ അറിവോടെയാണ് നടന്നതും. തുടര്‍ന്ന് ബഷീറിനെ ആശുപത്രിയിലേക്കും ശ്രീറാമിനെ മ്യൂസിയം പോലീസ് സ്‌റ്റേഷനിലേക്കും കൊണ്ടു വന്നശേഷം പരിക്കേറ്റതിനാല് അയാളെ ജനറല് ആശുപത്രിയിലേക്ക് കൊണ്ടു പോകുന്നു. ഇത്രയും കാര്യങ്ങള് പകല് പോലെ വ്യക്തമാണ്.\nAlso Read: സല്‍മാന് ഖാന് ഇന്നും ബോളിവുഡ് സൂപ്പര്‍സ്റ്റാറാണ്, ശ്രീറാം വെങ്കിട്ടരാമനും നാളെ പുല്ലുപോലെ ഊരിപ്പോരും; നീതിനടത്തിപ്പിലെ മുംബൈ-കേരള സാദൃശ്യങ്ങള്\nഇവിടെ നിന്നാണ് അട്ടിമറികള് ആരംഭിക്കുന്നത്. ജനറല് ആശുപത്രിയില് ശ്രീറാമിനെ പരിശോധിച്ച ഡോക്ടര് മദ്യത്തിന്റെ മണമുള്ളതായി റിപ്പോര്‍ട്ട് നല്‍കിയിട്ടുണ്ട്. സര്‍ക്കാര് അഭിഭാഷകന് ഇതിന്റെ രേഖ കഴിഞ്ഞ ദിവസം ഹൈക്കോടതിയില് നല്‍കുകയും ചെയ്തു. അപ്പോള് എന്തുകൊണ്ട് ശ്രീറാമിന്റെ രക്തപരിശോധന നടത്തിയില്ല? ശ്രീറാം അനുവദിക്കാതിരുന്നത് കൊണ്ട് എന്നാണ് പോലീസ് പറയുന്നത്. മദ്യത്തിന്റെ മണമുണ്ട് എന്ന് ഡോക്ടര് പറഞ്ഞിട്ടും എന്തുകൊണ്ട് പോലീസിന് അതിന് അധികാരമുണ്ടായിട്ടും രക്തപരിശോധന നടത്താന് നിര്‍ദേശം നല്‍കിയില്ല എന്ന് ചോദിച്ചത് കോടതി തന്നെയാണ്. വീഴ്ച അവിടെ തുടങ്ങുന്നു.\nതുടര്‍ന്ന് ശ്രീറാം പറയുന്നത് വണ്ടിയോടിച്ചിരുന്നത് വഫയാണ്, താനല്ല എന്നാണ്. അതിനെ തുടര്‍ന്നാണ് വീട്ടിലേക്ക് പറഞ്ഞയച്ച വഫയെ പോലീസ് തിരികെ വിളിച്ച് രക്തപരിശോധന നടത്തുന്നത്. അതായത്, വാഹനം ഓടിച്ചിരുന്നത് ശ്രീറാമാണെന്ന് ബോധ്യമുള്ള പോലീസ് അയാളുടെ രക്തപരിശോധന നടത്താതെ വഫയെ വിളിച്ചു വരുത്തി രക്തപരിശോധന നടത്തുന്നു. അപ്പോള് കള്ളക്കളികള് അവിടം മുതല് തുടങ്ങുകയായിരുന്നു എന്നു വേണം മനസിലാക്കാന്. പെറ്റി കേസ് കാര്യങ്ങളില് പോലും സംശയം തോന്നിയാല് മദ്യപിച്ചിട്ടുണ്ടോ എന്ന് പരിശോധന നടത്തുന്ന പോലീസാണ് ഈ വിധത്തില് പെരുമാറിയത്. അപകടം ഉണ്ടായതിന്റെ പിറ്റേന്ന് പോലും ആരാണ് വാഹനം ഓടിച്ചത് ആരാണ് എന്ന കാര്യത്തില് സംശയമുണ്ട് എന്ന് മ്യൂസിയം പോലീസ് അധികൃതര് മാധ്യമങ്ങളോട് പറഞ്ഞിട്ടുണ്ട്. രക്തപരിശോധന കഴിഞ്ഞ ശേഷം വഫ നല്‍കിയ രഹസ്യ മൊഴിയില് പക്ഷേ, ശ്രീറാം തന്നെയാണ് വാഹനം ഓടിച്ചിരുന്നത് എന്നും പറഞ്ഞിരുന്നു. എന്നിട്ടും ശ്രീറാമിന്റെ രക്തപരിശോധന നടത്താന് പോലീസ് തയാറായില്ല.\nജനറല് ആശുപത്രിയില് നിന്ന് മെഡിക്കല് കോളേജിലേക്ക് റഫര് ചെയ്ത ശ്രീറാം എങ്ങനെ പിന്നീട് സ്വകാര്യ ആശുപത്രിയില് അഡ്മിറ്റായി? എന്തിന് പോലീസ് അത് അനുവദിച്ചു? അതും കഴിഞ്ഞ് ഒമ്പതു മണിക്കൂര് കഴിഞ്ഞാണ് രക്തപരിശോധന നടത്തുന്നത്? എന്തുകൊണ്ട്? രക്തത്തില് മദ്യത്തിന്റെ അംശമില്ലെന്നാണെല്ലോ റിപ്പോര്‍ട്ട് എന്ന് കോടതി തന്നെ ചോദിച്ചതാണ്. ഉണ്ട് എന്നാണെങ്കില് അതിന്റെ രേഖകള് വേണ്ടേ? അത് എവിടെ എന്നായിരുന്നു കോടതി ചോദിച്ചത്. അമിതവേഗത്തില് ആയിരുന്നോ ശ്രീറാം ഓടിച്ചിരുന്ന കാര് എന്ന് മനസിലാക്കാന് അവിടെ ഒരു സിസി ടിവി ഇല്ലായിരുന്നു എന്ന് പോലീസ് പറയുമ്പോള്, ഗവര്‍ണര് പോലും സഞ്ചരിക്കുന്ന പ്രധാനപ്പെട്ട ഒരു റോഡ് ആയിട്ടും ഇതൊന്നും ഇല്ലേ എന്നാണ് കോടതി ചോദിച്ചത്.\nഇത്രയും കാര്യങ്ങള് മനസിലാകുന്നവര്‍ക്ക് അപ്പോള് പോലീസിന് വീഴ്ച വന്നതാണോ അതോ മന:പൂര്‍വം വരുത്തിയതാണോ എന്ന് ബോധ്യമാകുന്ന കാര്യമാണ്. ആദ്യ ദിവസം മുതല് മാധ്യമങ്ങളുടെ ശ്രദ്ധയും മാധ്യമ സംഘടനകളുടെ സമ്മര്‍ദ്ദവുമൊക്കെ ഉണ്ടായിരുന്ന, കേസ് അട്ടിമറിക്കരുതെന്ന് പത്രപ്രവര്‍ത്തക സംഘടന തന്നെ മുന്നറിയിപ്പ് നല്‍കിയ ഒരു കേസിലാണ് ഈ കാര്യങ്ങള് ഉണ്ടായിരിക്കുന്നത് എന്നത് ശ്രദ്ധിക്കേണ്ടതാണ്. അപ്പോള്, മുഖ്യമന്ത്രിയുടെ മൂക്കിന് തുമ്പില് തന്നെ അദ്ദേഹത്തിന്റെ കീഴിലുള്ള പോലീസ് ഇത്തരമൊരു കേസ് അട്ടിമറിക്കാന് തീരുമാനിക്കുകയും അട്ടിമറിക്കുകയും ചെയ്യുമ്പോള് ആരെയാണ് പഴിക്കേണ്ടത്? അത് മുഖ്യമന്ത്രി തന്നെ നേതൃത്വം നല്‍കുന്ന ആഭ്യന്തര വകുപ്പിന്റെ പിടിപ്പുകേടിനെയാണ്, അതിന്റെ പരാജയത്തെയാണ് എന്നതിന് ഇതില് കൂടുതല് എന്തു തെളിവാണ് വേണ്ടത്?\nRead Azhimukham: ഒരുവര്‍ഷത്തെ മഴ കൊണ്ട്9മാസം കഴിയും, 11 മാസമായി വൈദ്യുതി ബില് ഭീഷണിയില്ല; വരള്‍ച്ചയില് സ്തംഭിച്ച ചെന്നൈ ഈ ഡോക്ടറെ കേള്‍ക്കൂ…\nIAS lobby kerala police pinarayi vijayan government


ഓംപുരിയുടെ മരണം; ഭാര്യയെ ചോദ്യം ചെയ്തു\nBy online desk.11 Jan, 2017\nമുംബയ്: സിനിമാലോകത്തെ ഞെട്ടിച്ചുകൊണ്ടായിരുന്നു നടന് ഓംപുരിയുടെ അപ്രതീക്ഷിത മരണം. ഹൃദയാഘാതമാണ് മരണകാരണമെന്നായിരുന്നു പൊലീസ് റിപേ്പാര്‍ട്ട്. എന്നാല്, പോസ്റ്റ്‌മോര്‍ട്ടം റിപേ്പാര്‍ട്ട് പുറത്ത് വന്നതോടെ ഓംപുരിയുടെ മരണത്തില് ദുരൂഹതയേറുകയാണ്. പോസ്റ്റ്‌മോര്‍ട്ട്ം റിപേ്പാര്‍ട്ട് പ്രകാരം ഓംപുരിയുടെ മരണം സംഭവിച്ചിരിക്കുന്നത് ഹൃദയാഘാതം മൂലമല്‌ള.\nമരണകാരണം അജ്ഞാതം എന്നാണ് പോസ്റ്റ്‌മോര്‍ട്ടം റിപേ്പാര്‍ട്ടില് പറയുന്നത്. ഓംപുരിയുടെ മരണത്തില് ഇത് പുതിയ വിവാദങ്ങള്‍ക്ക് വഴിതുറന്നിരിക്കുകയാണ്.\nഓംപുരിയുടെ മൃതദേഹത്തില് തലയുടെ ഇടതുഭാഗത്തായി കണ്ടെത്തിയ മുറിവാണ് സംശയങ്ങള്‍ക്ക് വഴിവച്ചിരിക്കുന്നത്. എന്നാല്, ഇത് ഹൃദയാഘാതം സംഭവിച്ച്\nനിലത്ത് വീണപേ്പാള് മുറിവ് പറ്റിയതാവാം എന്നാണ് പൊലീസ് പറയുന്നത്.\nപോസ്റ്റ്‌മോര്‍ട്ടം റിപേ്പാര്‍ട്ടില് മരണകാരണം അജ്ഞാതമെന്ന് രേഖപെ്പടുത്തിയതാണ് നിലവില് സംശയത്തിന് വഴിതുറന്നിരിക്കുന്നത്. ഓംപുരിയുടെ ബന്ധുക്കള് മരണത്തില് വിശദമായ അന്വേഷണം ആവശ്യപെ്പട്ടിട്ടുണ്ട്. മുംബയ് പൊലീസ് അസ്വാഭാവിക മരണത്തിന് കേസെടുത്ത് അന്വേഷണം ആരംഭിച്ചു. മൃതദേഹം പുറത്തെടുത്ത് പരിശോധിക്കണമെന്നാണ് ബന്ധുക്കള് ആവശ്യമുന്നയിക്കുന്നത്. ഓംപുരിയുടെ ഭാര്യ നന്ദിതയെ പൊലീസ് ചോദ്യം ചെയ്തിരുന്നു.\nമുംബയ് പൊലീസ് കഴിഞ്ഞ ദിവസം ഓംപുരിയുടെ വീട്ടിലെ ജോലിക്കാരെയും ഡ്രൈവറേയും ചോദ്യം ചെയ്തിരുന്നു. സംശയാസ്പദമായി ഒന്നും കണ്ടെത്തിയിലെ്‌ളന്നാണ് വിവരം. ഓംപുരിയുടെ മറ്റു ബന്ധുക്കളേയും പൊലീസ് ചോദ്യം ചെയ്‌തേക്കും. മരണത്തിന് മുമ്പ് ഓംപുരി മദ്യപിച്ചിരുന്നതായി സുഹൃത്തും സിനിമാ നിര്‍മ്മാതാവുമായ ഖാലിദ് കിദ്വായ് വെളിപെ്പടുത്തിയിരുന്നു. മദ്യപിച്ച ശേഷം മകനായ ഇഷാനെ കാണാന് ശ്രമിച്ചെങ്കിലും നടന്നിലെ്‌ളന്നും മരണത്തില് സംശയാസ്പദമായി ഒന്നുമിലെ്‌ളന്നും ഖാലിദ് വ്യക്തമാക്കുന്നു.


“ദൂരങ്ങളുടെ രാജകുമാരി” പി.യു. ചിത്രയ്ക്ക് ലാല് കെയെഴ്സിന്റെ ആദരവ്\nOctober 9, 2017 , ലാല് കെയേഴ്സ്, ബഹ്‌റൈന്\n2017 ഏഷ്യന് അത്‌ലറ്റിക് മീറ്റ് സ്വര്‍ണ്ണ മെഡല് ജേതാവ് പി.യു. ചിത്രയ്ക്ക് ബഹ്‌റൈന് ലാല് കെയേഴ്സിനു വേണ്ടി പ്രസിഡന്റ് ജഗത് കൃഷ്ണകുമാര് മോമെന്റോ നല്‍കി ആദരിച്ചു. സെക്രട്ടറി എഫ് എം ഫൈസല്, ട്രഷറര് ഷൈജു എന്നിവര് സന്നിഹിതരായിരുന്നു.\nപത്മശ്രീ മോഹന്‍ലാല് തിരശ്ശീലയിലേക്ക് നടന്നുകയറിയ തിരനോട്ടം എന്ന സിനിമയിലെ ലാലേട്ടന്റ ആദ്യ സ്റ്റില് ഇടപ്പഴഞ്ഞി ശ്രീധരന് എന്ന ഫോട്ടോഗ്രാഫറാണ് എടുത്തത്. ചില കേസുകള് കൊണ്ട് ജപ്തി ചെയ്തു പോയ സ്റ്റുഡിയോ വീണ്ടെടുത്ത് കഷ്ടതയില് കഴിയുന്ന ഇടപ്പഴഞ്ഞി ശ്രീധരന് തിരിച്ചു നല്‍കാന് വേള്‍ഡ്‌വൈഡ് ലാല് കെയേഴ്സ് യൂണിറ്റുകള് കൈകോര്‍ക്കുകയാണ്. അതിലേക്ക് ബഹ്‌റൈന് ലാല് കെയേഴ്സ് അംഗങ്ങള് സ്വരൂപിച്ച തുകയും ചടങ്ങില് പി.യു. ചിത്ര കൈമാറി.


കോര്‍പ്പറേറ്റ് കമ്പനികളിലെ വനിതാ സാന്നിധ്യം9% ഉയര്‍ന്നു - FUTURE KERALA - Future Kerala\nവനിതാ സാന്നിധ്യം ഏറ്റവും കൂടുതല് ബെംഗളുരുവില് (34%)\nകമ്പനി ബോര്‍ഡില് വനിതാ പങ്കാളിത്തം 5ല് നിന്നും 13 % ആയി\nമുംബൈ: ലിംഗ വൈവിധ്യത്തിന് മുന്‍ഗണന നല്‍കി നടപ്പാക്കിയ പ്രവര്‍ത്തനങ്ങളുടെ ഫലമായി രാജ്യത്തെ കോര്‍പ്പറേറ്റ് കമ്പനികളിലെ വനിതാ ജോലിക്കാരുടെ എണ്ണത്തില് വര്‍ധന. ജോലിയിലേക്കുള്ള മടങ്ങിവരവ്, സ്ത്രീകള്‍ക്കായുള്ള ബോധവല്‍ക്കരണ പരിപാടികള് എന്നിവ നടപ്പാക്കിയതോടെയാണ് കമ്പനികളിലെ സ്ത്രീ- പുരുഷ അനുപാതത്തില് പുരോഗമനമുണ്ടായതെന്ന് സിനോവ്- ഇന്റല് ലിംഗ വൈവിധ്യ പഠനം 2019 സൂചിപ്പിക്കുന്നു.\nരാജ്യത്തെ കോര്‍പ്പറേറ്റ് കമ്പനികളിലുള്ള വനിതാ പങ്കാളിത്തം അഞ്ച് വര്‍ഷം മുമ്പുണ്ടായിരുന്ന 21 ശതമാനത്തില് നിന്നും 30 ശതമാനമായി ഉയര്‍ന്നു. സാങ്കേതിക വിദ്യ ഇതര വിഭാഗത്തില് 31 ശതമാനം പങ്കാളിത്തമാണ് രേഖപ്പെടുത്തിയിരിക്കുന്നത്. സാങ്കേതികവിദ്യ വിഭാഗത്തില് ഇത് 26 ശതമാനമാണെന്നും മാനേജ്‌മെന്റ് കണ്‍സള്‍ട്ടിംഗ് സ്ഥാപനമായ സിനോവും ഇന്റല് ഇന്ത്യയും സംയുക്തമായി നടത്തിയ പഠനത്തില് സൂചിപ്പിക്കുന്നു. മുതിര്‍ന്ന നേതൃ വിഭാഗത്തില് 11 ശതമാനം വനിതകളാണുള്ളത്. ഇടത്തരം വിഭാഗത്തില് 20 ശതമാനവും ജൂനിയര് വിഭാഗത്തില് 38 ശതമാനവും സ്ത്രീളാണെന്ന് പഠനം സൂചിപ്പിക്കുന്നു.\nകമ്പനി ബോര്‍ഡിലെത്തിയ വനിതകളുടെ എണ്ണം 2012ല് 5% ആയിരുന്നത് 2018ല് 13 ശതമാനമായി വര്‍ധിച്ചതായും പഠനം വ്യക്തമാക്കുന്നു. ടെക്‌നോളജി സേവന ദാതാക്കള്, സ്റ്റാര്‍ട്ടപ്പുകള്, ആഗോള സാന്നിധ്യമുള്ള സ്ഥാപനങ്ങള് അടക്കമുള്ള 60 കമ്പനികളിലാണ് ഇതു സംബന്ധിച്ച പഠനം നടന്നത്. വന്‍കിട സ്ഥാപനങ്ങളിലാണ് വനിതാ ജോലിക്കാര് കൂടുതലായുള്ളത്. ഈ വിഭാഗത്തില് 33 ശതമാനമാണ് വനിതാ പങ്കാളിത്തം. ഇടത്തരം സ്ഥാപനങ്ങളില് 27 ശതമാനവും ചെറുകിട കമ്പനികളില് 21 ശതമാനം പങ്കാളിത്തവും രേഖപ്പെടുത്തിയിട്ടുണ്ട്. ആഗോള മള്‍ട്ടിനാഷണല് കമ്പനികളില് (ഇന്ത്യയില് സാന്നിധ്യമുള്ള അന്തര്‍ദേശീയ കമ്പനികള്) ജോലി ചെയ്യുന്നവരില് 25 ശതമാനത്തോളം സ്ത്രീകളാണ്. ആഭ്യന്തര എംഎന്‍സികളില് 30 ശതമാനം സ്ത്രീകളും എംഎന്‍സി ഇതര സ്ഥാപനങ്ങളില് 31 ശതമാനം സ്ത്രീ പങ്കാളിത്തവുമാണുള്ളതെന്ന് പഠനം ചൂണ്ടിക്കാട്ടുന്നു.\nലിംഗ വൈവിധ്യം ഏറ്റവും കൂടുതലുള്ളത് ഒന്നാം നിര നഗരങ്ങളിലെ കമ്പനികളിലാണ്(31%). 25 ശതമാനം സ്ത്രീകളാണ് രണ്ടാം നിര, മൂന്നാം നിര നഗരങ്ങളിലുള്ളത്. 34 ശതമാനത്തോടെ വനിതാ സാന്നിധ്യം ഏറ്റവും കൂടുതലുള്ള നഗരം ബെംഗളുരു ആണ്. മുംബൈയും (33%) പൂനെയും (32%) തൊട്ടുപിന്നിലായി സ്ഥാനം പിടിച്ചിരിക്കുന്നു.\nവര്‍ഷങ്ങളായി ലിംഗ വൈവിധ്യ പരിപാടികളും ബോധവല്‍ക്കരണവും നടപ്പാക്കുന്ന കമ്പനികളിലാണ് ഇത്തവണ വനിതകളുടെ സാന്നിധ്യം വര്‍ധിച്ചിരിക്കുന്നതെന്നും പഠനം എടുത്തു പറയുന്നു. എംഎന്‍സി ഇതര വിഭാഗത്തില് സ്റ്റാര്‍ട്ടപ്പുകളിലാണ് വനിതകള് ഏറെയുള്ളത്. സ്റ്റാര്‍ട്ടപ്പുകള് പ്രാരംഭ ഘട്ടത്തില് സ്ത്രീ-പുരുഷ ഭേദം നോക്കിയുള്ള തെരഞ്ഞെടുപ്പുകള് നടത്താറില്ലെന്നും കഴിവിനു മുന്‍തൂക്കം നല്‍കി റിക്രൂട്ട്‌മെന്റ് നടത്തുന്നതായും പഠനം വ്യക്തമാക്കുന്നു.\nTags:\tcorporate companies, Women participation\nലോകബാങ്ക് സഹസ്ഥാപനത്തിന്റെ നിക്ഷേപം നേടി മണപ്പുറം\nഇന്ത്യയില് ടെക്‌നോളജി ഫണ്ട് രൂപീകരണത്തിനൊരുങ്ങി സിസ്‌കോ\n40 ലക്ഷം വരെ വരുമാനമുള്ള വ്യാപാരികള് ജിഎസ്ടി അടക്കേണ്ട\nഭവന പദ്ധതികളിലെ പിഇ ഫണ്ടിംഗില് തുടര്‍ച്ചയായ രണ്ടാം പാദത്തിലും ഇടിവ്\nഇലക്ട്രിക് സൈക്കിളുമായി സല്‍മാന് ഖാന്റെ ബീയിംഗ് ഹ്യൂമന്\nയുഎസ് ബയോടെക് ഹബ്ബുമായി സഹകരിക്കാന് ഐഐടി-എം\nവയാകോം 18 പ്രാദേശിക വിനോദചാനലുകളില് കൂടുതല് ശ്രദ്ധകേന്ദ്രീകരിക്കും


കോടോത്ത് രാജ്യസഭയിലെത്തും: കരുണാകരന് | Karunakaran to fight it out - Malayalam Oneindia\nകോടോത്ത് രാജ്യസഭയിലെത്തും: കരുണാകരന്\nതിരുവനന്തപുരം: കോടോത്ത് ഗോവിന്ദന്‍നായര് രാജ്യസഭയിലെത്തുമെന്ന കാര്യത്തില് സംശയമില്ലെന്ന് മുതിര്‍ന്ന കോണ്‍ഗ്രസ് നേതാവ് കെ. കരുണാകരന്. കോടോത്തിനെ ആറ് വര്‍ഷത്തേക്ക് പാര്‍ട്ടിയില് നിന്നും പുറത്താക്കിയെന്ന വാര്‍ത്തയോട് പ്രതികരിക്കുകയായിരുന്നു അദ്ദേഹം.\nപുറത്താക്കല് നടപടിയിലൂടെ ഐ ഗ്രൂപ്പിനെ തകര്‍ക്കാനോ ഗ്രൂപ്പിന്റെ മനോവീര്യം കെടുത്താനോ ആരും നോക്കേണ്ട. കോടോത്ത് ഗോവിന്ദന്‍നായരെ പിന്‍വലിക്കുന്ന പ്രശ്നമേയില്ല. കോടോത്തിനെതിരായ ശിക്ഷാനടപടി പ്രതീക്ഷിച്ചിരുന്നതാണ്.- കരുണാകരന് പറഞ്ഞു.\nഇപ്പോഴത്തെ യുദ്ധാന്തരീക്ഷത്തില് അന്തിമവിജയമാണ് ഐ ഗ്രൂപ്പിന്റെ ലക്ഷ്യം. വന് ഭൂരിപക്ഷത്തോടെ കോടോത്ത് ജയിച്ചുവരും. ഹൈക്കമാന്റിന് ഏത് സമയവും താനുമായി ബന്ധപ്പെടാവുന്നതാണ്. പക്ഷെ ഇതുവരെയും ഹൈക്കമാന്റ് താനുമായി ബന്ധപ്പെട്ടിട്ടില്ലെന്നും അദ്ദേഹം പറഞ്ഞു.


malayalam news-highpower committee will hear kerala virdict\nന്യൂദല്‍ഹി: മുല്ലപ്പെരിയാര് വിഷയത്തില് കേരളത്തിന്റെയും തമിഴ്‌നാടിന്റെ വാദം സുപ്രീംകോടതിയുടെ ഉന്നതാധികാര സമിതി കേള്‍ക്കും. സംസ്ഥാനത്തിന്റെ ആവശ്യം പരിഗണിച്ചാണിത്. ഇതിനുള്ള തീയ്യതി ഇന്ന് വൈകുന്നേരം ചേരുന്ന ഉന്നതാധികാര സമിതിയോഗത്തില് തീരുമാനിക്കും.\nദല്‍ഹിയില് ചേര്‍ന്ന ഉന്നതാധികാര സമിതി യോഗത്തിലാണ് ഇരുസംസ്ഥാനങ്ങളുടേയും വാദം കേള്‍ക്കാമെന്നറിയിച്ചത്. കേരളത്തിന്റെയും തമിഴ്‌നാടിന്റെയും അഭിഭാഷകര് യോഗത്തില് പങ്കെടുത്തു.\nഭൂകമ്പം മൂലമുള്ള അപകടാവസ്ഥ പരിഗണിക്കണമെന്ന കേരളത്തിന്റെ ആവശ്യം സമിതി അംഗീകരിച്ചു. മുല്ലപ്പെരിയാര് അണക്കെട്ട് ഉള്‍പ്പെടുന്ന പ്രദേശത്തെ ഭൂചലനത്തെക്കുറിച്ച് കേരളം നല്‍കിയ റിപ്പോര്‍ട്ടിന് മറുപടി നല്‍കണമെന്ന് തമിഴ്‌നാടിനോട് മുല്ലപ്പെരിയാര് ഉന്നതാധികാര സമിതി ആവശ്യപ്പെട്ടു.


ജർമ്മൻ ആഡംബര വാഹന നിർമ്മാതാക്കളായ ബി.എം.ഡബ്ള്യുവിന്റെ മോട്ടോർസൈക്കിൾ വിഭാഗമായ ബി.എം.ഡബ്ള്യു മോട്ടോറാഡിന്റെ ഇന്ത്യയിലെ ആദ്യ ക്രൂസർ താരമാണ് ആർ18. സ്‌റ്റാൻഡേർഡ് മോഡലിന് പുറമേ ആർ18 ഫസ്‌റ്റ് എഡിഷനും ഇതിനുണ്ട്.\nതനത് ക്ളാസിക് ശൈലിയിൽ, പൗരുഷംഭാവം നിറച്ചാണ് ആർ18ന്റെ രൂപകല്‌പന. ബൈക്കിന്റെ ഓരോ ഘടകവും അതിമനോഹരവും പ്രൊഫഷണൽ ടച്ചുള്ളതുമാണ്. ക്രോം റിംഗിനുള്ളിൽ തീർത്ത, ഇന്റഗ്രേറ്റഡ് ഡിസ്‌പ്ളേയോട് കൂടിയ പരമ്പരാഗത സർക്കുലാർ ഇൻസ്‌ട്രുമെന്റ്, എൽ.ഇ.ഡി ഹെഡ്‌ലൈറ്റ്, എൽ.ഇ.ഡി ഡി.ആർ.എൽ., പിന്നോട്ട് ഒഴുകിവീഴുന്ന ടാങ്ക്, വലിയ എക്‌സ്‌ഹോസ്‌റ്റ് എന്നിവ ചേരുമ്പോൾ മനംകവരുന്ന ഭംഗിയാണ് ആർ18ന് ലഭിക്കുന്നത്.\n1800 സി.സി., ഫസ്‌റ്റ് എഡിഷൻ ബാഡ്‌ജുകളും മനോഹരം. പുതുതായി വികസിപ്പിച്ച എയർ/ഓയിൽ കൂളായ 1,802 സി.സി എൻജിനാണുള്ളത്. 91 ബി.എച്ച്.പിയാണ് കരുത്ത്; ടോർക്ക് 158 എൻ.എം. ഗിയറുകൾ ആറ്. റെയിൻ, റോക്ക്, റോൾ റൈഡിംഗ് മോഡുകളുമുണ്ട്.


ജാഗ്രത: ഭാര്യയേയും പ്രതിചേര്‍ക്കുമെന്ന് ഭീഷണി: പി മോഹനന്\nപൊലീസ് നല്‍കിയ വെള്ളകടലാസില് ഒപ്പിട്ടില്ലെങ്കില് കേസില്‍ഭാര്യ ലതികയേയും പ്രതിയാക്കുമെന്ന് ഭീഷണിപ്പെടുത്തിയതായി പി മോഹനന് പറഞ്ഞു. ടി പി ചന്ദ്രശേഖരന് കൊലപാതക കേസില് കുറ്റവിമുക്്തനായശേഷം വാര്‍ത്താസമ്മേളനം നടത്തുകയായിരുന്നു അദ്ദേഹം. പൊലീസ് മെനഞ്ഞ തിരകഥ അതുപോലെ ഏറ്റു പറയുവാനും ആവശ്യപ്പെട്ടു. പൊലീസ് പറയിക്കാന് ശ്രമിച്ചത് വരും ദിവസങ്ങളില് വെളിപ്പെടുത്തും.\nതന്റെ കുടംബത്തെയും വേട്ടയാടി. കേസില് താന് നിരപരാധിയാണ്.പാര്‍ടിക്കും ഒരു പങ്കുമില്ല. ഗൂഢാലോചനയില് പൊലീസും പങ്കാളിയായി.തന്നെ അറസ്റ്റ് ചെയ്തത് സിനിമാ സ്റ്റൈലില് മാധ്യമപ്രവര്‍ത്തകരെ അറിയിച്ചാണ്. ശിക്ഷിക്കപ്പെടുന്ന പ്രതികളെ താമസിപ്പിക്കുന്ന സെല്ലിലാണ് താമസിപ്പിച്ചത്. സ്വര്‍ണക്കടത്തുകാരന് ഫായിസുമായി ഒരു ബന്ധവുമില്ല. ഫായിസിനെ കണ്ടിട്ടുമില്ല. എംഎല്‍എയായ ലതിക ജയിലില്‍നിന്ന് ഫോണ് കടത്തിയെന്ന് പറഞ്ഞത് അപമാനിക്കാനാണ്. ഞങ്ങള് കമ്മ്യൂണിസ്റ്റ്കാര് ഏത് സാഹചര്യത്തെയും അതിജീവിക്കുമെന്നും പി മോഹനന് പറഞ്ഞു.\nPosted by ജനശക്തി at 3:19 PM


ദ് ഹോളി നൈറ്റ് എന്ന പേരില് മാധുരി രാജേന്ദ്രന്റെ സംവിധാനത്തില് ഒരുക്കിയ ആല്‍ബത്തിന്, വരികള് എഴുതിയത് ഫാ. ജോസഫ് മനക്കിലും ബിച്ചു തിരുമലയും ചേര്‍ന്നാണ്.\nഓര്‍ക്കസ്ട്രേ: ജെറി അമല്‍ദേവ്. ക്യാമറ കൈകാര്യം ചെയ്തത് ജോസഫ് ആന്റണിയാണ്. അസോസിയേറ്റ് ഡയറക്ടര്: ഗൗതം ഗഫൂര്, അസോസിയേറ്റ് ക്യാമറ: വിവേക് എസ്കെ.\nCourtesy : Kairali


പെര്‍ത്ത് സ്‌കോഴ്‌ച്ചേഴ്‌സിനെ തകര്‍ത്തു; മെല്‍ബണ് റെനഗേഡ്‌സിന്7വിക്കറ്റ് ജയം\nബിഗ് ബാഷ് ക്രിക്കറ്റ് ലീഗില് പെര്‍ത്ത് സ്‌കോച്ചേഴ്‌സിനെ മെല്‍ബണ് റെനഗേഡ്‌സ്7വിക്കറ്റിന് പരാജയപ്പെടുത്തി. സ്‌കോച്ചേഴ്‌സ് ഉയര്‍ത്തിയ 131 റണ്‍സ് വിജയലക്ഷ്യം 23 പന്ത് ബാക്കി നില്‍കെയാണ് റെനഗേഡ്‌സ് മറികടന്നത്.\n12 Dec 2020 5:37 AM GMT\nബിഗ് ബാഷ് ക്രിക്കറ്റ് ലീഗില് പെര്‍ത്ത് സ്‌കോച്ചേഴ്‌സിനെ മെല്‍ബണ് റെനഗേഡ്‌സ്7വിക്കറ്റിന് പരാജയപ്പെടുത്തി. സ്‌കോച്ചേഴ്‌സ് ഉയര്‍ത്തിയ 131 റണ്‍സ് വിജയലക്ഷ്യം 23 പന്ത് ബാക്കി നില്‍കെയാണ് റെനഗേഡ്‌സ് മറികടന്നത്. അര്‍ദ്ധ സെഞ്ച്വറി നേടിയ ഷോന് മാര്‍ഷാണ് റെനഗേഡ്‌സ് വിജയം അനായസമാക്കിയത്. മാര്‍ഷ് 47 പന്തില് 62 റണ്‍സ് നേടി. സ്‌കോച്ചേഴ്‌സിന്റെ മുന്‍നിരയെ തകര്‍ത്ത ജോഷ് ലാലറാണ് കളിയിലെ താരം.\nആദ്യം ബാറ്റ് ചെയ്ത പെര്‍ത്ത് സ്‌കോഴ്‌ച്ചേഴ്‌സിന് തുടക്കം മുതല് തകര്‍ച്ച ആയിരുന്നു. രണ്ട് ഓവര് പിന്നിടുമ്പോള് തന്നെ ഓപ്പണര്‍മാരെ നഷ്ടപ്പെട്ടു. ന്യൂസിലന്റ് താരം കോണിന് മണ്‍റൊ പൂജ്യനായി ആണ് മടങ്ങിയത്. മികച്ച് കൂട്ടുകെട്ടുകള് സൃഷ്ടിക്കാനാകാതെ സ്‌കോഴ്‌ച്ചേഴ്‌സ് ബാറ്റിംഗ് നിര തകര്‍ന്നു. 33 റണ്‍സ് നേടിയ ആരോണ് ഹാര്‍ഡിയാണ് ടോപ്പ് സ്‌കോറര്. മൂന്ന് വിക്കറ്റ് വീതം നേടിയ ജോഷ് ലാലറും, കെയിന് റിച്ചാര്‍ഡ്‌സണുമാണ് റെനഗേഡ്‌സിനായി തിളങ്ങിയത്.\nമറുപടി ബാറ്റിംഗിന് ഇറങ്ങിയ റെനഗേഡ്‌സിന് സ്വപ്‌നതുല്യമായ തുടക്കാമാണ് നായകന് ആരോണ് ഫിഞ്ചും ഷോണ് മാര്‍ഷും ചേര്‍ന്ന് നല്‍കിയത്. 35 റണ്‍സ് എടുത്ത ആരോണ് ഫിഞ്ച് പുറത്താകുമ്പോള് സ്‌കോര് 70ല് എത്തിയിരുന്നു. മൂന്നാമനായി ഇറങ്ങിയ സാം ഹാര്‍പ്പറിനെ ഫവാദ് അഹമ്മദ് വേഗം മടക്കി. എന്നാല് ഷോന് മാര്‍ഷിനെ പിടിച്ചു നിര്‍ത്താന് സ്‌കോച്ചേഴ്‌സിനായില്ല. 47 പന്തില് 62 റണ്‍സെടുത്ത മാര്‍ഷിന്റെ ഇന്നിംഗ്‌സ് ഏഴ് ഫോറും ഒരു സിക്‌സും അടങ്ങിയതായിരുന്നു. ജയിക്കാന് ഒരു റണ്‍സ് മാത്രം ബാക്കി നില്‍കെയാണ് മാര്‍ഷ് മടങ്ങിയത്.


പര്‍പ്പിള് പിങ്ക് വജ്രം വിറ്റു 217 കോടി രൂപക്ക് | Business Malayali\nHome Market പര്‍പ്പിള് പിങ്ക് വജ്രം വിറ്റു 217 കോടി രൂപക്ക്\n‘സ്പിരിറ്റ് ഓഫ് റോസ്’ എന്നറിയപ്പെടുന്ന അത്യപൂര്‍വമായ പര്‍പ്പിള് പിങ്ക് വജ്രം ലേലത്തില് വിറ്റു. 26 മില്യണ് സ്വിസ് ഫ്രാങ്കിന്. അതായത് ഏകദേശം 217 കോടി രൂപയിലധികം വിലയ്ക്ക്. ഒരു വജ്രലേലത്തില് ലഭിക്കുന്ന റെക്കോര്‍ഡ് വിലയാണിതെന്ന് രത്‌ന വിദഗ്ധര് പറയുന്നു.\n2017 ല് റഷ്യയിലെ അല്‍റോസയുടെ ഉടമസ്ഥതയിലുള്ള ഖനിയില് നിന്നാണ് ഈ രത്‌നം ലഭിച്ചത്. 14.83 കാരറ്റാണ്. റഷ്യയില് കണ്ടതില്‍വെച്ച് ഏറ്റവും വലുപ്പമുള്ള രത്‌നമാണിത്. വ്യാഴാഴ്ച ജനീവയില് നടന്ന ലേലത്തിലാണ് റെക്കോര്‍ഡ് തുകക്ക് വിറ്റു പോയത്. 16 മില്ല്യണ് സ്വസ് ഫ്രാങ്കിന് തുടങ്ങിയ ലേലം 21 മില്യണില് ആണ് അവസാനിച്ചത്. കമ്മീഷനും കൂടി ചേര്‍ത്ത് 26 മില്യണ് സ്വിസ് ഫ്രാങ്ക്. ഇത്രയും വിലയ്ക്ക് രത്‌നം സ്വന്തമാക്കിയ വ്യക്തി ആരാണെന്ന് വെളിപ്പെടുത്തിയിട്ടില്ല.\npurple pink diamond auction\nPrevious articleഫ്രഷ് ടു ഹോമില് അബുദാബി നിക്ഷേപം\nNext articleപതഞ്ജലിക്ക് 21.56 ശതമാനം വരുമാന വര്‍ധനവ്


Thursday 18 May 2017 9:31 pm IST\nഅഞ്ചാമത്തെഉപകരണമാണ് ക്ഷേത്രം. അവിടെ മാത്രമാണ് ഇന്ന് വിലക്കുള്ളത്. നിവേദിതയുടെ ജീവിതത്തെക്കുറിച്ച് തന്നെ ഓര്‍ക്കുക-ഹിന്ദുധര്‍മത്തിന്റെ സേവനത്തിനുവേണ്ടി സ്വന്തം ഗുരുവിനാല് നിവേദിക്കപ്പെട്ട് നിവേദിതയായിത്തീര്‍ന്ന പൂര്‍വാശ്രമത്തിലെ ‘മാര്‍ഗരറ്റ് നോബിള്’ ആദ്യത്തെ നാലുപകരണങ്ങളില് കൂടി കരുപ്പിടിപ്പിക്കപ്പെടാന് ഭാഗ്യം സിദ്ധിച്ചവരായിരുന്നു. അവര് വേദവും ഉപനിഷത്തും പഠിച്ചു. വിവേകാനന്ദന്റെ തിരുവായ്‌മൊഴികേട്ട് വളര്‍ന്നു.\nശാരദാമണിയുടെ പരിലാളനയില് ജീവിച്ചു, ഗംഗാസ്‌നാനം ചെയ്തു. എന്നാല് അഞ്ചാമുപകരണം അവരെ തള്ളിക്കളഞ്ഞു. സ്വന്തം ഗുരുവിന്റെ കൂടെ അമര്‍നാഥക്ഷേത്രത്തില് എത്തിയ അവരെ ക്ഷേത്രം ഭാരവാഹികള് തടഞ്ഞു! അഭികാമ്യമെന്ന് പറയട്ടെ, മറ്റു പല ക്ഷേത്രക്കാരും അങ്ങനെ പ്രവര്‍ത്തിച്ചില്ല. അതുതന്നെയാണ് ഇന്നും ആവര്‍ത്തിക്കപ്പെടുന്നത്. പക്ഷേ, 85 കൊല്ലം മുന്‍പുള്ള അന്നത്തെ ഭാരതവും ഹിന്ദുത്വവുമല്ല ഇന്ന് എന്ന് ഓര്‍ക്കേണ്ടതുണ്ട്.\nഗത്യന്തരമില്ലാതെയാകാം; ഞെട്ടലേറ്റായിരിക്കാം. ഹിന്ദുസമാജം ഇന്ന് ഉണര്‍ന്ന് തുടങ്ങിയിരിക്കുന്നു. ചുറ്റുമുള്ള ഒഴുക്കുകളും എതിരൊഴുക്കുകളും നോക്കിക്കണ്ടു മനസ്സിലാക്കാന് തുടങ്ങിയിരിക്കുന്നു. ഉടനെയോ വൈകിയോ വൈമനസ്യത്തോടെയോ ആകാം, വേണ്ട പരിഹാരം കണ്ടെത്തുന്നു. പലരും ശങ്കിക്കുന്നതുപോലെ അതില് നഷ്ടപ്പെടാനല്ല നേടാനാണുള്ളത് എന്ന് അനുഭവിച്ചുതുടങ്ങിയിരിക്കുന്നു. സെമിറ്റിക് മതങ്ങളിലെ പുരോഹിതവര്‍ഗത്തിന്റെ നീരാളിപ്പിടുത്തം പണ്ടേ മുതല് ഇല്ലാത്ത ഇവിടെ; ഉല്‍പതിഷ്ണുപക്ഷത്തിന് നെടുതായ വിലങ്ങുതടികളില്ലാതെ സമാജാഭിവൃദ്ധിക്കുവേണ്ടി പൂര്‍വാപരാധാനങ്ങള് തിരുത്താന് കഴിയുന്നു.\nഈ അനുഭവം വച്ചുനോക്കുമ്പോള് ഈ പ്രഭാത സന്ധ്യയിലെ പ്രശ്‌നത്തിനും ഹിന്ദുസമാജം അടുത്തുതന്നെ പരിഹാരം കണ്ടെത്തുമെന്നുള്ളത് സംശയമില്ലാത്ത കാര്യമാണ്. തിരിച്ചുവരുന്ന ധൂര്‍ത്തപുത്രന്മാര്‍ക്കും തിരിഞ്ഞുവരുന്ന ദത്തുപുത്രന്മാര്‍ക്കും വെളിച്ചവും തൃപ്തിയും അരുളുന്ന കാര്യത്തില് മേല്‍പ്പറഞ്ഞ അഞ്ചുപകരണങ്ങളില് നാലെണ്ണം പ്രയോഗത്തില് വന്നു കഴിഞ്ഞിരിക്കുന്നു. ഇനി അവസാനത്തെ ഒന്നുമാത്രമേ പിന്തുടരാനുള്ളൂ. ഉള്ളിലുള്ളതു ചുരുട്ടിപ്പിടിച്ച കൈമുഷ്ടിയുടെ നാലുവിരലുകള് നിവര്‍ന്നുകഴിഞ്ഞിരിക്കുന്നു. ഇനി പെരുവിരല് മാത്രമേ നിവരാനുള്ളൂ. അതുകൂടി കഴിഞ്ഞാല് ആധുനിക നവോത്ഥിത ഹിന്ദുത്വത്തിന്റെ വരദഹസ്തം ഉയരുകയായി.\nഇതു പറയുമ്പോള് സദുദ്ദേശ്യത്തോടുകൂടി തന്നെ ചില ഹൈന്ദവ ബന്ധുക്കള് ഭയാശങ്കകള് പ്രകടിപ്പിക്കാറുണ്ട്. അവരെ നമുക്ക് കുറ്റം പറഞ്ഞുകൂടാ. മുന്‍പത്തെ അനുഭവം വച്ച്, നമ്മുടെ ധര്‍മസ്ഥാപനങ്ങള് തകര്‍ക്കപ്പെടാതിരിക്കാനുള്ള തീവ്രമായ പ്രതിബദ്ധതയോടുകൂടിയാണവര് അങ്ങനെ പറയുന്നത്. എന്നാല് അവരും ഇന്നത്തെ ജാഗരണപ്രവാഹത്തില് ആനയിക്കപ്പെട്ടാല് അവരുടെ ഭയാശങ്കകളും മാറും. നീണ്ട ഉറക്കത്തില് സത്യമാണെന്ന് തോന്നിയ അതിഭയാനകമായ സ്വപ്നത്തില്‍നിന്ന് ഞെട്ടിയുണര്‍ന്നുകഴിഞ്ഞിട്ടും കുറേ നേരത്തേക്ക് തുടരുന്ന നെഞ്ചിടിക്കല് പോലെയാണ് അവരുടെ ഉള്‍വിറ. ശരിക്കുമുണര്‍ന്നുകഴിഞ്ഞാല് അതുമാറും. ആ മാറ്റത്തില് സ്വപ്നത്തില് നിന്നുണര്‍ന്നവനെപ്പോലെ അവര് ആശ്വാസത്തോടെ സന്തോഷിക്കുകയും ചെയ്യും.\nത്വരിതഗതിയില് ഇന്ന് ഹിന്ദുവിന്റെ അസംഘടിതാവസ്ഥ മാറി വരുന്നു. യുവാക്കന്മാര്‍ക്കിടയിലും ധര്‍മജാഗരണമുണ്ടാകുന്നു. അതുകൊണ്ട് പണ്ടത്തെപ്പോലെ ആരുടേതായാലും കുതിരകയറ്റം ഇനി അനുവദിക്കപ്പെടുകയില്ല. സ്വാതന്ത്ര്യം ദു:സ്വാതന്ത്ര്യമാക്കിയാല് അതു നിസ്സഹായനായും നിസ്സംഗനായും നിശ്ചേഷ്ടനായും നോക്കിനില്‍ക്കുന്ന ദയനീയസ്ഥിതിയല്ല ഇന്നു ഹിന്ദുവിന്റേത്. അതേസമയം പണ്ടില്ലാത്തതുപോലെ അന്യര്‍ക്കിടയില് ഹൈന്ദവദര്‍ശനത്തിന്റെ ഉദാരവീക്ഷണവും പ്രവേശിച്ചുതുടങ്ങിയിരിക്കുന്നു. ആ തോതില് മുന്‍പുണ്ടായിരുന്ന ഹിന്ദുമത നിഷേധത്തിന്റെ വായ്ത്തലയും മടങ്ങിയിരിക്കുന്നു.\nതീരത്തെ ആശങ്കയകറ്റാന് കുമ്മനം എത്തി\nഇതിനെല്ലാം പരിഹാരം ഇടതനില്‍നിന്നോ വലതനില്‍നിന്നോ പ്രതീക്ഷിക്കാന് വയ്യ\nഅന്ധകാരം മാറി... താമര വിരിഞ്ഞു\nചെറുപുഴ ശ്രീ അയ്യപ്പക്ഷേത്ര ഉത്സവത്തിന് കൊടിയേറി


രോഗ വ്യാപനത്തിന്റെ 50 ശതമാനം വീടുകളില് നിന്ന് ; വേണം ജാഗ്രത, കൂടുതല് മുന്‍കരുതലുകളും നിര്‍ദേശങ്ങളുമായി മുഖ്യമന്ത്രി – Kairali News | Kairali News Live l Latest Malayalam News\n56 ശതമാനം ആളുകളിലേയ്ക്ക് രോഗം പകര്‍ന്നത് വീടുകളില് വച്ചാണെന്നാണ് തിരുവനന്തപുരം മെഡിക്കല് കോളേജ് നടത്തിയ പഠനം കണ്ടെത്തിയതെന്ന അറിയിപ്പുമായി മുഖ്യമന്ത്രി പിണറായി വിജയന്. ഏറെ ഗൗരവത്തോടെ പരിഗണിക്കേണ്ട ഒരു പ്രശ്‌നമാണിതെന്നും എല്ലാവരും അവരവരുടെ കുടുംബത്തിനു ചുറ്റും ഒരു സുരക്ഷാവലയം ഒരുക്കാന് ആത്മാര്‍ത്ഥമായി ശ്രമിക്കണമെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nജനം സ്വീകരിക്കേണ്ട മുന്‍കരുതലുകളും മുഖ്യമന്ത്രി വാര്‍ത്താ സമ്മേളനത്തില് അറിയിച്ചു. പ്രധാന നിര്‍ദേശങ്ങള് ഇതാ…\nവീടില് നിന്നു പുറത്തിറങ്ങുന്നവര് കര്‍ശനമായ ജാഗ്രത പുലര്‍ത്തണം.\nവീട്ടിലെ വയോജനങ്ങളും കുട്ടികളുമായി ഇടപഴകുമ്പോള് നന്നായി ശ്രദ്ധിക്കണം.\nകഴിയാവുന്നത്ര വീട്ടില് നിന്നു പുറത്തിറങ്ങാതിരിക്കുക എന്നതാണ് ഈ ഘട്ടത്തില് എടുക്കാവുന്ന ഏറ്റവും പ്രധാന മുന്‍കരുതല്.\nസാധനങ്ങള് വാങ്ങാന് പോകുന്നവര് ഏറ്റവും അടുത്ത കടയില് നിന്നും അത്യാവശ്യ സാധനങ്ങള് മാത്രം ഏറ്റവും കുറഞ്ഞ സമയത്തിനുള്ളില് വാങ്ങുക.\nസാധനം വാങ്ങാന് പോകുന്ന സമയത്ത് ഡബിള് മാസ്‌കുകള് ഉപയോഗിക്കാനും സാമൂഹിക അകലം പാലിക്കാനും സാനിറ്റൈസര് കയ്യില് കരുതാനും ശ്രദ്ധിക്കണം\nപുറത്തുപോയി തിരിച്ചു വീട്ടിലെത്തുമ്പോള് കൈകാലുകളും മുഖവും സോപ്പുപയോഗിച്ച് വൃത്തിയാക്കണം. കുളിക്കാന് സാധിക്കുമെങ്കില് അതാണ് ഏറ്റവും നല്ലത്. വസ്ത്രങ്ങള് മാറ്റുകയും വേണം.\nതുമ്മല്, ചുമ, ജലദോഷം, ശ്വാസം മുട്ടല് തുടങ്ങിയ എന്തെങ്കിലും ലക്ഷണങ്ങള് കണ്ടാല് ഉടനെതന്നെ വീട്ടിലാണെങ്കിലും മാസ്‌ക് ധരിക്കണം.\nവീട്ടിലെ മറ്റംഗങ്ങളും മാസ്‌ക് ധരിക്കണം.\nരോഗലക്ഷണം കണ്ടാല് ഉടനടി ടെസ്റ്റിനു വിധേയമാവുകയും കൊവിഡ് രോഗബാധയുണ്ടോ എന്ന് ഉറപ്പുവരുത്തുകയും ചെയ്യണം.\nമറ്റു വീടുകള് സന്ദര്‍ശിക്കുന്നത് പരമാവധി ഒഴിവാക്കണം.\nഅത്യാവശ്യ കാര്യങ്ങള്‍ക്ക് മറ്റു വീടുകളില് പോവുകയാണെങ്കില് മാസ്‌കുകള് ധരിച്ചും കൈകള് സാനിറ്റൈസ് ചെയ്തും ആയിരിക്കണം അകത്തേയ്ക്ക് കയറേണ്ടത്. വരുന്ന ആള് മാത്രമല്ല, വീട്ടിലുള്ളവരും മാസ്‌ക് ധരിച്ചുകൊണ്ട് മാത്രമേ സന്ദര്‍ശകരുമായി ഇടപഴകാന് പാടുള്ളൂ.\nജനലുകള് എല്ലാം തുറന്ന് വീടിനകത്ത് കഴിയാവുന്നത്ര വായു സഞ്ചാരം ഉറപ്പു വരുത്തണം. വായു സഞ്ചാരമുണ്ടാകുമ്പോള് രോഗം പകരാനുള്ള സാധ്യത കുറയുകയാണ് ചെയ്യുന്നത്.\nആളുകള് നിരന്തരമായി സ്പര്‍ശിക്കുന്ന പ്രതലങ്ങള്, ഉദാഹരണമായി വാതിലുകളുടെ ഹാന്റിലുകള്, സ്വിച്ചുകള്, തുടങ്ങിയവ ഇടയ്ക്ക് സാനിറ്റൈസ് ചെയ്യുന്നതും നല്ലതാണ്.\nനടപ്പ്, ഓട്ടം, വിവിധതരം കായികവിനോദങ്ങള് മുതലായ വ്യായാമ മുറകള്‍ക്കായി പൊതു സ്ഥലം ഉപയോഗിക്കുന്നത് ഒഴിവാക്കണം\nവ്യായാമമുറകള്‍ക്ക് വീടും വീട്ടുപരിസരവും ഉപയോഗിക്കുകയാണ് വേണ്ടത്.\nപൊതുസ്ഥലങ്ങളില് പോകുന്നവര് രണ്ട് മാസ്‌ക് നിര്‍ബന്ധമായും ധരിക്കണം. എന് 95 മാസ്‌ക് ആണെങ്കില് ഒരെണ്ണം ധരിച്ചാല് മതി.\nരണ്ട് മാസ്‌ക് ഉപയോഗിക്കുന്നവര് ആദ്യം സര്‍ജിക്കല് മാസ്‌കും പുറമെ തുണി മാസ്‌കുമാണ് ധരിക്കേണ്ടത്. അല്ലെങ്കില് എന്-95 മാസ്‌ക് ഉപയോഗിക്കണം.\nമാര്‍ക്കറ്റിലും മറ്റ് കച്ചവട സ്ഥാപനങ്ങളിലും എത്തുന്നവരും ജീവനക്കാരും പരസ്പരം കുറഞ്ഞത് രണ്ട് മീറ്റര് അകലം പാലിക്കണം.\nഇത്തരത്തില്, വീട്ടില് മാസ്‌കുകള് ധരിക്കേണ്ട സാഹചര്യത്തില് അവ ധരിച്ചും, പുറത്തിറങ്ങുന്നത് പരമാവധി കുറച്ചും, പുറത്തിറങ്ങുന്നവര് ശരീരം ശുചിയാക്കിയും, വയോജനങ്ങള്‍ക്ക് പ്രത്യേക ശ്രദ്ധ നല്‍കിയും, ഗൃഹസന്ദര്‍ശനങ്ങള് ഉപേക്ഷിച്ചും, വീടിനകത്തെ വായു സഞ്ചാരം ഉറപ്പാക്കിയും, വീടിനകത്തെ ശുചിത്വം പാലിച്ചും ഒക്കെ കൊവിഡ് രോഗബാധയേല്‍ക്കാത്ത ഇടങ്ങളായി നമ്മുടെ വീടുകളെ മാറ്റാന് ഓരോരുത്തരും മുന്‍കൈ എടുക്കണമെന്നും മുഖ്യമന്ത്രി നിര്‍ദേശം നല്‍കി.\nആരോഗ്യസംവിധാനത്തിന്റെ സര്‍ജ് കപ്പാസിറ്റി ഉയര്‍ത്താനുള്ള പരമാവധി ശ്രമം സര്‍ക്കാരിന്റെ ഭാഗത്തു നിന്നുണ്ടാകുന്നുണ്ട്. എങ്കിലും അതൊന്നും മതിയാകാത്ത ഒരു സാഹചര്യം ഈ രീതിയില് രോഗവ്യാപനം വളരുകയാണെങ്കില് സംജാതമാകുമെന്നത് നമ്മള് മുന്‍കൂട്ടിക്കാണേണ്ടതാണ്. ഇപ്പോള് തന്നെ ആരോഗ്യ പ്രവര്‍ത്തകരെല്ലാം പ്രവര്‍ത്തിക്കുന്നത് വലിയ സമ്മര്‍ദ്ദത്തിനു കീഴ്‌പ്പെട്ടുകൊണ്ടാണ്. അതിനിയും വര്‍ദ്ധിക്കാതെ നോക്കുക എന്നത് അതിപ്രധാനമാണ്. മുഖ്യമന്ത്രി വ്യക്തമാക്കി.\nകഴിഞ്ഞ ഘട്ടത്തില് രോഗബാധയാല് ഗുരുതരമായ വ്യക്തിയെ പാരിപ്പള്ളി മെഡിക്കല് കോളേജില് 70 ദിവസങ്ങളിലധികം നീണ്ട ചികിത്സയും പരിചരണവും നല്‍കി രോഗമുക്തമാക്കിയത് എല്ലാവര്‍ക്കും ഓര്‍മ്മയുണ്ടാകും. അത്തരത്തില് നിരവധി ആളുകളെ മരണത്തില് നിന്നു രക്ഷിക്കാന് സാധിച്ചിരുന്നു.\nരോഗവ്യാപനം വല്ലാതെ ഉയരുകയാണെങ്കില് ഇത്തരത്തിലുള്ള പരിചരണം നല്‍കാന് സാധിക്കാത്ത സ്ഥിതിവിശേഷമുണ്ടാകും. അതുകൊണ്ട് അത്തരമൊരു അവസ്ഥ ഉണ്ടാകാതെ നോക്കേണ്ട ഉത്തരവാദിത്വം സമൂഹമെന്ന നിലയ്ക്ക് നമ്മളേറ്റെടുത്തേ മതിയാകൂ എന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nTags: -kerala electionCMcm keralacoronacorona virusCovidCovid 19COVID KERALACovid19Dont MissKERALAkerala newsLatestPinarayi VijayanSocial Media


തിരുവില്വാമല നിറമാല എഴുന്നെള്ളിപ്പിനിടയിൽ ആന ഇടഞ്ഞു: ദീപ സ്തംഭം തകർത്തു; ആനയെ തളക്കാൻ ശ്രമിക്കുന്നു • Rounds Time Malayalam\nശനി, 25 ജൂണ് 2022 03:21:27 +0530\nHome Kerala Thrissur തിരുവില്വാമല നിറമാല എഴുന്നെള്ളിപ്പിനിടയിൽ ആന ഇടഞ്ഞു: ദീപ സ്തംഭം തകർത്തു; ആനയെ തളക്കാൻ ശ്രമിക്കുന്നു\nതിരുവില്വാമല വില്വാദ്രിനാഥ ക്ഷേത്രത്തിലെ നിറമാല മഹോത്സവത്തിനിടെ ആന ഇടഞ്ഞു. കൊമ്പൻ കൊമ്പൻ പാണഞ്ചേരി പരമേശ്വരനാണ് ( അടാട്ട് പരമു ) വൈകീട്ട് മൂന്നു മണിയോടെ ഇടഞ്ഞത്. നെറ്റിപ്പട്ടം കെട്ടിയതിന് ശേഷം ആ നയെ എഴുന്നെള്ളിക്കാൻ കൊണ്ടുവന്നതിനിടെയായിരുന്നു സംഭവം. ആനപ്പുറത്തുണ്ടായിരുന്ന കുനിശ്ശേരി സ്വാമിനാഥനെ (50) മുകളിൽ നിന്നും താഴേക്ക് തട്ടിയിട്ടു. പിന്നീട് ദീപസ്തംഭം തകർത്തു. ആന ഇടഞ്ഞത് പരിഭ്രാന്തി സൃഷ്ടിച്ചെങ്കിലും മറ്റ് കുഴപ്പങ്ങളൊന്നും ഉണ്ടാക്കിയില്ല. പരിക്കേറ്റയാളെ ഒറ്റപ്പാലത്തെ സ്വകാര്യ ആശുപത്രിയിൽ പ്രവേശിപ്പിച്ചു. കൂടുതൽ പ്രശ്നങ്ങൾ സൃഷ്ടിക്കുന്നതിന് മുൻപായി മറ്റ് ആനപാപ്പൻമാരുടെ സഹായത്തോടെ ആനയെ തളച്ച് സ്ഥലത്തു നിന്നും മാറ്റിയതോടെയാണ് ഉത്സവം പുനരാരംഭിച്ചത്.\nPrevious articleപെഗാസസ് ഫോണ് ചോർത്തലിൽ അന്വേഷണം നടത്താൻ വിദഗ്ധ സമിതി രൂപീകരിക്കുമെന്ന് സുപ്രീംകോടതി\nNext articleശ്രീഹരിയ്ക്ക് സ്വന്തമായി വീടൊരുങ്ങുകയാണ്: വി.എസ് സുനിൽകുമാറിന്റെ വിളിയിൽ എ.കെ.ബാലൻ അടിയന്തരമായി ഇടപെട്ടു; കട്ടിള വെയ്പിൻറെ സന്തോഷം പങ്കുവെച്ച് മുൻ മന്ത്രി വി.എസ് സുനിൽകുമാറിന്റെ കുറിപ്പ്\nമണിമേഖലക്ക് ഇനി സ്വന്തം വീട്; സി.പി.എം നിർമിച്ച വീട് കൈമാറി\nമന്ത്രി എം.വി ഗോവിന്ദന്റെ മാതാവ് മോറാഴ എം.വി മാധവിഅമ്മ നിര്യാതയായി


രോഗിയുടെ രക്ത സാംപിളിൽ വെള്ളം ചേർത്തു, കിഡ്നിക്ക് തകരാറെന്നു പറഞ്ഞു പണം തട്ടാൻ ശ്രമം! ഡോക്ടർ ചമഞ്ഞ് തട്ടിപ്പ് നടത്തി യുവാവ് | fake doctor\nMonday 23 May 2022 11:13 AM IST : By സ്വന്തം ലേഖകൻ\nMonday 23 May 2022 11:13 AM IST\nതിരുവനന്തപുരം മെഡിക്കൽ കോളജ് ആശുപത്രിയിൽ ഡോക്ടർ ചമഞ്ഞ് രോഗികളെ ചികിത്സിച്ച യുവാവ് രോഗിയുടെ രക്ത സാംപിളിൽ വെള്ളം ചേർത്തെന്ന് പൊലീസ്. ഒന്നാം വാർഡിൽ ചികിത്സയിൽ കഴിഞ്ഞ വിഴിഞ്ഞം സ്വദേശി റിനുവിന്റെ രക്തസാംപിളിലാണ് വെള്ളം ചേർത്തത്. ഡോക്ടർ ചമഞ്ഞ് തട്ടിപ്പ് നടത്തിയ നിഖിൽ ആയിരുന്നു റിനുവിന്റെ രക്തം പരിശോധനയ്ക്ക് കൊണ്ടുപോയിരുന്നത്. ലാബിൽ കൈമാറുന്നതിനു മുൻപ് നിഖിൽ വെള്ളം ചേർത്തു.\nപരിശോധാ ഫലം വന്നപ്പോൾ രക്ത ഘടകങ്ങളുടെ അളവിൽ വലിയ വ്യത്യാസങ്ങൾ കണ്ടു. വൃക്ക തകരാറിലാണെന്ന് റിനുവിനെ പറഞ്ഞ് തെറ്റിദ്ധരിപ്പിച്ച നിഖിൽ ചികിത്സയ്ക്കും മരുന്നിനുമായി പണം ആവശ്യപ്പെടുകയും ചെയ്തെന്നു പൊലീസ് പറഞ്ഞു. സീനിയർ ഡോക്ടർമാരുടെ പരിശോധനയ്ക്കു ശേഷമാണ് നിഖിൽ വാർഡിൽ എത്തിയിരുന്നത്. റിനുവിന്റെ കിടക്കയിൽ വന്നിരുന്ന് ഡോക്ടർമാർ പറഞ്ഞതിനെ കുറിച്ചും പരിശോധനകളെ കുറിച്ചും ചോദിച്ചറിയും. പുറത്തു നിന്ന് വാങ്ങേണ്ട മരുന്നു വാങ്ങാനും രക്തസാംപിൾ ലാബിൽ കൊണ്ടുപോകാനും സഹായിക്കും.\nപരിശോധനാഫലത്തിൽ കുഴപ്പങ്ങളുണ്ടെന്ന് പറഞ്ഞ് അടിക്കടി റിനുവിനെ ആശങ്കപ്പെടുത്തിയിരുന്നു. ദിവസവും വാർഡിലെ ഓരോരുത്തരോടും രോഗവിവരങ്ങൾ ചോദിച്ച ശേഷമേ നിഖിൽ മടങ്ങൂ. എന്തെങ്കിലും സഹായം വേണ്ടവർക്ക് അത് ചെയ്തു കൊടുക്കും. ആർക്കും സംശയം തോന്നാത്ത വിധമായിരുന്നു ഇടപെടൽ. പ്രതി പറഞ്ഞ കാര്യങ്ങളിൽ വ്യക്തത വരുത്താൻ ഇന്ന് ആശുപത്രി ലാബിലെ ജീവനക്കാരെ വിളിപ്പിക്കും. രക്ത സാംപിളിൽ മറ്റ് കൃത്രിമത്വം നടത്തിയോ എന്നാണ് പ്രധാനമായും അന്വേഷിക്കുന്നതെന്നും മെഡിക്കൽകോളജ് പൊലീസ് പറഞ്ഞു.\nതിരിമറി സംശയിച്ചത് പരിശോധനാഫലം കണ്ടപ്പോൾ\nമെഡിക്കൽകോളജ് ആശുപത്രിയിൽ ഡോക്ടർ ചമഞ്ഞ് വിലസിയ യുവാവിനെ കുടുക്കിയ യൂണിറ്റ് ചീഫ് ഡോ.എസ്.ശ്രീനാഥ് പറഞ്ഞത്: രക്തത്തിലെ കൗണ്ട് കുറഞ്ഞാണ് വിഴിഞ്ഞം സ്വദേശി റിനു അഡ്മിറ്റ് ആയത്. രണ്ടു മൂന്നു ദിവസങ്ങൾ കൊണ്ട് തന്നെ കൗണ്ട് നോർമൽ സ്റ്റേജിലേക്ക് വന്നു. എന്നാൽ പിന്നീട് ലഭിച്ച പരിശോധനാഫലത്തിൽ ഹീമോഗ്ലോബിൻ ആറിലേക്ക് താഴ്ന്നതായി കണ്ടു. കൂടാതെ കിഡ്നിക്ക് തകരാറെന്നും റിപ്പോർട്ട് വന്നു. എന്നാൽ രോഗിയെ പരിശോധിച്ചപ്പോൾ അത്തരം പ്രശ്നങ്ങൾ ഉള്ളതായി കണ്ടെത്താനായില്ല. ഒടുവിൽ റിനുവിന്റെ രക്തം സ്റ്റേറ്റ് ലാബിൽ പരിശോധനയ്ക്ക് അയച്ചു.\nഹീമോഗ്ലോബിന്റെ അളവിലോ കിഡ്നിക്കോ കുഴപ്പങ്ങളൊന്നും ഇല്ലെന്നായിരുന്നു ഫലം. ഇതോടെ രക്തപരിശോധനയിൽ തിരിമറി നടന്നതായി സംശയം ഉയർന്നു. റിനുവിന്റെ രക്തം പരിശോധനയ്ക്ക് കൊണ്ടു പോകുന്നത് ആരെന്ന് അന്വേഷണം തുടങ്ങി. കൂട്ടിരിപ്പുകാർ ആരും ഇല്ലാത്തതിനാൽ ഡെർമറ്റോളജിയിലെ പിജി ഡോക്ടറാണ് സഹായിക്കുന്നതെന്ന് റിനു പറഞ്ഞു. വാർഡിൽ പരിശോധന കഴിഞ്ഞ് ഡോക്ടർമാർ പോയതിനു ശേഷമേ നിഖിൽ എത്താറുള്ളൂ. ഇതു മനസ്സിലാക്കി അയാൾ വരുന്നതുവരെ ഡോക്ടർമാർ കാത്തിരുന്ന് പിടികൂടുകയായിരുന്നു.


സ്വനേതിയൻ യാത്ര കുറിപ്പുകൾ!!! | അഘോരശിവം\nസ്വനേതിയൻ യാത്ര കുറിപ്പുകൾ!!!\nOctober 14, 2016 / അഘോരശിവം\n-മഞ്ഞു നദികളുടെ ഉറവുകൾ തേടി വിദൂരമായ ജോർജിയൻ ഗ്ലേസിയറുകളിലൂടെ ഞാൻ നടത്തിയ ഏകാന്ത യാത്രകൾ-\nമറവിയുടെ ഇരുട്ടുമുറികളിൽ മരണം കാത്തു കിടക്കുന്ന ആയുസ്സെത്തിയ ഓർമ്മകളുടെ നേരിയ മിടിപ്പുകൾ… അവയുടെ ചിലംബിച്ച ജല്പനങ്ങളിൽ തീവ്രാനുഭവങ്ങളുടെ കറുത്ത മുലകളിൽനിന്നും അമ്ലമുണ്ടുറങ്ങിയ എന്റെ യാത്രകളുടെ കഥകളുണ്ട്. മരണത്തിനും ജീവിതത്തിനുമിടയിലെ ബോർഡർലൈനിലൂടെ.. ബാർഡോകളിലൂടെ… ഇടറാതെ നടന്നുപോയ എന്റെ എഴുതിവെക്കപ്പെടാത്ത ചരിത്രമുണ്ട്.\nഈ പാതിരാവിൽ, നക്ഷത്രങ്ങളില്ലാത്ത സ്വനേതിയൻ ആകാശത്തിന്റെ കാൽച്ചുവട്ടിൽ കണ്ണെത്തുന്ന ദൂരത്തെങ്ങും ഒരു മനുഷ്യജീവിപോലുമില്ലാത്ത വിജനമായ താഴ്വരകളുടെ ആദിമൗനത്തിന്റെ പൂർണ്ണഗർഭത്തിൽ ഞാനാണ്ടുകിടക്കവേ.. ദൂരെ മലമടക്കുകൾക്കപ്പുറത്തെവിടെനിന്നോ ”സ്വാൻ” ഗോത്രവർഗ്ഗങ്ങളുടെ വേട്ടനായ്ക്കൾ മുഴക്കുന്ന രൗദ്രഗർജ്ജനങ്ങൾ… പേരറിയാത്ത രാക്കിളികളുടെ പതിഞ്ഞ മൂളലുകൾ..\nശൂന്യതയിൽനിന്നും പൊടുന്നനെയുള്ള ഈ നിലതെറ്റിയ താളമില്ലായ്മയുടെ താളമുള്ള പ്രാകൃത സിംഫണി, എന്നെ പണ്ടെങ്ങോ കാർപാത്യൻ മലഞ്ചെരിവുകളിലൂടെ ”ഡെക്ക” എന്ന എന്റെ അന്നത്തെ റുമേനിയൻ കൂട്ടുകാരിയോടൊപ്പം അലഞ്ഞു നടക്കവേ മനസ്സിലുടക്കിയ ട്രാൻസിൽവാനിയൻ ജിപ്സിപെണ്ണിന്റെ പൊട്ടിയ ഫിഡിലിലെ അപശ്രുതികളെ ഓർമ്മപെടുത്തി. സ്വപ്നങ്ങൾ മൃതപ്പെട്ടുപോയ ആ നരച്ചകൺകളിൽ വഴിതെറ്റിവന്ന കൗമാരകൗതുകങ്ങളുടെ വഴുതിവീഴ്ചകൾ , വേദനകൾ.. അവളുടെ കണ്ണുകളിലെ അമ്പരപ്പിക്കുന്ന ആ മരവിപ്പ് ഇപ്പോഴും ഇടയ്ക്കിടെ എന്നെ വേട്ടയാടാറുണ്ട്.\nചില ഓർമ്മകൾ പലപ്പോഴും ഒരുശാപമാണ്. ചിലപ്പോളോക്കെ അതിന്റെ തീവ്രത എന്റെ ജീവിതത്തെ തീപിടിപ്പിക്കും. അപ്പോളൊക്കെ യാത്രകളുടെ ആഴക്കടലിലേക്കെടുത്തു ചാടുവാനല്ലാതെ എനിക്കെന്തുചെയ്യുവാനാകും? ഓർമ്മകളുടെ ഈ അഭിശപ്തത മനസ്സിലാക്കണമെങ്കിൽ നിങ്ങൾ ”പവിത്രൻ തീക്കുനി” യെപ്പോലെയോ ”എ.അയ്യപ്പനെ”പ്പോലെയോ ജീവിച്ചുനോക്കണം. കാരമുള്ളുകൾ വിതച്ചു ജീവിതത്തിന്റെ നന്മകൾ കുടിച്ചുവറ്റിച്ച ബന്ധങ്ങളെ ആർദ്രമായ് പുണരുവാനാവണം…\nറ്റിബ്ബലിസി!!! നിറങ്ങളുടെ ഒരു ചലിക്കുന്ന കൊളാഷ്. അനേക നിറങ്ങളുടെ ഒരു കളിയാട്ട മഹോത്സവം. യുദ്ധം ഏറെക്കുറെ തകർത്തു കളഞ്ഞെങ്കിലും സന്തോഷനിർഭരരായ യുവത്വം ഉല്ലസിച്ചു കടന്നുപോകുന്നത് നാളെയിലേക്കുള്ള പ്രതീക്ഷകളിലേക്കാണ്. സഹൃദയരും സത്യസന്ധരുമായ നല്ലമനുഷ്യർ, സൗന്ദര്യവും ആർജ്ജവവുമുള്ള ജോർജിയൻ പെണ്ണുങ്ങൾ.. സാധാരണ മനുഷ്യരുടെ അതിജീവനത്തിനായുള്ള വേപഥുകൾ… മർജനിഷ്‌വില്ലിയിലെ മെട്രോസ്റ്റേഷനുമുൻപിൽ ഒരു പത്രക്കടലാസു വിരിച് അതിലിരുന്ന് എന്റെ മുന്നിലൂടെ കടന്നു പോകുന്ന ജീവിതങ്ങളിലേക്ക്.. മാറിമറിയുന്ന മുഖങ്ങളിലേക്ക് മിഴികളാഴ്ത്തി അത്ഭുതത്തോടെ ഞാനിരുന്നു, മണിക്കൂറുകളോളം… യുദ്ധത്താൽ വ്രണിതമാക്കപ്പെട്ട് രക്തവും ചലവും വമിച്ചിരുന്ന ജോർജിയ ഇന്ന് നന്മയുടെയും സൗഹൃദത്തിന്റെയും കുന്തിരിക്കവും മീറയും പുകച്ചു സ്വയം മുറിവുണക്കുന്നു.\nപിന്നീടെപ്പോഴോ അഗ്മാഷെനെബെല്ലി അവന്യുവിലെ ”എക്കാത്തറീന”യുടെ ഗസ്റ്ഹൗസിലേക്ക് ഞാൻ നടന്നു. അവളുടെ ഭംഗിയുള്ള ആ ചെറിയ മുറിയിൽ ഞങ്ങൾ അതിജീവനത്തിന്റെ രസതന്ത്രങ്ങളും യുദ്ധക്കെടുതികളും ഭാഷയും സംസ്ക്കാരവും സംഗീതവുമെല്ലാം ശുദ്ധമായ തെലാവിയൻ വൈനിന്റെയും മഷ്‌റൂം കിൻഖാളിയുടെയും അകമ്പടിയോടെ പങ്കുവെച്ചു. കഥപറയുമ്പോൾ ഒരു മുത്തശ്ശിയും കഥ കേൾക്കുമ്പോൾ ഒരു കൊച്ചുകുട്ടിയുമായ് മാറുന്ന മന്ത്രവാദിനി, ”എക്കാത്തറീന”….\nഇത് എന്റെ യാത്രയുടെ മൂന്നാം ദിവസത്തെ പകൽ. ഇന്ന് വീണ്ടും യാത്ര ആരംഭിക്കുകയാണ്. മഞ്ഞു നദികളുടെ ഉറവുകൾതേടി ഗ്ലേസിയറുകളിലേക്കുള്ള എന്റെ യാത്രയുടെ ആരംഭം. ”ഷ്കാറ കൊടുമുടി” യുടെ അധികമാരും എത്തിപെട്ടിട്ടില്ലാത്ത ഗ്ലേസിയറുകളിലെക്കും ”ഉഷ്ബാ” ഗ്ലേസിയറുകളിലേക്കുമുള്ള അപകടംപിടിച്ച യാത്രകൾ. ഇനിയുള്ള എന്റെ രണ്ടാഴ്‌ച്ചകൾ വിശുദ്ധമായ ഈ ഗ്ലേസിയറുകളിലേക്കുള്ള തീർത്ഥാടനങ്ങളാണ്.\nടിബ്ലിസിയിലെ സ്റ്റേഡിയം സ്‌ക്വയറിൽ നിന്നും മാർശൃത്ക (Marshrutka) എന്ന ജോർജിയൻ മിനിവാനിൽ 550-ഓളം കിലോമീറ്ററുകൾ അകലെയുള്ള ഉഷ്ഗുളി (Ushguli) എന്ന അപ്പർ സ്വനേതിയുടെ തലസ്ഥാനമായ മെസ്ത്തിയയിലേക്ക്. അതീവ ദുർഘടവും ആരിലും ഉൾകിടിലമുളവാക്കുന്ന അത്യഗാധമായ കൊല്ലികളും ഏതുസമയത്തും മലയിടിച്ചിൽ സാംഭവ്യവുമായ പരുക്കൻ മലമ്പാതകളിലൂടെ ”ഷൊറോ നാഗതിയാനി” എന്ന എന്റെ ഡ്രൈവർ തന്റെ പഴഞ്ചൻ മിനിവാൻ 80- 100 -110 സ്പീഡിൽ ഒരുകൂസലുമില്ലാതെ പറത്തിവിടുകയാണ്. എൻറെ സഹയാത്രികരായ നോർവീജിയൻ ദമ്പതികൾ പിന്നിലിരുന്നു ഇടക്കിടെ നിലവിളിക്കുന്നത് കേൾക്കാമായിരുന്നു. ഒരു ഡസനിലധികം തവണ ഭാഗ്യംകൊണ്ടു മാത്രമാണ് മരണത്തിന്റെ വക്കിൽനിന്നും രക്ഷപെട്ടുപോന്നത്.\nഉഷ്ഗുളിയിലെ പ്രകൃതിയും ഇക്കോ സിസ്റ്റവും വളരെ വളരെ ലോലമാണ്. അത്യപൂർവമായ സസ്യജാലങ്ങളും കാലാവസ്ഥയും ഈ പ്രദേശത്തെ വളരെയേറെ വ്യത്യ്സ്ഥമാക്കുന്നു. ഇവിടെ നിന്നും 21 കിലോമീറ്റർ9മണിക്കൂർ കൊണ്ടു നടന്നെത്തിയാൽ മാത്രമേ ഷ്കാര പർവ്വതത്തിലെ ഗ്ലേസിയറിൽ എത്തിച്ചേരാനാവൂ. ആദ്യത്തെ2കിലോമീറ്ററുകൾ പിന്നിട്ടാൽ ഒരു മനുഷ്യജീവിയെപോലും കാണുക അസാധ്യം. കാട്ടുകുതിരകളും അലസമായി മേഞ്ഞു നടക്കുന്ന ചാവാലി പശുക്കളും മാത്രം.\nഇനി ഇവിടെനിന്നും അങ്ങോട്ടു ഞാൻ ഒറ്റക്കാണ്. 42 ഡിഗ്രിയോളമാണ് ഈ ഹൈ ആൾട്ടിട്യൂഡ് മൗണ്ടൈൻപാസ്സിൽ താപനില. സൂര്യനസ്തമിച്ചാൽ ഉടൻതന്നെ താപനില 10 ഡീഗ്രി തൊട്ട് ക്രമേണ -5 വരെ താഴാം. സൂര്യാഘാതമേറ്റ് എൻറെ പിൻകഴുത്തും ചുമലുകളും കഷണ്ടി ആക്രമിച്ചുതുടങ്ങിയ നെറ്റിത്തടവും കരുവാളിച്ചു അവിടങ്ങളിലെ ചർമ്മം അടർന്നുതുടങ്ങിയിരുന്നു. ചെങ്കുത്തായ കയറ്റിറക്കങ്ങളും ഇടയ്ക്കിടെ മുറിച്ചു കടക്കേണ്ടതായുള്ള അതിശക്തമായ ഒഴുക്കുള്ള ഗ്ലേസിയർ നദികളും എന്റെ യാത്രയെ വിവരണാതീതമാകുംവിധം ദുർഘടമാക്കിതീർത്തുകൊണ്ടിരുന്നു. ഇടക്കുവെച്ചാവസാനിപ്പിക്കുക എന്നത് എന്റെ നിഘണ്ടുവില്ലാത്തതുകൊണ്ട് ഞാൻ മുന്പോട്ടുതന്നെ പൊയ്ക്കൊണ്ടേയിരുന്നു.\nഇവിടങ്ങളിലെ പ്രകൃതി, അടിയുടുപ്പിൽ ആദ്യമായ് ചോരകണ്ട കന്നിപ്പെണ്ണിനെപ്പോലെ വളരെ മെലൺകോളിക്കാണ് (melancholic). ജീവിതംകൊണ്ട് കട്ടയുംപടവും കളിച്ചു പൂണ്ടുവിളയാടിയ എന്റെ ചങ്കും കരളും കിഡ്‌നിയുമൊക്കെ വളരെ ആത്മാർത്ഥതയോടെ സത്യസന്ധമായി പണിയെടുക്കുന്നതു കണ്ട് എൻറെ ഫിറ്റ്നസ്സിൽ എനിക്കുതന്നെ അത്ഭുതംതോന്നി.\nസൂര്യൻ താണുതുടങ്ങിയിരിക്കുന്നു അതോടൊപ്പം തണുപ്പ് കൂടിക്കൂടി വന്നുകൊണ്ടേയിരുന്നു. ഇടക്കിടെ അപൂർവം ആളുകൾ തങ്ങളുടെ യാത്ര പാതിവഴിക്കുപേക്ഷിച്ചു നിരാശരായി തിരികെവരുന്നത് കാണാമായിരുന്നു. പലരും എന്നെ പിന്തിരിപ്പിക്കാൻ ശ്രമിച്ചുകൊണ്ടിരുന്നു. സത്യത്തിൽ ഇതൊരാപകടംപിടിച്ച സ്ഥലമാണ്. ആറേഴു വർഷംമുന്പു വരെ ഇവിടം ബാൻഡിറ്റുകളുടെ, തീവെട്ടികൊള്ളക്കാരുടെ വിഹാരകേന്ദ്രമായിരുന്നു. വിദേശികളെ കൊലപ്പെടുത്തി കൊള്ളയടിക്കുകയെന്നത് ഇവിടങ്ങളിൽ പതിവായിരുന്നത്രെ. എങ്കിലും പണ്ടു വല്യപ്പൻ പഠിപ്പിച്ച ‘കോണക പൂട്ടിലും’ ” ക്രാവ് മാഗ’യിലും തിരുനെൽവേലിക്കാരൻ മയിൽവാഹനം പഠിപ്പിച്ച ”വർമ്മ കലൈ” യിലും വിശ്വാസമർപ്പിച്ചു ഞാൻ അവിടെ തന്നെ തങ്ങുവാൻ തീരുമാനിച്ചു.\nഅല്പം ദൂരെയായി ഒരു ഗ്ലേസിയർ നദിയൊഴുകുന്നതു കാണാമായിരുന്നു. അതിനപ്പുറം വിശാലമായ പുൽപരപ്പാണ്, അവിടെ കൂടാരമടിച് ഇന്നത്തെ യാത്രക്കു താൽകാലിക വിരാമമിടാമെന്നു തീർച്ചപ്പെടുത്തി. നടന്നു നദിക്കരയിലെത്തിയപ്പോളാണ് മനസ്സിലായത് ഇതുവരെ ക്രോസ്സ് ചെയ്തതിലും സാമാന്യം വല്യ നദിയും ശക്തമായ ഒഴുക്കുമുണ്ടെന്ന്. ഞാൻ വസ്ത്രങ്ങൾ ഓരോന്നോരോന്നായി ജെട്ടിയടക്കം അഴിച്ചു എൻ്റെ ട്രക്കിങ് എക്ക്വിപ്മെന്റ്സിനോടൊപ്പം നന്നായി മുറുക്കിക്കെട്ടി നദിയുടെ മറുകരയിലേക്കെറിഞ്ഞു.എന്റെ കണക്കുകൂട്ടലുകൾ പ്രാകാരം3മിനുട്ടിൽകൂടുതൽ വെള്ളത്തിൽ നിന്നാൽ ശരീരം മരവിച്ചു വടിപോലെയാകും. അതുകൊണ്ടു ഒഴുക്കിനൊപ്പം ഒരു 30 – 40 മീറ്റർ താഴേക്കു നീന്തി മറുകര പിടിക്കാം എന്നുറപ്പിച്ചു. ഒരുതരത്തിൽ ഉരുണ്ടുപിരണ്ട് മറുകരയെത്തിയപ്പോൾ എന്റെ ഹൃദയംനിലച്ചുപോയി. ”വീണിതല്ലോ കിടക്കുന്നു ഭുവനിയിൽ” എന്നു കവി പാടിയതുപോലെ എവിടെനിന്നന്നെന്നറിയാതെ പെട്ടന്നു പൊട്ടിമുളച്ചതുപോലെ ആറോളം വരുന്ന ഡച്ചു പെൺകുട്ടികളുടെ ഒരുസംഘം എൻ്റെ മുൻപിൽ.. ഞാനോ പൂർണ്ണ നഗ്‌നനും. തൊണ്ടിമുതലുമായി പിടിക്കപ്പെട്ട കള്ളനെപ്പോലെ അവരുടെ മുൻപിൽ ഞാൻ പരുങ്ങി നിന്നു.\nനഗ്നതയായിരുന്നില്ല എൻ്റെ പ്രശ്നം. തണുപ്പുകൊണ്ട് എന്റെ ”ശുഷ്‌മാണി” ചുരുങ്ങി ചുരുങ്ങി ആത്മോപദേശ ശതകത്തിൽ നാരായണഗുരു പറഞ്ഞപോലെ ”അണുവിലുമണുവായ്” ചുരുങ്ങിപ്പോയി. സുഹൃത്തെ എന്റെ അപ്പോഴത്തെ ആ അവസ്ഥ നിങ്ങൾക്കൂഹിക്കാവുന്നതിനുമപ്പുറത്താണ്. മറ്റൊരു വേദനിപ്പിക്കുന്ന സത്യം എന്റെ ജെട്ടിയാണ്. Salomon ൻറെ Trekking shoes, Jack Wolfskin ന്റെ Alpine tent, The North Face ന്റെ hiking വസ്ത്രങ്ങൾ,Fjällmark ന്റെ Backpack എന്നിങ്ങനെ എല്ലാം അത്യാവശ്യം പ്രൊഫഷണലായിരുന്നു. പക്ഷെ ജട്ടി മാത്രം ചതിച്ചു. കഴഞ്ഞ വർഷം നാട്ടിൽ പോയപ്പോൾ തളിപ്പറമ്പ് ബസ്‌സ്റ്റാന്റിൽനിന്നും ”എഴുപതുരൂപയ്ക്കു മൂന്നേ” എന്ന ഫുട്പാത്തു കച്ചവടക്കാരന്റെ ആദായവിലയിൽ വീണുപോയി വാങ്ങിയ ppc എന്ന് ഇലാസ്റ്റിക്കിൽ മുദ്രണം ചെയ്ത ആ ജെട്ടികളിലൊന്ന് എൻറെ അഹംബോധത്തിൻറെ ഉച്ചിയിൽ അവസാനത്തെ ആണിയടിക്കുമെന്നാരറിഞ്ഞു. ഏതായാലും ഇന്നുരാത്രിയിലെ നിലാവിൽ ഈ ഡച്ചു പെണ്ണുങ്ങൾ നുണയുന്ന വോഡ്ക മാർട്ടിനിക്കൊപ്പം അവരുടെ ഇക്കിളിക്കഥയിലെ നായകൻ ഞാനാകുമെല്ലോയെന്നോർത്തു എന്നിലെ വികട കുമാരൻ വക്രിച്ചു ചിരിച്ചു സ്വയം സമാധാനിച്ചു.\nസാവധാനം ശരീരത്തെ ഉണക്കി ടെന്റ് ഉറപ്പിച്ചു വിശദദമായി ഒന്നുറങ്ങാൻ തീരുമാനിച്ചു. ഇതുവരെയുള്ള യാത്ര എന്നെ ഒരുവിധം തളർത്തിയിരുന്നു. പതിനെട്ടു പത്തൊൻപതു വയസ്സുകാലത്തു അപ്പർ ഹിമാലയാസിൽ, മാനാ വില്ലേജിനടുത്തു വ്യാസഗുഹയിൽ നാഗാസന്യാസിമാർക്കൊപ്പം കഴിഞ്ഞിട്ടുള്ളതിനാലും, നേപ്പാൾ ടിബറ്റൻ ബോർഡറിൽ ലാപ്ച്ചി താഴ്വരയിൽ കാഗ്യുത്പ യോഗികൾക്കൊപ്പം അലഞ്ഞു നടന്നിട്ടുള്ളതിനാലും ആൾട്ടിട്യൂഡ് സിക്ക്നെസ്സ് എനിക്കൊരു പ്രശ്നമായിരുന്നില്ല. എങ്കിലും ആൾട്ടിട്യൂഡ് ഇൻസോമ്‌നിയ (Altitude Insomnia) അന്നും ഇന്നും ഒരു പ്രശനക്കാരൻ തന്നെയാണ്. എങ്കിലും6–7മണിക്കൂർ യോഗനിദ്രയിൽ പൂർണമായി വിശ്രമിച്ചു.\nപിറ്റേന്നു രാവിലെ ഉദയസൂര്യന് അർഘ്യമർപ്പിച്ച്, സന്ധ്യാവന്ദനം ചെയ്ത്, ഗുരുയോഗവും ഊർദ്ധ്വ പ്രാണായാമവും ചെയ്ത് വീണ്ടുംയാത്രയാരംഭിച്ചു. അകലങ്ങളിൽ ഒരുസ്വപ്നംപോലെ കണ്ടിരുന്ന ”സ്കാരാ ഗ്ലേസിയർ” അടുത്തടുത്തുവന്നുകൊണ്ടിരുന്നു. ഇപ്പോൾ തൊട്ടുമുന്പിൽ വന്മരങ്ങളുടെ ഇടതൂർന്ന വനമാണ്. ഇവിടെവെച്ചു ട്രെക്കിങ് റൂട്ട്മാർകിങ് അപ്രത്യക്ഷമാകുന്നു. ഇനിയെങ്ങനെ മുൻപോട്ടുപോകും എന്നതിനു വ്യക്തമായ ഒരു ധാരണയില്ല. എന്റെ ജിപിഎസ് (GPS) ഡിവൈസ് ബാറ്ററി തീർന്നതിനാൽ ഉപയോഗ്യശൂന്യവുമായി. ഞാൻ ശരിക്കും പെട്ടു. ഏതായാലും എന്റെ ഇന്റ്യൂഷനെ വിശ്വസിക്കുക തന്നെ. എന്തും നേരിടാൻ തയ്യാറായി ഞാൻ വനത്തിൽ പ്രവേശിച്ചു.\nമുന്നിൽത്തെളിയുന്ന ഒറ്റയടിപ്പാതയിലൂടെ ഏറെനേരമായി നടക്കുന്നു. എത്ര നടന്നിട്ടും വനത്തിനു പുറത്തുകടക്കാൻ കഴിയുന്നില്ല. എനിക്കു വഴിതെറ്റിയിരിക്കുന്നു എന്ന സത്യം മനസ്സിലാക്കാൻ എതാനും മണിക്കൂറുകൾ എടുത്തു. ഭയമോ ആശങ്കകളോ ഒന്നുമില്ലെങ്കിലും ഉള്ളിലെവിടെയോ ഇടയ്ക്കിടെ അപായമാണികൾ മുഴങ്ങികൊണ്ടിരുന്നു. ഇനിയെന്തുചെയ്യണമെന്ന തീരുമാനമെടുക്കാനാവാതെ നിന്ന എന്റെ മുൻപിൽ ദൈവം ഒരു നായയായി പ്രത്യക്ഷപ്പെട്ടു. വെളുപ്പും കറുപ്പും കലർന്ന ഒരു സുന്ദരൻ നായ. ഞാൻ അവനെ കൈസർ ,ടിപ്പു, ജാക്കി എന്നിങ്ങനെ എനിക്കറിയാവുന്ന സാധാരണ നായകൾക്കുള്ള പലപേരുകൾ വിളിച്ചെങ്കിലും അവൻ ഗൗനിക്കുന്നേയില്ല. അവസാനം ഉള്ളിൽ തോന്നിയ ഒരാവേശത്തിന് ഞാനവനെ ഡാ പറശ്ശിനിക്കടവു മുത്തപ്പാ എന്നു വിളിച്ചപ്പോൾ വാലാട്ടി അവനെൻറെ അരികിൽ വന്നു മുട്ടിയുരുമ്മിനിന്നു. ജീവിതം ഇങ്ങനെയാണ് ഭായി എല്ലാം അവസാനിച്ചു എന്നു കരുതുന്നിടത്തുനിന്നും അപ്രതീക്ഷിതമായി പുതിയ തളിർപ്പുകളുണരും. അതുകൊണ്ട് ഒരിക്കലും പ്രതീക്ഷകൾ കൈവിടരുത്.ജീവിതം തുറന്നു തരുന്ന വാതിലുകളുടെ വെറുതെയങ്ങു നടന്നുകയറുക. ഇന്നിൽ ജീവിച്ചുകൊണ്ട് ഹൃദയത്തിന്റെ നന്മകളിൽ വിശ്രമിക്കുക. അങ്ങനെ, ”പി.മുത്തപ്പൻ” എന്ന ഗൈഡിൻറെ സഹായത്താൽ ഞാൻ യാത്ര പുനരാരംഭിച്ചു. ഏകദേശം ഒന്നരമണിക്കൂറോളമുള്ള യാത്രക്കു ശേഷം ഞങ്ങൾ വനാതിർത്തിയിലെത്തി.\nഅതാ വീണ്ടും എന്റെ മുൻപിൽ തന്റെ പൂർണപ്രതാപത്തോടെ ഷ്‌കാര പർവ്വതം. ഇനിയുമൊരു 40 മിനുട്ടോളം ക്ലയിമ്പു ചെയ്താൽ ഞാൻ ഷ്‌കാര ഗ്ലേസിയറിൽ നിന്നുത്ഭവിക്കുന്ന വിശുദ്ധമായ നീരൊഴുക്കിന്റെ മേധാ നാഡിയുടെ ഉദരത്തിലെത്തും.\nഎന്റെ ഓരോ യാത്രയുമവസാനിക്കുന്നിടത്തുനിന്ന് തലയോട്ടികൾ സ്വപ്നം കാണുന്ന കറുത്ത രാത്രികളുണ്ടാകുന്നു.\nആത്മബന്ധങ്ങളുടെ ചിലന്തിവലകളിലെ കറുത്ത പൊട്ടുകൾ…\nഭ്രാന്തും പ്രണയവും ചിതലെടുത്തിഴവിട്ട കറുത്ത ചുണ്ടുകൾ…\nതീവ്രമായ ലഹരിയുടെ സർപ്പദംശനങ്ങൾ..\nകണ്ണീരുകൊണ്ടു ശുദ്ധിയാക്കാനാവാത്ത കറുത്ത പാപങ്ങളുടെ തുരുമ്പുകൾ…\nപറയൂ എനിക്കെന്തു ചെയ്യുവാൻ കഴിയും?\nയാത്രകൾ എൻ്റെ നിയോഗങ്ങളാണല്ലോ.. നിയതി വരച്ചിട്ട നിതാന്ത നിയോഗങ്ങൾ!!!\nഅവസാനമിതാ ക്ഷേത്രം പോലെ വിശുദ്ധമായ…. ആദിയോഗിയുടെ ഇരിപ്പടംപോലെ നിർമ്മലമായ നദിയുടെ വിശുദ്ധമുഖം!!! എന്തുകൊണ്ടോ എനിക്കു കണ്ണുനീരടക്കുവാൻ കഴിഞ്ഞില്ല. നദിയുടെ ഉറവുകളിലേക്കുള്ള ദേശാടനം ഒരർത്ഥത്തിൽ നമ്മുടെ തന്നെ പിറവിയിലേക്കുള്ള തിരികെ നടത്തങ്ങളാണ്. എല്ലാറ്റിന്റേയും ഉത്ഭവം വെറും ശൂന്യതയിൽ… വോയ്‌ഡിൽ നിന്നുമാണെന്നുന്നുള്ള തിരിച്ചറിവുകൾ നൽകുന്ന പരമാനന്ദം. ഞാനും നീയുമൊക്കെ ഉടലെടുക്കപ്പെടുന്നതിനുമെത്രയോമുന്പ് ഈ ശൂന്യതയുടെ നിതാന്തവും അനിർഗ്ഗളവുമായ പൂർണ ബോധത്തിൽ ഒരു ചിന്താതരംഗമായി നിലകൊണ്ടിരുന്നുവെന്നും പിന്നീടെപ്പോഴോ ബോധക്കടലിലെ ഒരലയായി നാം സ്വയം മെറ്റീരിയലൈസ് ചെയ്യപ്പെടുകയും ചെയ്തുവെന്ന പൂർണ്ണത്വത്തിന്റെ അറിവുകളിലേക്കുള്ള ഈ ഉണർവ് …ഹോ !!!!\nഎന്തെന്തു വാക്കുകൾകൊണ്ടാണ് ഞാനതു വരച്ചിടേണ്ടത്??\nപ്രകൃതിയുടെ…..അമ്മയുടെ… ശുദ്ധമായ ഊർജ്ജതുടിപ്പുകൾ എന്നെ അപരിമേയമായ ആനന്ദത്തിലാഴ്ത്തി. വൃക്ഷവേരുകളുടെ മൂലകങ്ങളിൽ സമാധിയിരിക്കുന്ന എന്റെ വിഘടിത സ്വരൂപങ്ങളെ ഞാൻ കണ്ടു.. ശരീരബോധം അലിഞ്ഞപ്രത്യക്ഷമായി… ”ഞാൻ” എന്ന ബോധം ഒരേസമയം എല്ലാറ്റിനും അതീതവും എന്നാൽ സകലത്തിലും അന്തലീനമായിരിക്കുകയും ചെയുന്ന പരമ പ്രകാശ ചൈതന്യമാണെന്നുള്ള പൂർണ്ണവബോധത്തിന്റെ കൊള്ളിമീനുകൾ തലച്ചോറിൽ മിന്നിനിന്നു. ”ഞാൻ” എന്ന ബോധക്കടലിന്റെ അനാദിയും അനിർഗളവുമായ ജ്ഞാനപ്രകാശത്തിൻറെ തുടിപ്പുകളിലാണ് ചരവും അചരവുമായ സകലത്തിന്റെയും അസ്ഥിത്വത്തിന്റെ ഉറവെന്ന നേരറിവിന്റെ ബോധോദയം…\nസമ്യക്കായ സമാധ്യാനുഭവത്തിന്റെ ഡയറക്ട് എക്സ്പീരിയൻസ് പ്രദാനം ചെയ്യുന്ന, വാക്കുകൾക്കു വിലങ്ങു വീഴ്‌ത്തുന്ന, ചിന്തകളെ ദിവ്യമായ ശൂന്യതയുടെ ഉദാത്തതയിലേക്കെടുത്തെറിയുന്ന സമാനതകളില്ലാത്ത ആനന്ദലഹരിയിൽ, ആത്മാവിൽനിന്നും അസ്ഥിത്വത്തിന്റെ അടിസ്ഥാന തന്മാത്രകളിലെ ഉണ്മയുടെ ഉറവുകളിൽ വെളിച്ചത്തിന്റെ പാദമുദ്രകൾ പതിപ്പിച്ച നിരന്തര തീർത്ഥാടനങ്ങൾ… ജീവിതമെന്ന ബുദ്ധത്വത്തിലേക്കുള്ള പരമമായ ഉണർവുകൾ!!! ഇവിടെ വാക്കുകൾ താനെ പരിധി കല്പിക്കപ്പെടുന്നു.\nനന്മയിലേക്ക് ഇനിയും താണ്ടുവാനുള്ള പ്രകാശവർഷങ്ങളിൽ നക്ഷത്രവിളക്കുകൾ തെളിയിച്ച് അനന്തമായ ഗുരുകാരുണ്യം. നടന്നുതീർക്കുവാൻ വഴികളുള്ളവർ ജീവിച്ചിരുന്നേ മതിയാവൂ.\nഇനി ജോർജിയയിൽ നിന്നും അസർബൈജാൻ വഴി ഹിച്ഹൈക്ക് ചെയ്ത് ടെഹ്‌റാനിലൂടെ..\nഇസ്ഹാനിലൂടെ (ISFAHAN )ഷിറാസിലേക്ക്..എൻ്റെ പ്രിയപ്പെട്ട ക്വജാ ഹഫേസിന്റെ (Khwāja Šamsu d-Dīn Muḥammad Hāfez-e Šīrāzī) ശവകുടീരത്തിലെത്തുംവരെ മൗനത്തിന്റെ മുനിമടയിലിരുന്ന് ഒറ്റനക്ഷത്രത്തിന്റെ മാറിടംകണ്ട് ഞാൻ ഒരു കടൽക്കിഴവനെപ്പോലെ വെറുതേ ചിരിച്ചുകൊണ്ടിരിക്കു.\n-ഏതൊരു ദേവിയാണോ എന്റെ പ്രജ്ഞയിൽ വാക്കുകളായി, അറിവായി, ബോധത്തിന്റെ ഉണർവായി സംസ്ഥിതയായിരിക്കുന്നത്.. വാഗ്വിലാസിനിയായ ആ ദേവിക്കായിക്കൊണ്ട് അടിയന്റെ ആത്മ നമസ്കാരം.-\nഅലെഖ് നിരഞ്ജൻ!! തഥാത്വമസ്തു!! ഓം സായി റാം!! ഖുദാഹഫിസ്!!!\nMalayalam, Mystic, Spirituality, Travel, Untamed, Wanderer, Wild, Yogi\n← – ഇങ്ഗല ഹാവാസ് മീർബർഗ് – ഒരോർമ്മ!!!!!\nകരോലിനയുടെ ചെകുത്താന്മാർ!! →\n3 thoughts on “സ്വനേതിയൻ യാത്ര കുറിപ്പുകൾ!!!”\nഇതിനെ എഴുത്ത് എന്നാണോ വിളിക്കേണ്ടത് എന്നറിയില്ല…\nഅനുഭവങ്ങൾ ഇത്ര ഭ്രമാത്മകമായി വരച്ചിടുന്ന മറ്റൊരു യാത്രികനെ കണ്ടിട്ടില്ല\nനന്ദി സുഹൃത്തേ. അനുഭവങ്ങളുടെ തീക്കൊള്ളികൾ ഹൃദയത്തെ പൊള്ളിക്കുമ്പോൾ അറിയാതെ നാം എഴുതിപ്പോകും.\nWaoooo suprebbbbb….amazing. …kidilam. ..polichu …bro


തരുണ് തേജ്പാലിന് ഉപാധികളോടെ ജാമ്യം :: Janmabhumi Daily\nTuesday 1 July 2014 5:08 pm IST\nന്യൂദല്‍ഹി: സഹപ്രവര്‍ത്തകയെ ലൈംഗികമായി പീഡിപ്പിച്ച കേസില് തെഹല്‍ക മുന് പത്രാധിപര് തരുണ് തേജ്പാലിന് സുപ്രീംകോടതി ജാമ്യം അനുവദിച്ചു. തെളുവുകള് നശിപ്പിക്കാന് ശ്രമിക്കില്ലെന്നും സാക്ഷികളെ ഭീഷണിപ്പെടുത്തില്ലെന്നുമുള്ള ഉറപ്പിന്റെ പുറത്താണ് കോടതി തേജ്പാലിന് ജാമ്യം അനുവദിച്ചിരിക്കുന്നത്. ഇന്നു മുതല് എട്ടു മാസത്തിനുള്ളില് കേസ് തീര്‍പ്പാക്കാനും കോടതി വിചാരണക്കോടതിയോട് നിര്‍ദ്ദേശിച്ചു. മെയ് 19 ന് സുപ്രീം കോടതി അദ്ദേഹത്തിന് ഇടക്കാലജാമ്യം അനുവദിച്ചിരുന്നു. 18 ന് അന്തരിച്ച അമ്മയുടെ ശവസംസ്‌കാര ചടങ്ങില് പങ്കെടുക്കാനായിരുന്നു ഇത്. എന്നാല് നടപടിക്രമങ്ങള് നീണ്ടതുമൂലം അദ്ദേഹത്തിന് ചടങ്ങില് പങ്കെടുക്കാന് കഴിഞ്ഞില്ല. ഇടക്കാലജാമ്യം കോടതി പിന്നീട് നീട്ടിയിരുന്നു. കഴിഞ്ഞവര്‍ഷം ഗോവയിലെ ഹോട്ടലില് നടന്ന തിങ്ക് ഫെസ്റ്റിനിടെ സഹപ്രവര്‍ത്തകയെ ലൈംഗികമായി പീഡിപ്പിച്ച കേസില് നവംബര് 30 നാണ് തേജ് പാല് അറസ്റ്റിലായത്. ബലാത്സംഗം, സ്ത്രീയുടെ മാന്യതയെ അവഹേളിക്കല് എന്നീ കുറ്റങ്ങളാണ് തേജ്പാലിനെതിരെ ചുമത്തിയിരിക്കുന്നത്.


പരസ്യം കാണൂ, ടോക് ടൈം നേടൂ: പുതിയ തന്ത്രവുമായി ടാറ്റ ടെലിസര്‍വീസസ്\nWednesday 20th November 2013 12:10am\nഗോള്‍വേട്ടയില് ഛേത്രി മെസ്സിക്കൊപ്പം\nഇന്റര്‍കോണ്ടിനെന്റല് കപ്പ്: എല്ലാ മത്സരങ്ങളുടെയും ടിക്കറ്റുകള് വിറ്റഴിഞ്ഞു\nനേപ്പാള്: അന്താരാഷ്ട്ര ഫുട്‌ബോള് മത്സരങ്ങളില് രാജ്യത്തിനായി ഏറ്റവും കൂടുതല് ഗോള് നേടിയ കളിക്കാരനെന്ന ബഹുമതി ഇനി ഇന്ത്യന് നായകന് സുനില് ഛേത്രിക്ക് സ്വന്തം.\nനേപ്പാളിനെതിരായ രാജ്യാന്തര സൗഹൃദ മത്സരത്തിലാണ് ഛേത്രി ഈ നേട്ടം സ്വന്തമാക്കിയത്. കളിയുടെ 21-ാം മിനിറ്റിലാണ് ഇന്ത്യന് ക്യാപ്റ്റന് റെക്കോര്‍ഡ് കുറിച്ച ഗോള് നേടിയത്.\nഛേത്രിയുടെ റെക്കോര്‍ഡ് നേട്ടത്തോടൊപ്പം മത്സരത്തില് ജയിക്കാനും ഇന്ത്യക്കായി. എതിരില്ലാത്ത രണ്ട് ഗോളിനായിരുന്നു ഇന്ത്യയുടെ ജയം. ക്ലിഫോര്‍ഡ് മിരാന്‍ഡയാണ് (49-ാം മിനിട്ട് )ഇന്ത്യക്കായി രണ്ടാം ഗോള് നേടിയത്.\nഗോള് നേട്ടത്തില് മുന് ഇന്ത്യന് നായകന് ബൈച്ചുങ് ബൂട്ടിയയുടെ റെക്കോര്‍ഡാണ് ഛേത്രി തകര്‍ത്തത്. നേപ്പാളിനെതിരെ നേടിയത് രാജ്യത്തിനായുള്ള ഛേത്രിയുടെ നാല്‍പ്പത്തിമൂന്നാമത്തെ ഗോളായിരുന്നു. ബൂട്ടിയ 42 ഗോളുകള്‍ക്ക് ഉടമയാണ്.\nനേപ്പാളിലെ കാഞ്ചന്‍ജംഗ സ്റ്റേഡിയത്തില് നടന്ന മത്സരം കാണാന് ബൂട്ടിയയുമെത്തിയിരുന്നു. മത്സരശേഷം ഗ്രൗണ്ടിലേക്കിറങ്ങി വന്ന ബൂട്ടിയ തന്റെ റെക്കോര്‍ഡ് തകര്‍ത്ത ഛേത്രിയെ അഭിനന്ദിക്കുകയും ചെയ്തു.\nSunil Chettri joins Sporting Lisbon


Jimmy Ee Veedinte Aiswaryam: ഏതൊരു നടൻ്റെയും സ്വപ്നമാണിത്!; തൻ്റെ സ്വപ്നം യാഥാര്‍ത്ഥ്യമായതിൻ്റെ തെളിവുമായി മിഥുൻ രമേശ്! - mithun ramesh facebook post about his movie jimmy ee veedinte aiswaryam house full show | Samayam Malayalam\nmithun ramesh facebook post about his movie jimmy ee veedinte aiswaryam house full show\nഏതൊരു നടൻ്റെയും സ്വപ്നമാണിത്!; തൻ്റെ സ്വപ്നം യാഥാര്‍ത്ഥ്യമായതിൻ്റെ തെളിവുമായി മിഥുൻ രമേശ്!\nAnandha MB | Samayam Malayalam | Updated: 09 Dec 2019, 12:50:00 PM\nമിഥുൻ രമേശ് ആദ്യമായി കേന്ദ്ര കഥാപാത്രത്തെ അവതരിപ്പിച്ച ജിമ്മി ഈ വീടിൻ്റെ ഐശ്വര്യം എന്ന ചിത്രത്തിൻ്റെ വിജയാഘോഷം ഇന്നലെ മഞ്ഞുമ്മലിൽ വെച്ച് നടന്നിരുന്നു. ചിത്രത്തിലെ പ്രധാന താരങ്ങളെല്ലാം ആഘോഷത്തിൻ്റെ ഭാഗമായി\nആദ്യം നായകനായ ചിത്രം ഹൌസ് ഫുള്ളായതിൻ്റെ സന്തോഷം പങ്കുവെച്ച് മിഥുൻ രമേശ്.\nകൊച്ചി സരിത സവിത സംഗീത തീയേറ്ററുകളിലാണ് ജിമ്മി ഈ വീടിൻ്റെ ഐശ്വര്യം ഹൌസ് ഫുള്ളായി ഓടിയത്.\nമിനിസ്ക്രീൻ പ്രേക്ഷകരുടെ പ്രിയപ്പെട്ട അവതാരകനാണ് മിഥുൻ രമേശ്. മിഥുൻ രമേശ് ആദ്യമായി നായകനായി തീയേറ്ററുകളിലെത്തിയ ചിത്രമാണ് ജിമ്മി ഈ വീടിൻ്റെ ഐശ്വര്യം. ചിത്രത്തിന് സമ്മിശ്ര പ്രതികരണങ്ങളാണ് കിട്ടി വരുന്നത്. ദിവ്യ പിള്ളയും വീണാ നായരുമാണ് ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ചിത്രം ഇപ്പോൾ ഹൗസ് ഫുള്ളായി പ്രദര്‍ശനം നടത്തുന്നതിൻ്റെ സന്തോഷം പങ്കുവെച്ചെത്തിയിരിക്കുകയാണ് മിഥുൻ. തൻ്റെ സ്വപ്നം യാഥാര്‍ത്ഥ്യമായെന്നും ഓതൊരു നടൻ്റെയും സ്വപ്നമാണ് ഇതെന്നും മിഥുൻ കുറിച്ചിരിക്കുന്നു.\nAlso Read: 'ജോസഫി'ലെ നായിക ഇനി പുതിയ റോളിൽ; പിന്നണി ഗായികയായി മാധുരി\nകൊച്ചി സരിത സവിത സംഗീത തീയേറ്റ‍ര് സമുച്ചയത്തിലെ ഹൗസ് ഫുൾ ബോര്‍ഡിൻ്റെ ചിത്രമടക്കം പങ്കുവെച്ചുകൊണ്ടാണ് താരം ഇക്കാര്യം കുറിച്ചിരിക്കുന്നത്. മിഥുൻ്റെ കുറിപ്പ് ഇങ്ങനെയാണ്. സ്വപ്നം യാഥാര്‍ഥ്യമായി. ഏതൊരു നടൻ്റെയും സ്വപ്നമാണ് നായകനായി അഭിനയിച്ച സിനിമ ഹൗസ് ഫുൾ ആയി കാണുക എന്നത്. ആദ്യത്തെ ദിവസം അത് നടന്നില്ലെങ്കിലും രണ്ടാം ദിവസം അത് നടക്കുമ്പോൾ “നല്ല പടം” എന്ന് കേട്ട് അറിഞ്ഞു വന്നതാവണം പ്രേക്ഷകരെന്നും മിഥുൻ കുറിച്ചിരിക്കുന്നു. തരുന്ന ഈ പിന്തുണയ്ക്ക് ഹൃദയത്തിൻ്റെ ഭാഷയിൽ നന്ദിയെന്നും മിഥുൻ കുറിച്ചു.\nAlso Read: ഇക്കൊല്ലം തീയേറ്ററുകളിൽ നൂറുദിവസം പിന്നിട്ട ചിത്രങ്ങൾ ഇവയൊക്കെയാണ്! നിങ്ങൾക്കറിയാമോ?\n"ജിമ്മി" എന്ന ബിസിനസ്സുകാരന്‍റെ ജീവിതത്തിൽ "ജിമ്മി" എന്ന നായക്കുട്ടി വരുത്തിത്തീർക്കുന്ന രസകരമായ സംഭവങ്ങളാണ് ഈ സിനിമയിൽ അവതരിപ്പിച്ചിട്ടുള്ളത്. വലിയൊരു താരനിര തന്നെ ചിത്രത്തിൽ അണിനിരക്കുന്നുണ്ട്. കുട്ടികൾക്കും കുടുംബാംഗങ്ങൾക്കും ഏറെ ഇഷ്ടപ്പെടുന്ന തരത്തിലാണ് സിനിമ നവാഗത സംവിധായകൻ രാജു ചന്ദ്ര ഒരുക്കിയിരിക്കുന്നത്. ഗോൾഡൻ എസ് പിക്ചേഴ്സിന്‍റെ ബാനറിൽ സിനോ ജോൺ തോമസ്, ശ്യാംകുമാർ എസ് എന്നിവർ ചേർന്നാണ് ചിത്രം നിര്‍മ്മിക്കുന്നത്. വ്യത്യസ്തമായ കഥാപശ്ചാത്തലവുമായാണ് ചിത്രം തീയേറ്ററുകളിലെത്തിയിരിക്കുന്നത്.\nഒരു പരിധിയിൽ കൂടുതൽ സന്തോഷം വരുമ്പോൾ അത് പ്രകടിപ്പിക്കാൻ പറ്റാത്ത അവസ്ഥ വരും; ആ അവസ്ഥയിലാണ് ഇപ്പോഴെന്ന് ഷെയ്ൻ നിഗം! ആര്‍ട്ടിക്കിള് ഷോ\nമിഥുൻ രമേശ് ജിമ്മി ഈ വീടിൻ്റെ ഐശ്വര്യം movie jimmy ee veedinte aiswaryam mithun ramesh jimmy ee veedinte aiswaryam movie Jimmy Ee Veedinte Aiswaryam house full show facebook post\nWeb Title : mithun ramesh facebook post about his movie jimmy ee veedinte aiswaryam house full show\nIdukki"പീരുമേട്ടിൽ എല്‍ഡിഎഫ് തന്നെ..."; മനസ് തുറന്ന് ഇഎസ് ബിജിമോൾ\nPathanamthittaസീറ്റ് മോഹികളെ വേണ്ട; വിക്ടർ, പുതുശേരി, സാം ഈപ്പൻ എന്നിവർക്കെതിരെ മാണി വിഭാഗത്തിൽ പ്രമേയം


കൂദാശകളില് കൂടിയും കുറ്റകൃത്യത്തിലേക്ക് പോകുന്നവര് | USA Malayalam News Paper\nStory Dated: Monday, August 13, 2018 08:20 hrs EDT\nകുമ്പസാരം കൂദാശയാക്കി പരിശുദ്ധമായി കരുതുന്നുണ്ട് ക്രൈസ്തവസഭകളിലെ ചില വിഭാഗങ്ങള്. പ്രത്യേകിച്ച് കത്തോലിക്കാ സഭയും ഓര്‍ത്തഡോക്‌സ് പാരമ്പര്യത്തിലുള്ള സഭകളും പാപമോചനത്തിന് മാമോദിസാ കഴിഞ്ഞാല് കുമ്പസാരത്തില് കൂടി മാത്രമെ കഴിയുമെന്ന് പഠിപ്പിക്കുന്നുണ്ട്. മാമോദീസായില് കൂടി ഉല്‍ഭവ പാപം മോചിക്കപ്പെടുകയും ദൈവപൈതലായി മാറി സഭയുടെ ഭാഗമായി മാറ്റപ്പെടുന്നുണ്ടെങ്കിലും മാനുഷീക ബലഹീനതകളില് കൂടിയും ഭൗതീക ലോകത്തിലെ ജീവിതത്തില് കൂടി പാപത്തിനടിമപ്പെടുമ്പോള് അവ മോചിക്കപ്പെടാന് കുമ്പസാരത്തില് കൂടി ഈ സഭകള് അവസരമൊരുക്കുന്നുണ്ട്. ഒരു വൈദീകന്റെ മുന്നില് മുട്ടുകുത്തി നിന്നുകൊണ്ട് തന്റെ പാപങ്ങള് ഏറ്റു പറഞ്ഞുകൊണ്ട് ഒരു വിശ്വാസി കുമ്പസാരിക്കുമ്പോള് അവിടെ യേശുക്രിസ്തുവിന്റെ സാമീപ്യമാണ് ഉണ്ടാകുകയെന്നതാണ് സഭ പഠിപ്പിക്കുന്നത്. വൈദീകന്റെ സ്ഥാനത്ത് യേശുക്രിസ്തുവാണെന്നും വൈദീകനോടാണ് പാപം ഏറ്റു പറയുന്നതെങ്കിലും അത് കേള്‍ക്കുന്നത് അവിടെയുള്ള യേശുക്രിസ്തുവിന്റെ സാമീപ്യമാണെന്നുമാണ് സഭകളുടെ കാലാകാലങ്ങളിലുള്ള പഠിപ്പിക്കല്.\nഇങ്ങനെ പരിശുദ്ധമായ ദൈവസാമീപ്യത്തിന്റെ ഒരു പരിവേഷം ഈ സഭകള് കുമ്പസാരത്തിനു നല്‍കിയിട്ടുണ്ട്. കേരളത്തില് കത്തോലിക്ക സഭയും ഓര്‍ത്തഡോക്‌സ് പാരമ്പര്യമുള്ള സഭകളും കുമ്പസാരത്തെ അതി പ്രാധാന്യത്തോടെയാണ് കാണുന്നത്. വിശുദ്ധ കുമ്പസാരമെന്നു തന്നെയാണ് ഈ സഭകള് അഭിസംബോധന ചെയ്യുന്നതു തന്നെ. ഘനമായ പാപം ചെയ്തിട്ടില്ലെങ്കില് കുമ്പസാരിക്കാതെ കുര്‍ബാനയെടുക്കാമെന്ന് കത്തോലിക്കാസഭ നിര്‍ദ്ദേശിക്കുന്നുണ്ടെങ്കിലും പാപങ്ങള് മനസ്സില് ഏറ്റു പറഞ്ഞ് മനസ്ഥാപ പ്രതികരണം എന്ന ഒരു രഹസ്യ പ്രാര്‍ത്ഥന ചൊല്ലണമെന്ന് നിര്‍ദ്ദേശിക്കുന്നുണ്ട്. വിശുദ്ധ കുര്‍ബാന സ്വീകരിക്കുന്നതിനു മുമ്പ്. എന്നാല് ഘനമായ പാപം ചെയ്താല് കുമ്പസാരിക്കണമെന്നു തന്നെയാണ് സഭ നിര്‍ദ്ദേശിക്കുന്നത്.\nഎന്നാല് ഓര്‍ത്തഡോക്‌സ് സഭകളില് വൈദീകന്റെ മുമ്പില് ചെന്ന് ഹൂസ്സോയോ എടുക്കണമെന്നാണ് നിര്‍ദ്ദേശിക്കുന്നത്. ഓരോ വിശ്വാസിയുടെയും തലയില് കൈവച്ച് പാപമോചനം നടത്തുന്ന പ്രാര്‍ത്ഥനയാണ് ഹൂസോയോ. അവിടെയും ഘനമായ പാപം ചെയ്താല് കുമ്പസാരം നടത്തണമെന്നാണ്. ഓര്‍ത്തഡോക്‌സ് സഭകള് മാമോദീസാ മുതല് വിശുദ്ധ കുര്‍ബാന അനുഭവിയ്ക്കാന് വിശ്വാസികള്‍ക്ക് അനുവാദം നല്‍കുമ്പോള് കത്തോലിക്കാ സഭ അറിവായ പ്രായമാകുമ്പോള് പ്രത്യേക ക്ലാസുകള് നല്‍കി ഒരുക്കി വിശുദ്ധ കുമ്പസാരവും വിശുദ്ധ കുര്‍ബാനയും നല്‍കിയതിനുശേഷമേ അനുവദിക്കാറുള്ളൂ.\nപരിശുദ്ധവും പരമരഹസ്യവുമായി നടത്തുന്ന കൂദാശയാണ് കുമ്പസാരം. വൈദീകനും വിശ്വാസിയും അല്ലാതെ ബാഹ്യമായി മറ്റൊരു വ്യക്തിക്ക് കുമ്പസാരത്തില് പങ്ക് ചേരാന് കഴിയാത്തത്ര രഹസ്യ സ്വഭാവം കുമ്പാരമെന്നതിനുണ്ട്. അതുകൊണ്ടു തന്നെ രഹസ്യങ്ങളുടെ രഹസ്യമായി കുമ്പസാരത്തെ വിളിക്കുന്നുണ്ട്. മരിക്കേണ്ടി വന്നാല് പോലും കുമ്പസാര രഹസ്യം ആരുടെയും മുന്നില് വെളിപ്പെടുത്തുകയില്ലെന്ന പ്രതിജ്ഞയോടെയാണ് ഒരു വൈദീകന് തന്റെ ശുശ്രൂഷ തുടങ്ങുന്നത്. കുമ്പസാര രഹസ്യം അതിവിശുദ്ധമായി കരുതി മരണത്തിനു മുന്നില്‍പോലും സാക്ഷിയായ വിശുദ്ധ വിയാന്നിയില് പാശ്ചാത്യര് അഭിമാനം കൊള്ളുമ്പോള് നമ്മുടെ കേരളത്തിന് അഭിമാനത്തോടെ പറയാന് നമ്മുടേതായ ഒരു പേരുണ്ട്. ഫാ.ബെനടിക്റ്റ്. അഞ്ച് പതിറ്റാണ്ട് മുമ്പ് നടന്ന സംഭവമാണെങ്കിലും ഫാ.ബെനടിക്റ്റ് കുമ്പസാരത്തെ മഹത്വത്തിന്റെ മകുടമാക്കിയത് ഇന്നും ജനങ്ങള് ഓര്‍ക്കുന്നുണ്ട്. അതും അഭിമാനത്തോടെ അതിന്റെ വിശദാംശങ്ങളിലേക്ക് പോകുന്നില്ലെങ്കിലും കുമ്പസാരത്തിന്റെ പവിത്രതയും രഹസ്യ സ്വഭാവവും മലയാളിക്ക് മനസ്സിലാക്കി കൊടുത്ത വൈദീകനായിരുന്നു ഫാ. ബെനടിക്റ്റ്. സ്വന്തം ജീവനെക്കാള് വില കുമ്പസാരത്തിലെ രഹസ്യത്തിനുണ്ടെന്ന് പഠിപ്പിക്കുകയല്ല കാണിച്ചുകൊടുക്കുകയാണ് ഫാദര് ബെനടിക്റ്റ് ചെയ്തത്.\nകുമ്പസാരമെന്നതില് കൂടി ആത്മശുദ്ധിയാണ് സഭകള് ലക്ഷ്യമിടുന്നത്. എന്നാല് ആണ്ടു കുമ്പസാരമെന്ന കര്‍ക്കശ നിലപാട് ലക്ഷ്യമിടുന്നത് അതു മാത്രമാണോ. ആണ്ടു കുമ്പസാരം നടത്താത്തവര്‍ക്ക് പള്ളി പൊതു യോഗങ്ങളില് പങ്കെടുക്കാന് ചില സഭകള് അനുവാദം നല്‍കാറില്ല. ഇതിന്റെ സാങ്കേതിക വശം എന്തെന്ന് ഇവര് വിശദീകരിക്കുന്നില്ലെങ്കിലും ചിലരെ മൂക്കു കയറിടാന് വേണ്ടിയാണെന്നു തന്നെ പറായം. പ്രത്യേകിച്ച് പ്രശ്‌നക്കാരെയും നിരീശ്വരവാദികളെയുമെന്ന് ചുരുക്കം. കുമ്പസാരം വിശ്വാസികളുടെ ആത്മീയ തേജസ്സിനു വേണ്ടിയാണെങ്കില് പള്ളി പൊതുയോഗങ്ങള് പള്ളികളുടെ ഭൗതീക നടത്തിപ്പിനായിട്ടാണ്. എന്തായിരുന്നാലും കുമ്പസാരം ഇന്നലെ വരെ ആത്മീയതയുടെ ഉന്നതിയ്ക്കായിട്ടാണ് അത് കൂദാശയായി അംഗീകരിച്ച സഭകള് ചെയ്തുകൊണ്ടിരിക്കുന്നത്. വിശ്വാസികള്‍ക്ക് ആ്തമ പരിശോധനയെന്നപോലെ ആത്മശുദ്ധീകരണവും കുമ്പസാരത്തില് കൂടി ഉണ്ടാകുന്നു അത് വിശ്വസിക്കുന്നവര്‍ക്ക്. പാപം പേറിയ മനസ്സിലെ വിങ്ങലുകള് കുമ്പാസരത്തില് കൂടി കഴുകി കളയുമ്പോള് ഉണ്ടാകുന്ന ആശ്വാസം ഒരു വിശ്വാസിയെ പ്രത്യാശയുടെ ജീവിതത്തിലേക്ക് വഴി നടത്തുന്നു. ദൈവത്തിന്റെ പ്രതിപുരുഷനായ ഒരു വൈദീകന്റെ മുന്നില് പാപങ്ങള് ഏറ്റു പറയുമ്പോള് ആ വൈദീകനെ പൂര്‍ണ്ണ വിശ്വാസത്തിലര്‍പ്പിച്ചുകൊണ്ടാണ് ഒരു വിശ്വാസി പാപം ഏറ്റു പറയുന്നത്.\nരോഗ വിവരം ഡോക്ടറെ കാണുന്ന രോഗി മറച്ചു വയ്ക്കാറില്ല. അങ്ങനെ മറച്ചു വച്ചാല് രോഗത്തിന് പ്രതിവിധി കണ്ടെത്താന് ഡോക്ടര്‍ക്ക് കഴിയില്ല. രോഗവിവരം ഡോക്ടര് അതീവ രഹസ്യമായിതന്നെ കരുതുമെന്ന ഉത്തമബോധ്യത്തോടെ മാത്രമാണ് ഗുരുതരമായ രോഗം പിടിപെടുന്ന ഒരു രോഗി ഡോക്ടറെ കാണുന്നത്. ഒരു ഡോക്ടര് തന്നെ കാണാന് വരുന്ന രോഗികളുടെ രോഗവിവരം പുറത്തു പറഞ്ഞാല് അദ്ദേഹത്തിന്റെ തൊട്ടിലിനോട് കാട്ടുന്ന വഞ്ചന മാത്രമല്ല രോഗിയോടു കാട്ടുന്ന ക്രൂരത കൂടിയാണ്. ആശ്വാസം കിട്ടുമെന്ന ഉത്തമബോധ്യത്തോടെ തന്റെ രോഗ വിവരം പൂര്‍ണ്ണമായി പറയുന്ന രോഗിയുടെ രോഗ വിവരം പുറത്തു പറയുന്ന ഡോക്ടര് സ്വാര്‍ത്ഥ താല്‍പര്യത്തിനു വേണ്ടി പ്രവര്‍ത്തിക്കുന്ന വ്യക്തി മാത്രമല്ല ഒരു കുറ്റവാളികൂടിയാണ്. അയാള് രാജ്യത്തിനും ജനങ്ങള്‍ക്കുമെതിരെയാണ് പ്രവര്‍ത്തിക്കുന്നത്.\nഇവിടെ ഒരു വൈദീകന്റെ മുന്നില് കുമ്പസാരിക്കാന് വരുന്ന വിശ്വാസിയുടെ അവസ്ഥയും ഇതുതന്നെയാണ്. ആത്മാവില് പിടിപെടുന്ന രോഗമാണ് പാപം. അതിന് മുക്തി നേടാണ് കുമ്പസാരമെന്ന കൂദാശ നടത്തുന്നത്. ആ രോഗത്തില് നിന്ന് മുക്തി നേടി രോഗിയെ ആശ്വസിപ്പിക്കുകയെന്ന വലിയ ഉത്തരവാദിത്വമാണ് ഒരു വൈദീകന് നിര്‍വ്വഹിയ്ക്കുന്നത്. ഒരു വൈദീകനുമാത്രമെ അതിനു കഴിയുകയെന്നാണ് കുമ്പസാരം കൂദാശയായ സഭകള് പഠിപ്പിക്കുന്നത്.\nതന്റെ മുന്നില് ഏറ്റു പറയുന്ന പാപം മറ്റുള്ളവരോട് പറയുകയോ അത് സ്വാര്‍ത്ഥ താല്‍പര്യത്തിനായി ഉപയോഗിക്കുന്ന ഒരു വൈദീകന് സ്വര്‍ഗ്ഗത്തിലും ഭൂമിയിലും തെറ്റുകാരനാണ്. വിശ്വാസികള് ജീവിക്കുന്നത് ഭൂമിയിലും അവര് പ്രത്യാശ അര്‍പ്പിക്കുന്നത് സ്വര്‍ഗ്ഗത്തിലുമാണെന്നതാണ് അതിനു കാരണം. വിശ്വാസികളോടും സഭയോടും അതിലുപരി ദൈവത്തോടും ആ വൈദീകന് നീതികേടു കാട്ടുന്നു. ഒപ്പം കുറ്റവും. മനുഷ്യരുടെ മുമ്പിലും ദൈവത്തിനു മുമ്പിലും കുറ്റകാരനായി മാറുന്ന വൈദീകന് കൊടു കുറ്റവാളിയായി തന്നെയെന്നതിന് യാതൊരു സംശയവുമില്ല.\nഇന്നലെ വരെ വിശ്വാസത്തോടു കൂടി ചെയ്തിരുന്ന കാര്യം ഇന്ന് സംശയത്തോടുകൂടി ചെയ്യുന്ന പ്രവൃത്തിയായി ഇന്ന് കുമ്പസാരം മാറിയിരിക്കുന്നു. അങ്ങനെയുള്ള പ്രവര്‍ത്തിയായി കുമ്പസാരത്തെ ആധുനിക പ്രതിപുരുഷന്മാരില് ചിലര് മാറ്റിയിരിക്കുന്നു. ഈ അടുത്ത കാലത്ത് കുമ്പസാര രഹസ്യം വെളിപ്പെടുത്തുമെന്ന് പറഞ്ഞ് ഒരു സ്ത്രീയെ വഴിവിട്ട ബന്ധങ്ങളിലേക്ക് നയിക്കുകയും ചെയ്ത വൈദീകരും ഏതാനും നാളുകള്‍ക്ക് മുമ്പ് കോട്ടയത്ത് കുമ്പസാര രഹസ്യം പുറത്തുപറയുമെന്ന് പറഞ്ഞ് ഒരു കുട്ടിയെ ലൈംഗീക, പീഡനത്തിനിരയാക്കിയ വൈദീകനും കുമ്പസാരത്തില് സഭ പഠിപ്പിച്ചിരുന്ന അര്‍ത്ഥങ്ങളും നിര്‍വ്വചനങ്ങളുമില്ലെന്നരീതിയിലേക്ക് വ്യാഖ്യാനിപ്പിക്കപ്പെട്ടു. അല്ലെങ്കില് അവരുടെ പ്രവര്‍ത്തികളില് കൂടി അത് ലോകം അറിഞ്ഞുകൊണ്ടിരിക്കുന്നു. അവിടെ സംശയം മാത്രമല്ല വിശ്വാസികളുടെ ഇടയില് പല ചോദ്യങ്ങളുമുയരുന്നുണ്ട്.\nദൈവത്തിനുമുന്നില് പാപം ഏറ്റു പറയുമ്പോള് അതിന് ഇടനിലക്കാരായി മറ്റൊരാള് എന്തിന് എന്ന് വൈദീകന്റെ വക്കാലത്ത് ഇല്ലെങ്കിലും ദൈവം പാപം കഴുകികളയില്ലെ. അങ്ങനെ ആ ചോദ്യങ്ങളുടെ പട്ടിക നീണ്ടു പോകുന്നു. അതിന് വ്യക്തമായും ശക്തമായതുമായ ഉത്തരം സഭകള് നല്‍കിയെ മതിയാവൂ. ഇല്ലെങ്കില് ഉത്തരം കിട്ടാത്ത ചോദ്യമായി ഒരു കടങ്കഥ പോലെ കുമ്പസാരമെന്നത് മാറിപോകും. അത് ഇതില് അര്‍ത്ഥമില്ലെന്ന രീതിയില് വിലയിരുത്തപ്പെട്ട് വിശ്വാസികള് കേവലം വില കുറഞ്ഞ ഒരു പ്രവര്‍ത്തിയായി കാണുമെന്ന് മാത്രമല്ല കുമ്പസാരക്കൂടിനു മുന്നില് മുട്ടുകുത്തുകയുമില്ല. അതും സാത്താന്റെ പ്രവര്‍ത്തിയായി മാത്രം വ്യാഖ്യാനിച്ച് സഭകള്‍ക്ക് തടി തപ്പാം.\nകൂദാശകളെ പോലും തെറ്റിനു വേണ്ടി ഉപയോഗിക്കുന്ന പുരോഹിത വര്‍ഗ്ഗത്തിന്റെ കാലഘട്ടത്തിലാണ് ഇന്ന് ക്രൈസ്തവ സഭയെന്നതാണ് ഈ സംഭവങ്ങള് തുറന്നു കാട്ടുന്നത്. യേശുക്രിസ്തുവിനെ ക്രൂശിച്ച പുരോഹിതവര്‍ഗ്ഗത്തെക്കാള് എത്രയോക്രൂരരാണ് ഇവരെന്ന് അവര് തന്നെ കാട്ടിത്തരുന്നു. ഇന്നും ക്രിസ്തുവിനെ പുരോഹിത വര്‍ഗ്ഗം ക്രൂശിക്കുന്നു. ഒരു വ്യത്യാസം മാത്രം. ്അത് ക്രിസ്തുവിന്റെ പേരിലുള്ള സഭയിലെ തന്നെ പുരോഹിത വര്‍ഗ്ഗമാണെന്ന് മാത്രം.


മോദിയുടെ ക്യാഷ്‌ലെസ് ഇന്ത്യക്കെതിരെ ജെയ്റ്റ്‌ലി; കറന്‍സി രഹിത സമ്പദ് വ്യവസ്ഥ സാധ്യമല്ലെന്ന് – Chandrika Daily\nBy chandrika Friday December 16, 2016 01:55 am\nമോദിയുടെ ക്യാഷ്‌ലെസ് ഇന്ത്യക്കെതിരെ ജെയ്റ്റ്‌ലി; കറന്‍സി രഹിത സമ്പദ് വ്യവസ്ഥ സാധ്യമല്ലെന്ന്\nന്യൂഡല്‍ഹി: പ്രധാനമന്ത്രി നരേന്ദ്രമോദിയുടെ കാഷ് ലെസ് ഇന്ത്യയെന്ന പ്രഖ്യാപനത്തിനെതിരെ കേന്ദ്ര മന്ത്രി അരുണ് ജെയ്റ്റ്‌ലി. രാജ്യത്ത് പൂര്‍ണ കറന്‍സി രഹിത സമ്പദ് വ്യവസ്ഥ സാധ്യമാകില്ലെന്ന് അദ്ദേഹം പറഞ്ഞു….\nന്യൂഡല്‍ഹി: പ്രധാനമന്ത്രി നരേന്ദ്രമോദിയുടെ കാഷ് ലെസ് ഇന്ത്യയെന്ന പ്രഖ്യാപനത്തിനെതിരെ കേന്ദ്ര മന്ത്രി അരുണ് ജെയ്റ്റ്‌ലി. രാജ്യത്ത് പൂര്‍ണ കറന്‍സി രഹിത സമ്പദ് വ്യവസ്ഥ സാധ്യമാകില്ലെന്ന് അദ്ദേഹം പറഞ്ഞു. പാര്‍ലമെന്ററികാര്യ ഉപദേശക സമിതിയുടെ അഞ്ചാമത് യോഗത്തില് സംസാരിക്കവെയാണ് അദ്ദേഹം ഇക്കാര്യം പറഞ്ഞത്. ഡിജിറ്റല് ഇടപാടുകള് സമാന്തര സംവിധാനം മാത്രമാണ്. പൂര്‍ണമായും കറന്‍സി രഹിതമായ സാമ്പത്തിക ഘടന യാഥാര്‍ത്ഥ്യമാകില്ലെന്നും നോട്ടുകളുടെ ഉപയോഗം പരമാവധി കുറക്കാന് മാത്രമേ സാധിക്കൂവെന്നും അദ്ദേഹം പറഞ്ഞു.\nകറന്‍സി സമ്പദ് വ്യവസ്ഥക്ക് അതിന്റേതായ സാമൂഹിക സാമ്പത്തിക ചെലവുകളും പരിമിതികളും ഉള്ളതിനാലാണ് സര്‍ക്കാര് ഡിജിറ്റല്‍വല്‍ക്കരണം പ്രോത്സാഹിപ്പിക്കുന്നത്.\nനോട്ടുകളുടെ ഉപയോഗം പരമാവധി കുറക്കുന്നതിനും ഡിജിറ്റല് ഇടപാടുകളിലേക്ക് ജനങ്ങളെ ആകര്‍ഷിക്കുന്നതിനുമായി ഡിജിറ്റല് പണമിടപാടുകള്‍ക്ക് പരമാവധി ഇളവുകള് നല്‍കുമെന്നും അദ്ദേഹം പറഞ്ഞു. ഡിജിറ്റല് പണമിടപാടുകള്‍ക്ക് സുരക്ഷിതത്വം ഉറപ്പുവരുത്തുന്നതിന് ഉന്നതതല സൈബര് സുരക്ഷ ഏര്‍പ്പെടുത്താന് നടപടി സ്വീകരിക്കുമെന്നും ജെയ്റ്റ്‌ലി പറഞ്ഞു.


കളപറിക്കലും ചക്കക്കറിയും | KasargodVartha: Kasaragod News paper Live, Kannur, Mangalore, Malabar ചുറ്റുവട്ടം കാസർഗോഡ് വാർത്തകൾ\nHome » Article » farmer » Farming » Kookanam-Rahman » Rain » Rice » സാംസ്കാരികം » കളപറിക്കലും ചക്കക്കറിയും\nkvarthaksd Tuesday, May 29, 20180No comments\nനടന്നു വന്ന വഴികളിലേക്ക് ഒരു തിരിഞ്ഞുനോട്ടം (ഭാഗം അന്‍പത്തിനാല്)\n(www.kasargodvartha.com 29.05.2018) മഴക്കാലം അറുതിക്കാലമായിരുന്നു ഞങ്ങളുടെ കുട്ടിക്കാലത്ത്. തിമിര്‍ത്തു പെയ്യുന്ന മഴ, പുറത്തിറങ്ങാന് പറ്റാത്ത അവസ്ഥ. തൊഴിലില്ലാ കാലം. പട്ടിണിയും പരിവട്ടവുമായി നീങ്ങിയ മഴക്കാല ഓര്‍മ്മ പേടിപ്പെടുത്തുന്നതായിരുന്നു. ആകാശം മൂടിക്കെട്ടിനില്‍ക്കും. ശക്തമായ ഇടിമിന്നലും കാറ്റും. ആഴ്ചകളോളം ഒരേ താളത്തിലുള്ള മഴ. പുഴയും തോടും കുളവും കിണറും നിറഞ്ഞു കവിയും. കുന്നിന്‍പുറത്തുനിന്നും ശക്തമായ നീരൊഴുക്കുണ്ടാവും. മണ്ണ് കലര്‍ന്നു വരുന്ന വെള്ളത്തിന് ചെമ്മണ്ണിന്റെ നിറമായിരിക്കും. മഴ ശക്തമായി പെയ്യുമ്പോള് വിശപ്പ് കൂടികൂടിവരും. വീടിനകത്ത് തന്നെയാവുമ്പോള് വിശപ്പ് പറഞ്ഞറിയിക്കാന് പറ്റാതാവും.\nഅക്കാലത്ത് വിശപ്പടക്കാന് പറ്റുന്ന ഏകവഴി പ്ലാവിന്‍മേല് കായ്ച്ചു നില്‍ക്കുന്ന ചക്ക തന്നെ. ചക്കപ്പുഴുക്ക് ഏറ്റവും രുചികരമായ ഭക്ഷണമാണ്. ചക്ക കൊത്തി അതില് നിന്ന് ചുളയും കുരുവും അടര്‍ത്തിയെടുത്ത് വലിയ കലത്തില് വേവിക്കും. വെന്തുകഴിയുമ്പോള് അല്‍പം വെളിച്ചെണ്ണ അതിലേക്കൊഴിച്ച് ഇളക്കും. മെഴുക്കു പുരണ്ട പുഴുങ്ങിയ ചക്കച്ചുളയുടെ രുചി നാവിന് തുമ്പത്തുനിന്ന് ഇന്നും പോയിട്ടില്ല. ചക്കയ്ക്ക് ക്ഷാമം വന്നാല് ചക്കയുടെ എല്ലാ ഭാഗങ്ങളും ഭക്ഷണമാക്കി മാറ്റും. ചക്കയുടെ പുറത്തു കാണുന്ന 'കരുള്' (മുള്ള്)ഉം, ചക്കയുടെ ഉള്‍ഭാഗത്തു കാണുന്ന കൂഞ്ഞലും മാത്രം കളഞ്ഞ് ബാക്കിഭാഗങ്ങളെല്ലാം അരിഞ്ഞെടുത്ത് വേവിച്ചു തിന്നും.\nന്യൂജന്‍സിന് ചക്കയുടെ ഓരോ ഭാഗത്തിന് പറയുന്ന പേരുപോലും അന്യമാണ്. ചക്ക കഷ്ണത്തിന് 'പാണ്ട' എന്നും. ചുളക്ക് പുറത്ത് കാണുന്ന നൂല് പോലുള്ള ഭാഗത്തിന് 'ചക്കപ്പീലി' എന്നും ചക്കക്കുരുവിനെ പൊതിഞ്ഞിരിക്കുന്ന നേര്‍ത്ത പാടപോലുള്ള ഭാഗത്തിന് 'പോണ്ടി' എന്നും അതിനകത്ത് കാണുന്ന കട്ടിയുള്ള തോടിന് 'ചക്കച്ചൂളി' എന്നും പറയും. ചക്കകൊത്തിയാല് വെളുത്ത പശപോലുള്ള ദ്രാവകത്തെ 'വെളഞ്ഞം' എന്നാണ് നാടന് ഭാഷ. ഇത് ഒരു മരക്കമ്പിന് ചുറ്റിയെടുക്കും. കാലം കുറച്ചുകഴിഞ്ഞാല് ഈ പഴകിയ വെളഞ്ഞം ഉപയോഗിച്ച് ലോഹപാത്രങ്ങള്‍ക്ക് ദ്വാരം വീണാല് അടക്കാന് ഉപയോഗിക്കും. പഴയകാല മനുഷ്യര് പ്രകൃതിദത്തമായ ഇത്തരം വസ്തുക്കള് ഉപയോഗിച്ചാണ് 'വെല്‍ഡിംഗ്' പോലുള്ള പ്രവൃത്തികള് ചെയ്തു വന്നത് എന്നു കൂടി ന്യൂജന്‍സ് ഓര്‍ക്കണം.\nചക്കമാഹാത്മ്യം പറയുമ്പോഴാണ് കളപറിക്കലും ഞാറുനടീലും മനസ്സിലെത്തുന്നത്. കളപറിക്കാന് ജോലിക്കു പോകുന്നതിനെ 'പൊരിക്കാന് പോയിനി' എന്നാണ് നാടന്‍ഭാഷ. മഴക്കാലത്ത് വയലുകളൊക്കെ വെള്ളം നിറയും. നെല്‍ച്ചെടി വളര്‍ന്നു നില്‍ക്കുന്ന സമയം. നെല്‍ച്ചെടികള്‍ക്കിടയില് വിവിധ തരം പുല്ലുകള് വളര്‍ന്നിട്ടുണ്ടാകും. അവ പൊരിച്ചെടുക്കണം. എങ്കിലെ നെല്‍ച്ചെടിക്ക് നല്‍കിയ വളം അവയ്ക്ക് കിട്ടൂ. പൊരിക്കാന് പെണ്ണുങ്ങളെയാണ് നിയോഗിക്കുക. വയലുകളെ ചെറിയ-ചെറിയ ഭാഗങ്ങളായി വേര്‍തിരിച്ചിരിക്കും. അതിനെ 'കണ്ടം' എന്നാണ് അറിയപ്പെടുക. 'കണ്ടത്തില് പൊരിക്കാന് പോയിനി' എന്നാണ് നാടന്‍ഭാഷയില് സ്ത്രീകള് പരസ്പരം ആശയവിനിമയം നടത്താറ്. അഞ്ചും പത്തും പെണ്ണുങ്ങള് ഒരുമിച്ചാണ് ഒരു കൃഷിക്കാരന്റെ വയലില് പൊരിക്കാന് പോവാറ്. പ്രസ്തുത ജോലിക്ക് ഒരു സംഘബോധമുണ്ട്. സംഘതാളമുണ്ട്.\nഇന്ന് മഷിയിട്ടു നോക്കിയാല് പോലും വയലുകളില് അത്തരം കാഴ്ച കാണാന് പറ്റില്ല. പുലര്‍ച്ചെ7മണിക്ക് കൂട്ടമായി അവര് പാടത്തേക്ക് ചെല്ലും. സൂര്യാസ്തമയം വരെയാണ് പണി. അന്നത്തെ കൂലി2ഇടങ്ങഴി നെല്ലാണ്. പുടവ മുട്ടിനു മുകളില് കയറ്റി ഉടുക്കും. മാറത്ത് മുലക്കച്ച കെട്ടിയിട്ടുണ്ടാവും. അന്നും യുവതികളെ ഈ രംഗത്ത് കാണാറില്ല. 30 നും 60 നും ഇടയിലുള്ള പെണ്ണുങ്ങളാണ് ഈ തൊഴിലില് സജീവമായി പങ്കെടുത്തിരുന്നത്. പത്തു മണിയാകുമ്പോള് കട്ടന് ചായയും മധുരക്കിഴങ്ങ് പുഴുക്കോ കിട്ടും. ഉച്ചയ്ക്ക് വയറു നിറച്ച് കഞ്ഞിയും കിട്ടും.\nകഞ്ഞിയുടെ കഥയാണ് ഇനി പറയാനുള്ളത്. ഇവ തയ്യാറാക്കാന് കൂട്ടത്തില് ഒരാളെ നിശ്ചയിക്കും. ബന്ധപ്പെട്ട കര്‍ഷകന് ഭക്ഷണ സാധനങ്ങള് ഉണ്ടാക്കാനുള്ള എല്ലാ സാധനങ്ങളും ഇതിനായി നിശ്ചയിച്ച സ്ത്രീയെ ഏല്‍പ്പിക്കും. ഉച്ചയ്ക്ക് കഞ്ഞിയേക്കാള് കൂടുതല് ലഭിക്കുക ചക്കക്കറിയാണ്. കാരണം അരി ലഭിക്കാന് പ്രയാസമായിരുന്നു അക്കാലത്ത്. വയറ് നിറക്കാന് ചക്കയെയാണ് എല്ലാവരും ആശ്രയിച്ചിരുന്നത്. ഉച്ചയാവുമ്പോഴേക്കും പൊരിക്കാര് പെണ്ണുങ്ങള് വിശന്നു പൊരിയും. കഞ്ഞിയുടെ വരവും നോക്കിനില്‍പ്പാവും എല്ലാവരും. കഞ്ഞി കോരിക്കുടിക്കാന് പ്ലാവിലയും, കഞ്ഞിവിളമ്പാന് വാഴയിലയും പാചകക്കാരി കൊണ്ടുവന്നിരിക്കും. കണ്ടത്തിന്റെ വരമ്പിന്‍മേല് ആണ് ഭക്ഷണത്തിനിരിക്കേണ്ടത്. വരമ്പില് ചെറിയ കുഴി ഉണ്ടാക്കി അതില് ഇലവെക്കും. ഇലയിലേക്ക് കഞ്ഞിവിളമ്പും. വേറൊരു ഇലയില് ചക്കക്കറിയും. ആ'സമൂഹസദ്യ'കാണേണ്ടതുതന്നെയാണ്.\nഇന്ന് കൃത്രിമമായി സംഘടിപ്പിക്കുന്ന സമൂഹസദ്യയേക്കാള് എത്രയോ കേമമായിരുന്നു പട്ടിണിക്കാലത്തെ പൊരിക്കുന്ന പെണ്ണുങ്ങള് ഒപ്പമിരുന്ന് കഴിക്കുന്ന കഞ്ഞികുടി. അതില് വാണിയത്തി തമ്പായിയും, തീയ്യത്തി യശോദയും, കണിയാട്ടി നാരായണിയും, ദളിദ് കാക്കമ്മയും എല്ലാം ഉണ്ടാകും. ജാതീയത തൊട്ടുതീണ്ടാത്ത ഒരുമയുടെ നാട്ടുവെളിച്ചമായിരുന്നവര്. പൊരിക്കാരി പെണ്ണുങ്ങള് മഴ നനയാതിരിക്കാന് വലിയ 'കളക്കുട' കൊണ്ടുപോകും. ഓലയും മുളയും ഉപയോഗിച്ച് കലാപരമായി 'കണിയാന്മാര്' എന്ന വിഭാഗം ഉണ്ടാക്കുന്ന കുടയായിരുന്നു അത്. പ്രസ്തുത കളക്കുട കയ്യില് പിടിക്കാന് പറ്റില്ല. അതിന് സര്‍ക്കസും, കലയും എല്ലാം ഒത്തു ചേര്‍ന്ന ഒരു രീതി അക്കാലത്തെ പൊരിക്കാരത്തി പെണ്ണുങ്ങള്‍ക്കറിയാം.\nകണ്ടത്തില് കുനിഞ്ഞുനിന്നാണ് ഇരുകൈയ്യും ഉപയോഗിച്ച് കളപറിക്കേണ്ടത്. കുനിഞ്ഞു നിന്നാല് കുട അരക്കെട്ടിനു മുകളിലായി നിശ്ചലമായി നിര്‍ത്തിക്കാന് അവര്‍ക്കറിയും. കുനിഞ്ഞു നിന്ന് വയലിന്റെ ഒരറ്റം മുതല് മറ്റേ അറ്റം വരെ നീങ്ങിയാലും കുടവീഴില്ല. കേള്‍ക്കുമ്പോള് അതിശയം തോന്നും. അതൊരു ത്യാഗമായിരുന്നു. പ്രവൃത്തിയോടുള്ള കൂറായിരുന്നു. അതില് അവര് ആനന്ദം കണ്ടെത്തിയിരുന്നു. ഏത് പ്രവൃത്തിയും ആസ്വദിച്ചുകൊണ്ടു ചെയ്യുന്നതിലാണ് ജോലി ചെയ്യുന്നവര് ശ്രദ്ധിക്കേണ്ടത് എന്ന് അക്കാലത്തെ കണ്ടത്തിലെ പൊരിക്കാരത്തി പെണ്ണുങ്ങള് ബോധ്യപ്പെടുത്തി തന്നിരുന്നു. പൊരിക്കാരത്തി പെണ്ണുങ്ങള് പാടുന്ന നാടന്‍പാട്ടുകള് കാതിനിമ്പമുള്ളതായിരുന്നു. അധ്വാനം ലഘൂകരിക്കാന് പാട്ടുകള്‍ക്ക് സാധ്യമായിട്ടുണ്ടാവും. നീട്ടിപാടുന്ന ഒരു മുഖ്യ പാട്ടുകാരി ഉണ്ടാവും. ഒപ്പമുള്ളവര് അതേറ്റു പാടും. അതേ വയലില് വേറൊരു ഗ്രൂപ്പ് പെണ്ണുങ്ങള് പൊരിയില് ഏര്‍പ്പെട്ടിട്ടുണ്ടാവും.\nഅവര് വേറൊരു പാട്ടാവും പാടുക. അല്ലെങ്കില് ആദ്യ ഗ്രൂപ്പ് പാടിയ പാട്ടിന്റെ ബാക്കി. ഇതൊരു വാശിയായി ഇരുകൂട്ടരും എടുക്കും. ഇങ്ങനെ കള്ളകര്‍ക്കിടകത്തിലും വയലേലകള് സജീവമായിരുന്ന കാലം. അവകാശങ്ങളെക്കുറിച്ചും, സംഘടനകളെക്കുറിച്ചും അറിവില്ലാത്ത കാലം. ആ കാലം പ്രവൃത്തി ചെയ്യുന്ന തൊഴിലാളിക്ക് ആത്മാര്‍ഥത കൂടുതലായിരുന്നു. ചെയ്യുന്ന പ്രവൃത്തിയോട് നൂറ് ശതമാനവും ശ്രദ്ധ പുലര്‍ത്തിയവരായിരുന്നു അവര്. ഇന്ന് വയലില്ല, കൃഷിയില്ല, മഴക്കാലം പേരിനു മാത്രം. ഞങ്ങളുടെ കൃഷിസ്ഥലത്തേക്ക് ഉമ്മൂമ്മയുടെ കൈയ്യും പിടിച്ച് വയലിന്റെ നടവരമ്പിലൂടെ നടന്നതും, ഞണ്ടിനെയും പരല്‍മീനിനെയും പിടിച്ച് കളിച്ചതും, നാട്ടിപ്പാട്ട് കേട്ടതും, വരമ്പിലിരുന്നു കഞ്ഞിയും ചക്കയും കഴിക്കുന്ന അമ്മമ്മാരെ നോക്കി നിന്നതും ഇന്നലെ കഴിഞ്ഞ പോലെ തോന്നുന്നു.\nKeywords: Kookanam-Rahman, Article, Jack fruit, Hunger, Rain, Rice, Farming, Farmer, Story of my foot steps part-54.\nTopics: Article farmer Farming Kookanam-Rahman Rain Rice സാംസ്കാരികം


An organization for women is good, Says Actress Urvasi about Women in Cinema Collective | 'അമ്മ സംഘടനയെ തകര്‍ത്തു കൊണ്ടാകരുത്', ഡബ്ല്യൂസിസിയെ കുറിച്ച് പ്രതികരിച്ച് നടി ഉർവശി - Malayalam Oneindia\n43 min ago പാര്‍ട്ടിയാണ് തീരുമാനിക്കുക; ഊഹാപോഹങ്ങള് വിഴുങ്ങി അഭിപ്രായം പറയരുത്, പ്രതിഷേധങ്ങള് തള്ളി സിദ്ദീഖ്\nPublished: November 27 2020, 21:13 [IST]\nകൊച്ചി: ഡബ്ല്യൂസിസി രൂപീകരണത്തോടെയാണ് മലയാള സിനിമാ രംഗത്ത് സ്ത്രീകള്‍ക്ക് വേണ്ടി മാത്രമായി ഒരു സംഘടന ഉണ്ടാകുന്നത്. വലിയ പിന്തുണ തന്നെ പൊതുസമൂഹത്തില് നിന്ന് വിമന് ഇന് സിനിമ കളക്ടീവിന് ലഭിക്കുന്നുമുണ്ട്.\nനടിയെ തട്ടിക്കൊണ്ട് പോയി ആക്രമിച്ച കേസുമായി ബന്ധപ്പെട്ടുളള നിലപാടുകളുടെ പേരിലടക്കം താരസംഘടനയായ അമ്മയുമായി തുറന്ന പോരിലാണ് ഡബ്ല്യൂസിസി. അമ്മ സംഘടനയെ തകര്‍ത്ത് കൊണ്ടാവരുത് വനിതാ സംഘടന എന്ന് അഭിപ്രായപ്പെട്ടിരിക്കുകയാണ് നടി ഉര്‍വശി. വിശദാംശങ്ങള് ഇങ്ങനെ\nഏറ്റവും പ്രബല സംഘടന\nമലയാള സിനിമാ പ്രവര്‍ത്തകരുടെ കൂട്ടായ്മകളില് ഏറ്റവും പ്രബലമാണ് അഭിനേതാക്കളുടെ സംഘടനയായ അമ്മ. മലയാളം സിനിമാ രംഗത്തെ വലിയൊരു വിഭാഗം താരങ്ങളും അമ്മയില് അംഗങ്ങളാണ്. അവശകലാകാരന്മാരെ സഹായിക്കുന്നത് അടക്കമുളള നിരവധി പ്രവര്‍ത്തനങ്ങള് അമ്മ നടത്തുന്നത്. എന്നാല് നടി ആക്രമിക്കപ്പെട്ട സംഭവത്തോടെയാണ് അമ്മ സംഘടന രൂക്ഷമായി വിമര്‍ശിക്കപ്പെട്ടത്.\nഅന്ന് അമ്മയുടെ നേതൃസ്ഥാനത്ത് ഉണ്ടായിരുന്ന നടന് ദിലീപ് നടിയെ ആക്രമിച്ച കേസിലെ എട്ടാം പ്രതിയാണ്. ദിലീപിനെ പിന്തുണയ്ക്കുന്ന തരത്തിലുളള നിലപാടുകള് അമ്മ നേതൃത്വത്തില് നിന്നുണ്ടായെന്ന് ആരോപിച്ചാണ് പാര്‍വ്വതി തിരുവോത്തും രേവതിയും രമ്യാ നമ്പീശനും അടക്കമുളള താരങ്ങള് സ്ത്രീകള്‍ക്ക് വേണ്ടി ശബ്ദമുയര്‍ത്താന് ഡബ്ല്യൂസിസി എന്ന സംഘടന രൂപീകരിച്ചത്.\nസിനിമയില് സ്ത്രീകള് നേരിടുന്ന പ്രശ്‌നങ്ങള്‍ക്ക് എതിരെയും അമ്മ സംഘടനയില് അടക്കമുളള പുരുഷാധിപത്യ പ്രവണതകള്‍ക്ക് എതിരെയും ഡബ്ല്യൂസിസി നിരന്തരം ശബ്ദം ഉയര്‍ത്തുന്നുണ്ട്. സിനിമയിലെ പ്രമുഖരായ പലരും ഡബ്ല്യൂസിസിയെ പിന്തുണയ്ക്കാന് മടിക്കുന്നു. പലരും വനിതാ സംഘടനയോടുളള എതിര്‍പ്പ് പരസ്യമായി തന്നെ പ്രകടിപ്പിച്ചിട്ടുമുണ്ട്.\nസംഘടന ഉണ്ടാകുന്നത് നല്ലത് തന്നെ\nഅതിനിടെ ഡബ്ല്യൂസിസിയെ കുറിച്ചുളള തന്റെ അഭിപ്രായം തുറന്ന് പറഞ്ഞിരിക്കുകയാണ് നടി ഉര്‍വശി. സ്ത്രീകളുടെ ഉന്നമനത്തിന് സിനിമയില് സംഘടന ഉണ്ടാകുന്നത് നല്ലത് തന്നെ ആണെന്ന് ഉര്‍വശി പറഞ്ഞു. എന്നാല് അത് അമ്മ സംഘടനയെ തകര്‍ത്തുകൊണ്ടാകരുത് എന്നും ഒരു അഭിമുഖത്തില് ഉര്‍വശി പറഞ്ഞു.\nഇതുവരെ ആരോടും സംസാരിച്ചിട്ടില്ല\nമലയാള സിനിമയില് സ്ത്രീകള്‍ക്ക് വേണ്ടി ഒരു സംഘടന ആരംഭിച്ചതും അതുമായി ബന്ധപ്പെട്ട മറ്റ് വിവരങ്ങളുമെല്ലാം താന് മാധ്യമങ്ങളിലൂടെയാണ് അറിയുന്നത് എന്നും ഉര്‍വശി പറഞ്ഞു. ഡബ്ല്യൂസിസിയുമായി ബന്ധപ്പെട്ട് താന് ഇതുവരെ ആരോടും സംസാരിച്ചിട്ടില്ല. തന്നോടും ഇക്കാര്യങ്ങള് ആരും പറഞ്ഞിട്ടില്ലെന്നും ഉര്‍വശി വെളിപ്പെടുത്തി.\nസ്ത്രീകളുടെ ശബ്ദമായി നില്‍ക്കുന്നതിനും അവരുടെ ഉന്നമനത്തിന് വേണ്ടി പ്രവര്‍ത്തിക്കുന്നതിനും ഒരു സംഘടന ഉണ്ടാകുന്നത് നല്ലത് തന്നെയാണ്. എന്നാല് പുതിയ സംഘടനകളുടെ പ്രവര്‍ത്തനം അമ്മ പോലൊരു സംഘടനയെ തകര്‍ത്ത് കൊണ്ടാകരുത്. താരസംഘടനയായ അമ്മയുടെ പ്രവര്‍ത്തനങ്ങളെ കുറിച്ച് നേരിട്ട് അറിയാമെന്നും അര്‍ഹതപ്പെട്ട നിരവധി പേര്‍ക്ക് അമ്മ വഴി വലിയ സഹായം ലഭിക്കുന്നുണ്ടെന്നും ഉര്‍വശി പറഞ്ഞു.\nകരുത്തിനെ ബഹുമാനിക്കണം എന്നതാണ്\nനടി മംമ്ത മോഹൻദാസും അടുത്തിടെ വനിതാ സംഘടനയെ കുറിച്ച് പ്രതികരിച്ച് രംഗത്ത് വന്നിരുന്നു. ''അന്തിമമായി എല്ലാ സ്ത്രീകളുടേയും ആവശ്യം അവര്‍ക്ക് പറയാനുളളത് മറ്റുളളവര് കേള്‍ക്കണം എന്നതാണ്. അവരുടെ കരുത്തിനെ ബഹുമാനിക്കണം എന്നതാണ്. അവര്‍ക്കൊരു വിലാസം ഉണ്ടാകണം എന്നതുമൊക്കെയാണ്. ഒരു തരത്തിലുളള വിവേചനവും അടിച്ചമര്‍ത്തലും ആരും ആവശ്യപ്പെടുന്നില്ലെന്ന്'' മംമ്ത മോഹന്‍ദാസ് പറഞ്ഞു.\nഎന്തിനാണ് ഉളളില് തന്നെ ഈ വേര്‍തിരിവ്\nഒന്നിച്ച് നില്‍ക്കുമ്പോഴാണ് കൂടുതല് ശക്തി\nവനിതാ സംഘടനയുടെ സഹായം ആവശ്യമില്ല\nനടിയും അമ്മ എക്സിക്യൂട്ടീവ് കമ്മിറ്റിയിലെ അംഗവുമായ ശ്വേത മേനോനും നേരത്തെ ഡബ്ല്യൂസിസിക്ക് എതിരെ രംഗത്ത് വന്നിരുന്നു. തനിക്ക് വനിതാ സംഘടനയുടെ സഹായം ആവശ്യമില്ലെന്നാണ് ഡബ്ല്യൂസിസി രൂപീകരണത്തിന് പിന്നാലെ ശ്വേത പറഞ്ഞത്. സ്വന്തം നിലപാടിനായി സ്വയം പോരാടാന് തനിക്ക് അറിയാമെന്നും അതാണ് തന്റെ രീതിയെന്നും ശ്വേത പറഞ്ഞു. താരസംഘടനായ അമ്മ തനിക്ക് എല്ലാ പിന്തുണയും നല്‍കുന്നുണ്ടെന്നും വിമന് ഇന് സിനിമ കലക്ടീവ് ഇപ്പോള് ജനിച്ചതല്ലേ ഉള്ളൂ എന്നുമാണ് ശ്വേത നേരത്തെ പ്രതികരിച്ചത്.\nകൊച്ചി മലയാള സിനിമ സിനിമ നടി അമ്മ ദിലീപ് women in cinema collective wcc actress dileep amma cinema malayalam news malayalam cinema\nAn organization for women is good, Says Actress Urvasi about Women in Cinema Collective\nStory first published: Friday, November 27, 2020, 21:13 [IST]


റിയർ ആക്സിൽ സ്റ്റിയറിങ് മുതൽ പിന്നിലെ സീറ്റുകാർക്ക് മുൻ എയർബാഗ്വരെ; ചരിത്രം തീർത്ത് പുതിയ എസ് ക്ലാസ് | Madhyamam\nHomechevron_rightHot Wheelschevron_rightOverdrivechevron_rightറിയർ ആക്സിൽ...\ndate_range 17 Jun 2021 3:21 PM GMT\nറിയർ ആക്സിൽ സ്റ്റിയറിങ് മുതൽ പിന്നിലെ സീറ്റുകാർക്ക് മുൻ എയർബാഗ്വരെ; ചരിത്രം തീർത്ത് പുതിയ എസ് ക്ലാസ്\nഒാരോ മെഴ്സിഡസ് ബെൻസ് വാഹനവും പുറത്തിറങ്ങുന്നത് തീരാത്ത ആഡംബരങ്ങൾക്കൊപ്പം നൂറുകണക്കിന് പേറ്റൻറുകളുടെ അകമ്പടിയോടുംകൂടിയാണ്. കാരണം തങ്ങളുടെ വാഹനത്തിനായി പുതിയ നൂറുകണക്കിന് കണ്ടുപിടിത്തങ്ങൾ ബെൻസ് എഞ്ചിനീയർമാർ ഒാരോ വർഷവും കണ്ടെത്താറുണ്ട്. 2021 എസ് ക്ലാസും ഇതിൽനിന്ന് ഭിന്നമല്ല. അതിൽ എടുത്തുപറയേണ്ടത് ലോകത്ത് ആദ്യമായി പിൻസീറ്റ് യാത്രക്കാർക്ക് മുൻ എയർബാഗുകൾ അവതരിപ്പിക്കുന്നു എന്നതാണ്. ഇതുവരെ പിൻസീറ്റുകാർക്കുവേണ്ടി കർട്ടൻ, സൈഡ് എയർബാഗുകളാണ് വാഹനങ്ങളിൽ കണ്ടുവന്നിരുന്നത്. \nപുതിയ എസ് ക്ലാസിൽ, മുന്നിലെ സീറ്റിന് പിറകിലായി ഒരു എയർബാഗുകൂടി പിടിപ്പിച്ചിട്ടുണ്ട്. അങ്ങിനെ പിൻ സീറ്റുകൾ ആഡംബരത്തിലും സുരക്ഷയിലും അതിെൻറ പരകോടിയിലെത്തുന്നുണ്ട് എസ് ക്ലാസിൽ. 2021 എസ് ക്ലാസിലെ ചില സമാനതകളില്ലാത്ത പ്രത്യേകതകൾ നമ്മുക്ക് പരിചയപ്പെടാം.\n1.റിയർ ആക്‌സിൽ സ്റ്റിയറിങ്\nസൂപ്പർ കാറുകളിൽ സാധാരണയായി കാണപ്പെടുന്ന സവിശേഷതകളിൽ ഒന്നാണ് റിയർ ആക്‌സിൽ സ്റ്റിയറിങ്. ഉയർന്ന വേഗതയിൽ വാഹനത്തിെൻറ നിയന്ത്രണം നഷ്ടമാകാതിരിക്കാൻ ഇത് സഹായിക്കും. എന്താണ് റിയർ ആക്‌സിൽ സ്റ്റിയറിങ്? ലളിതമായി പറഞ്ഞാൽ സ്റ്റിയറിങ് തിരിക്കുേമ്പാൾ പിന്നിലെ വീലും തിരിയുന്ന സംവിധാനമാണിത്. സാധാരണയായി വാഹനങ്ങളിൽ സ്റ്റിയറിങ് തിരിക്കുേമ്പാൾ മുൻ വീലുകൾ തിരിയുകയും വാഹനം വളയുകയുമാണ് ചെയ്യുന്നത്. പിന്നിലെ വീൽകൂടി തിരിഞ്ഞാൽ വളവുകളിൽ അനായാസമായി മുന്നേറാൻ വാഹനത്തിനാകും. പുതിയ എസ് ക്ലാസിൽ സ്റ്റിയറിങ് തിരിക്കുേമ്പാൾ പിന്നിലെ വീലുകൾ ചെറുതായൊന്ന് തിരിഞ്ഞുതരും. അതിനർഥം മുന്നിലെപ്പോലെ അതേഅളവിൽ തിരിയുമെന്നല്ല. റിയർ ആക്‌സിലിലെ സ്റ്റിയറിങ് ആംഗിൾ 4.5 ഡിഗ്രി വരെ ആണെന്ന് കമ്പനി പറയുന്നു.\n2.ബെൻസ് യൂസർ എക്സ്പീരിയൻസ് (NTG7 MBUX)\nപുതിയ എസ്-ക്ലാസിൽ അരങ്ങേറുന്ന സംവിധാനങ്ങളിലൊന്നാണ് അധിക അളവിലുള്ള യൂസർ എക്സ്പീരിയൻസ്. മുൻ മോഡലിനേക്കാൾ 50 ശതമാനം കൂടുതലാണ് എം‌ബി‌യു‌എക്‌സിെൻറ കംമ്പ്യൂട്ടിങ് പവർ. എസ് ക്ലാസിൽ അഞ്ച് സ്‌ക്രീനുകളാണ് യാത്രികർക്കായി ഒരുക്കിയിരിക്കുന്നത്. ഇതിലൂടെയുള്ള ഫേഷ്യൽ, വോയ്‌സ്, ഫിംഗർപ്രിൻറ് റെക്കഗ്നിഷൻ കഴിവ് വാഹനത്തിൽ വർധിച്ചിട്ടുണ്ട്. സിസ്റ്റത്തിന് 320 ജിബി സ്റ്റോറേജും 16 ജിബി റാമും നൽകിയതും ശ്രദ്ധേയമാണ്. ഡ്രൈവർ, യാത്രക്കാർ, വാഹനം എന്നിവ തമ്മിലുള്ള അനായാസമായ ബന്ധം എം‌ബി‌യു‌എക്‌സ്വഴി സാധ്യമാകുമെന്നാണ് ബെൻസ് പറയുന്നത്.\n3.ഒ‌എൽ‌ഇഡി ഹെഡ് യൂണിറ്റ്, ഡിജിറ്റൽ ലൈറ്റ്\nപുതിയ എസ് ക്ലാസിൽ ബെൻസിെൻറ ഏറ്റവും പുതിയ ഡിജിറ്റൽ ലൈറ്റ് സംവിധാനമാണ് വരുന്നത്. രാത്രിയിൽ വാഹനം ഒാടിക്കുേമ്പാൾ അത്യാവശ്യ വിവരങ്ങൾ നമ്മുക്ക് കാണിച്ചുതരാൻ ഡിജിറ്റൽ ലൈറ്റിനാകും. വാഹനം ഒാടിച്ചുപോകുന്ന വഴിയിൽ ഒരു മനുഷ്യൻ നിന്നാൽ അത് പ്രത്യേകമായി ചൂണ്ടിക്കാണിച്ചുതരാൻ ഡിജിറ്റൽ ലൈറ്റിനാകും. അതുപോലെ ട്രാഫിക് സിഗ്നലുകളെ തിരിച്ചറിഞ്ഞ് മുൻകൂട്ടി മുന്നറിയിപ്പ് തരാനും ലൈറ്റിനാകും. കൂടുതൽ വിശാലമായ ഹെഡ്അപ്പ് ഡിസ്പ്ലേയിലൂടെയാണ് വാഹനം ഇത് സാധ്യമാക്കുന്നത്. മുന്നിലും പിന്നിലുമായി അഞ്ച് ഡിസ്പ്ലേ സ്ക്രീനുകളാണ് വാഹനത്തിലുള്ളത്. ഇൻസ്ട്രുെമൻറ് ക്ലസ്റ്റർ സ്റ്റിയറിങ് വീലിന് മുന്നിൽ വലിയ സ്ക്രീനിലേക്ക് മാറിയിട്ടുണ്ട്.\n4. തടസ്സമില്ലാത്ത ഡോർ ഹാൻഡിലുകൾ\nഎസ്-ക്ലാസിൽ ആദ്യമായാണ് മടങ്ങിപ്പോകുന്ന ഡോർ ഹാൻഡിലുകൾ അവതരിപ്പിക്കപ്പടുന്നത്. റേഞ്ച് റോവർ മോഡലുകളിലൊക്കെ നാം നേരത്തേ കണ്ട പ്രത്യേകതയാണിത്. നാം ഹാൻഡിലിൽ തൊടുേമ്പാഴോ അൺലോക്ക് ചെയ്യുേമ്പാഴോ അവ പുറത്തേക്ക് തള്ളിവരും. അല്ലാത്ത സമയങ്ങളിൽ ഡോർ ഹാൻഡിലുകൾ ഉള്ളിലായിരിക്കും. ക്ലീനായ വാഹന ഡിസൈനും ഇൗ സവിശേഷത സഹായിക്കും.\n5. പിൻ എയർബാഗ്\nപുതിയ എസ് ക്ലാസിൽ മുന്നിലെ സീറ്റിന് പിറകിലായി രണ്ട് എയർബാഗുകൾകൂടി പിടിപ്പിച്ചിട്ടുണ്ട്. പിൻ സീറ്റ് മാത്രക്കാർക്കുവേണ്ടിയാണിത്. ലോകത്ത് ആദ്യമായാണ് ഒരു വാഹനത്തിനായി ഇത്തരമൊരു സംവിധാനം അവതരിപ്പിക്കപ്പെടുന്നത്. പിന്നിലെ രണ്ട് യാത്രക്കാർക്ക് ഇതിെൻറ സുരക്ഷ ലഭിക്കും. ശക്തിയേറിയ കൂട്ടിയിടികളിൽ തലയിലും കഴുത്തിലും വരുന്ന പരിക്കുകൾ ഇവ തടയുമെന്നാണ് മെഴ്‌സിഡസ് അവകാശപ്പെടുന്നത്.\nTAGS:Mercedes-Benz S-Class Airbag automobile


Mandav the City Of Joy in Madhya Pradesh - Malayalam Nativeplanet\n»സന്തോഷത്തിന്റെ നഗരം കൊല്‍ക്കത്ത മാത്രമല്ല, അഫ്ഗാന് പാരമ്പര്യമുള്ള ആ നഗരം ഏതാണ്?\nസന്തോഷത്തിന്റെ നഗരം കൊല്‍ക്കത്ത മാത്രമല്ല, അഫ്ഗാന് പാരമ്പര്യമുള്ള ആ നഗരം ഏതാണ്?\nPublished: Thursday, January 11, 2018, 11:41 [IST]\nസിറ്റി ഓഫ് ജോയ്....കൊല്‍ക്കത്തയെന്ന ആരെയും ഭ്രമിപ്പിക്കുന്ന നഗരത്തിന് ചാര്‍ത്തി കിട്ടിയ ഒട്ടേറെ പേരുകളില് ഒന്നുമാത്രമാണിത്. എന്നാല് സന്തോഷത്തിന്റെ നഗരം എന്നറിയപ്പെടുന്ന മറ്റൊരു സ്ഥലം കൂടി ഉള്ള കാര്യം അറിയുമോ? അഫ്ഗാനിസ്ഥാന്റെ വാസ്തുവിദ്യയുമായി അഭേദ്യബന്ധം പുലര്‍ത്തുന്ന ഒരു ഇന്ത്യന് നഗരമുണ്ട്. ഇവിടുത്തെ മിക്കകെട്ടിടങ്ങളിലും നിര്‍മ്മിതികളിലും അത് കാണാന് സാധിക്കും.\nഒരിക്കല് സന്തോഷത്തിന്റെയും യഥാര്‍ഥ ജീവിതത്തിന്റെയും ആഘോഷത്തിന്റെയും ഒക്കെ കേന്ദ്രമായിരുന്ന മധ്യപ്രദേശിലെ മാണ്ഡവിന്റെ വിശേഷങ്ങള്...\nഇന്ന് മധ്യപ്രദേശിലെ ഥാര് ജില്ലയ്ക്ക് സമീപം സ്ഥിതി ചെയ്യുന്ന മാണ്ഡു അഥവാ മാണ്ഡവഗാഡ് ഇന്ത്യയിലെ പുരാതന നഗരങ്ങളില് ഒന്നായിരുന്നു. വാസ്തുവിദ്യക്ക് പേരകേട്ടിരിക്കുന്ന ഇടം കൂടിയാണിത്.\nഅഫ്ഗാന് വാസ്തുവിദ്യയും ഹിന്ദു വാസ്തുവിദ്യയും കൂടിച്ചേര്‍ന്ന നിര്‍മ്മിതികളാണ് ഈ നഗരത്തിന്റെ പ്രത്യേകത. ആരെയും ആകര്‍ഷിക്കുന്ന ഒട്ടേറെ സ്ഥലങ്ങള് ഇവിടെയുണ്ട്. കെട്ടിടങ്ങളും കൊട്ടാരങ്ങളും എന്തിനധികം...ഇവിടുത്തെ നടപ്പുവഴികള് വരെ സഞ്ചാരികള്‍ക്ക് പ്രിയപ്പെട്ടതാണ്.\nകല്ലില് നിറയുന്ന സൗന്ദര്യം\nകല്ലുകളില് സന്തോഷവും ജീവിതവും ഒക്കെ ആഘോഷിക്കുന്നവരായിരുന്നത്രെ ഇവിടെയുള്ളവര്. അതിന്റെ ഏറ്റവും വലിയ തെളിവാണ് ഇവിടെ ഇന്നും കാണപ്പെടുന്ന ഭംഗിയുള്ള കെട്ടിടങ്ങള്...\nഭൂപ്രകൃതിയുമായും സൈനികാവശ്യങ്ങളുമായും ബന്ധപ്പെട്ട് ഏറെ പ്രാധാന്യമുള്ള സ്ഥലമായതിനാല് കുറേക്കാലം ഇവിടം ഒരു മിലിട്ടറി ഔട്ട് പോസ്റ്റ് ആയി പ്രവര്‍ത്തിച്ചിരുന്നു. അതിനാല്‍ത്തന്നെ ഇവിടം വലിയ സംര്കഷണമുള്ള ഒരു കോട്ടയ്ക്കുള്ളിലാണ് സ്ഥിതി ചെയ്യുന്നതെന്നും പറയാം. കോട്ട എന്നു പൂര്‍ണ്ണമായി പറയാന് സാധിക്കില്ലെങ്കിലും ഒരു വലിയ മതില്‍ക്കെട്ടിനുള്ളിലാണ് ഇതുള്ളത്.\nകൊട്ടാരങ്ങള്, മുസ്ലീം പള്ളികള്, പതിനാലാം നൂറ്റാണ്ടിലെ ജൈന ക്ഷേത്രങ്ങള്, മറ്റു കെട്ടിടങ്ങള് തുടങ്ങിയവയാണ് ഇവിടുത്തെ പ്രധാന കാഴ്ചകള്.\nസൈനികാവശ്യങ്ങള്‍ക്കു വേണ്ടി നിര്‍മ്മിച്ച നിരീക്ഷണ ഗോപുരമാണ് രൂപ്മതി പവലിയന് എന്ന പേരില് ഇന്ന് അറിയപ്പെടുന്നത്. നര്‍മ്മദ നദിക്ക് സമീപം സ്ഥിതി ചെയ്യുന്ന ഈ സ്മാരകം ബാസ് ബഹാദൂറിന്റെ കൊട്ടാരം കാണുന്നതിനായി റാണി രൂപ്മതി ഇവിടെയാണ് താമസിച്ചിരുന്നതത്രെ.\nബാസ് ബഹാദൂറിന്റെ കൊട്ടാരം\nപതിനാറാം നൂറ്റാണ്ടില് നിര്‍മ്മിച്ച ബാസ് ബഹാദൂറിന്റെ കൊട്ടാരം ഇവിടുത്തെ മറ്റൊരു ആകര്‍ഷണമാണ്. വലിയെ ഹാളുകളും ടെറസും മുറ്റവുമൊക്കെയാണ് ഇതിന്റെ പ്രത്യേകതകള്.\nരൂപ്മതി പവലിയനിലേക്കുള്ള വെള്ളത്തിന്റെ ആവശ്യത്തിനായി ബാസ് ബഹാദൂര് നിര്‍മ്മിച്ച രേവാ കുണ്ഡ് ഇവിടുത്തെ ഏറെ മനോഹരമായ നിര്‍മ്മിതിയാണ്. രൂപ്വതി പവലിയനു താഴെയായി സ്ഥിതി ചെയ്യുന്നു എന്നതാണിന്റെ ഏറ്റവും വലിയ പ്രത്യേകത.\nPC: Bharat Dighe\nദമാസ്‌കസിലെ പ്രസിദ്ധമായ മോസ്‌കിന്റെ മാതൃകയില് ലാളിത്യത്തിനും നിര്‍മ്മാണ വൈവിധ്യത്തിനും മുന്‍തൂക്കം നല്കി നിര്‍മ്മിക്കപ്പെട്ട ജാമി മസ്ജിദ് ഇവിടുത്തെ മറ്റൊരു വാസ്തുവിദ്യ വിസ്മയമാണ്. വലിയ പ്രവേശന കവാടവും മുറ്റവും ഇതിന്റെ പ്രത്യേകതയാണ്.\nPC:Pavel Suprun (Superka)\nഹൊസാങ് ഷായുടെ ശവകുടീരം\nഇന്ത്യയില് ആദ്യമായി മാര്‍ബിളില് നിര്‍മ്മിക്കപ്പെട്ട സ്മാരകമാണ് ഹൊസാങ് ഷായുടെ ശവകുടീരം. അഫ്ഗാന് വാസ്തുവിദ്യയുടെ ഇവിടുത്തെ ഏറ്റവും ഉദാത്തമായ ഉദാഹരണം കൂടിയാണിത്. മനോഹരമായ താഴികക്കുടങ്ങളും മാര്‍ബിളിലെ ചെറിയ ചെറിയ കൊത്തുപണികളും ഗോപുരങ്ങളും ഇതിന്റെ പ്രത്യേകതയാണ്. താജ് മഹലിന്റെ നിര്‍മ്മാണത്തിന് ഇത് ഒരു മാതൃകയായി ഉപയോഗിച്ചിരുന്നുവത്രെ.\nകൃത്രിമമായി നിര്‍മ്മിച്ച രണ്ടു താടകങ്ങള്‍ക്കു നടുവില് ഒരു കപ്പലിനെ പോലെ സ്ഥിതി ചെയ്യുന്ന ജഹാസ് മഹലാണ് ഇവിടുത്തെ അടുത്ത കാഴ്ച. സുല്‍ത്താന് ഗിയാസുദ്ദീന് ഖില്‍ജി നിര്‍മ്മിച്ച ഇത് ജലകൊട്ടാരം എന്നും അറിയപ്പെടുന്നു.\nആടുന്ന കൊട്ടാരം എന്നറിയപ്പെടുന്ന ഹിന്ദോള മഹലിന് ആ പേരു ലഭിക്കുന്നത് ഇതിന്റെ ചരിഞ്ഞു നില്‍ക്കുന്ന ചുവരുകള് കൊണ്ടാണ്. ഹുസാങ് ഷായുടെ കാലത്ത് നിര്‍മ്മാണം ആരംഭിച്ചെങ്കിലും പതിനഞ്ചാം നൂറ്റാണ്ടില് ഗിയാസ് അല് ദിന്റെ കാലത്താണ് നിര്‍മ്മാണം പൂര്‍ത്തിയാകുന്നത്. ഒരു കാലത്തെ സമ്പന്നതയെയും സംസ്‌കാരത്തെയും സൂചിപ്പിക്കുന്ന ധാരാളം അടയാളങ്ങള് ഇന്നും ഇവിടെ കാണുവാന് സാധിക്കും.\nമധ്യപ്രദേശില് നിന്നും ഏകദേശം 463 കിലോമീറ്റര് അകലെയാണ് മാണ്ഡു സ്ഥിതി ചെയ്യുന്നത്. ഇവിടെ നിന്നും9മണിക്കൂറാണ് മാണ്ഡുവിലേക്കുള്ള സഞ്ചാര സമയം. ഇന്‍ഡോറില് നിന്നും 100 കിലോമീറ്റര് അകലെയാണിവിടം\nRead more about: madhya pradesh monuments palace temples epic


ശനി, 12 ജൂണ് 2021 (19:37 IST)\nവെളിയം: വാഹന പരിശോധനയ്ക്കിടെ പോലീസ് ഉദ്യോഗസ്ഥരെ മര്‍ദ്ദിച്ച കേസിലെ പ്രധാന പ്രതിയെ കഴിഞ്ഞ ദിവസം പോലീസ് വിതുര നന്ദിയൊട്ടു നിന്ന് പിടികൂടി. വെളിയം ആരൂര്‍ക്കോണം സുമേഷ് മന്ദിരത്തില് സുമേഷ് എന്ന 33 കാരണാണ് നന്ദിയോട്ടെ ബന്ധുവീട്ടില് നിന്ന് പോലീസ് പിടിയിലായത്.\nകഴിഞ്ഞ ആറാം തീയതി വൈകിട്ടു വെളിയം ജംഗ്ഷനില് വച്ച് പൂയപ്പള്ളി പോലീസ് സ്റ്റേഷനിലെ ഗ്രെയ്ഡ് എസ്.ഐ സന്തോഷ് കുമാര്, ഹോം ഗാര്‍ഡ് പ്രദീപ് എന്നിവര്‍ക്കാണ് ചാരായം കടത്തിയ കാര് തടഞ്ഞതില് മര്‍ദ്ദനമേറ്റത്. കണ്ടെയ്ന്‍മെന്റ് സോനായ വെളിയത്ത് വച്ച് ഓടാനാവാത്തതു നിന്നെത്തിയ കാറില് മദ്യം കണ്ടെത്തിയതോടെയാണ് പ്രശ്‌നമുണ്ടായാത്.\nകാര് പിടികൂടിയതോടെ സുമേഷ് പോലീസ് ഉദ്യോഗസ്ഥരെ ആക്രമിച്ച ശേഷം ഇറങ്ങി ഓടുകയായിരുന്നു. ഇയാള്‍ക്കൊപ്പം ഉണ്ടായിരുന്ന ആരൂര്‍ക്കോണംസ്വദേശികളായ ബിനു (39), മോനിഷ (31), മനുകുമാര് (40) എന്നിവരെ പോലീസ് പിടികൂടിയിരുന്നു. ഒളിവിലായിരുന്ന സുമേഷ് സുഹൃത്തുക്കളുമായി ഫോണില് നിരന്തരം ബന്ധപ്പെട്ടതിനെ തുടര്‍ന്നാണ് വിവരം ലഭിച്ച പോലീസ് ഇയാളെ പിടികൂടിയത്. അറസ്റ്റിലായ പ്രതിയെ കോടതി റിമാന്‍ഡ് ചെയ്തു.\nനെന്മാറയിൽ പെൺകുട്ടിയെ 10 വർഷം ഒളിവിൽ പാർപ്പിച്ച സംഭവത്തിൽ വനിതാ കമ്മീഷൻ കേസെടുത്തു


കുഞ്ഞിനെ ദത്ത് നൽകിയ സംഭവം: വകുപ്പ് തല അന്വേഷണം ആരംഭിച്ചതായി മന്ത്രി വീണ ജോർജ്ജ് – Media Mangalam\nതിരുവനന്തപുരം: കുഞ്ഞിനെ അമ്മയിൽ രക്ഷിതാക്കൾ വേർപെടുത്തിയ സംഭവത്തിൽ വകുപ്പ് തല അന്വേഷണം ആരംഭിച്ചതായി ആരോഗ്യ കുടുംബക്ഷേമ വകുപ്പ് മന്ത്രി വീണ ജോർജ്ജ്. അനുപമയുടെ വിഷയത്തിൽ സ്റ്റേറ്റ് അഡോപ്ഷൻ ഏജൻസി മുഖേന കോടതിയിൽ സത്യവാങ്മൂലം ഫയൽ ചെയ്തിട്ടുണ്ട്. ഈ വിഷയത്തിൽ നിയമപരമായ സങ്കീർണ്ണത ഇല്ലാതാക്കാനാണ് കോടതിയെ സമീപിച്ചതെന്നും ആരോഗ്യമന്ത്രി വ്യക്തമാക്കി.\nഅതിനിടെ അനുപമ വിഷയത്തിൽ സാമൂഹികനീതി, ശിശുക്ഷേമ വകുപ്പ് മന്ത്രിമാർക്കെതിരെ അതിരൂക്ഷ വിമർശനവുമായി പ്രതിപക്ഷ നേതാവ് വിഡി സതീശൻ രംഗത്തു വന്നു. ആറ് മാസമായി ഈ പെൺകുട്ടി (അനുപമ) സ്വന്തം കുഞ്ഞിനായി സ‍ർക്കാർ ഓഫീസുകൾ കേറിയിറങ്ങുകയാണ്. ഈ സമയത്തൊക്കെ എവിടെയായിരുന്നു വനിതാ ശിശുക്ഷേമമന്ത്രി വീണ ജോർജ്, എവിടെയായിരുന്നു സാമൂഹിക നീതി മന്ത്രി ആർ.ബിന്ദു, എവിടെയായിരുന്നു ശിശുക്ഷേമസമിതി. സർക്കാർ സംവിധാനങ്ങളെ അട്ടിമറിച്ചു കൊണ്ട് പാ‍ർട്ടി പ്രവ‍ർത്തിച്ചതോടെയാണ് കുഞ്ഞിനെ അമ്മയുടെ താത്പര്യത്തിന് വിരുദ്ധമായി ദത്തു പോകുന്ന അവസ്ഥയുണ്ടായത് – വിഡി സതീശൻ പറഞ്ഞു.\nanupama child adoption veena george അനുപമ വീണ ജോർജ്ജ്


വൃദ്ധ മരിച്ച നിലയിൽ; ചെറുമകൻ കസ്റ്റഡിയിൽ | Murder crime news Kerala grandson killed grandmother\nവൃദ്ധ മരിച്ച നിലയിൽ; ചെറുമകൻ കസ്റ്റഡിയിൽ\nAug 17, 2019, 11:00 AM IST\nസ്വർണാഭരണക്കവർച്ചയ്ക്കിടെ കൊലപാതകമെന്ന് സൂചന. പരിസരവാസികൾ നടത്തിയ പരിശോധനയിൽ സാവിത്രി കട്ടിലിനടിയിൽ മരിച്ചു കിടക്കുന്നതായി കണ്ടെത്തി. ഇവരുടെ കഴുത്തിൽ കിടന്ന സ്വർണമാല നഷ്ടപ്പെട്ടതായും കണ്ടെത്തി.\nകൊരട്ടി: വെസ്റ്റ് കൊരട്ടിയിൽ വൃദ്ധയെ വീടിനുള്ളിൽ മരിച്ച നിലയിൽ കണ്ടെത്തി. പാപ്പാട്ട് ഇല്ലത്ത് പരേതനായ നാരായണൻ മൂസ്സിന്റെ ഭാര്യ സാവിത്രി അന്തർജനം (78) ആണ് മരിച്ചത്. ഇതുമായി ബന്ധപ്പെട്ട് സാവിത്രിയുടെ മകളുടെ മകൻ പ്രശാന്തിനെ കസ്റ്റഡിയിലെടുത്തതായി പോലീസ് പറഞ്ഞു. ശ്വാസംമുട്ടിയാണ് സാവിത്രിയുടെ മരണമെന്നാണ് പ്രാരംഭ നിഗമനമെന്ന് പോലീസ് പറഞ്ഞു. സ്വർണാഭരണക്കവർച്ചയ്ക്കിടെയുള്ള കൊലപാതകമാണെന്ന് സംശയിക്കുന്നതായി പോലീസ് പറഞ്ഞു.\nകൂടുതൽ വിവരങ്ങൾ പോസ്റ്റ്മോർട്ടത്തിനു ശേഷമേ അറിയാനാകൂവെന്ന് റൂറൽ എസ്.പി. കെ.പി. വിജയകുമാർ പറഞ്ഞു. നിലവിൽ അസ്വാഭാവികമരണത്തിനാണ് കേസെടുത്തിട്ടുള്ളത്.\nസാവിത്രി കുറച്ചുദിവസം മുൻപാണ് ചെറ്റാരിക്കലുള്ള മകളുടെ വീട്ടിലേക്ക് എത്തിയത്. വെള്ളിയാഴ്‌ച ജോലിക്കായി മകൾ പുറത്തുപോയിരുന്നു. ഉച്ചയോടെ സാവിത്രിയും പ്രശാന്തും വീടിന് മുന്നിൽ സംസാരിച്ചു നിൽക്കുന്നത് ചിലർ കണ്ടതായി പറയുന്നു. പിന്നീട് രണ്ടുപേരെയും കാണാതാവുകയായിരുന്നു.\nപരിസരവാസികൾ നടത്തിയ അന്വേഷണത്തിനിടെ വീടിന്റെ വാതിൽ മുന്നിൽ നിന്നു പൂട്ടിയതായി കണ്ടു. നാട്ടുകാർ മകളെ വിവരം അറിയിച്ചു. തുടർന്ന് നടന്ന പരിശോധനയിൽ സാവിത്രി കട്ടിലിനടിയിൽ മരിച്ചു കിടക്കുന്നതായി കണ്ടെത്തി. ഇവരുടെ കഴുത്തിൽ കിടന്ന സ്വർണമാല നഷ്ടപ്പെട്ടതായും കണ്ടെത്തി. സംഭവത്തെത്തുടർന്ന് പ്രശാന്തിനെ കാണാതാവുകയും ചെയ്തു. ഇതിൽ സംശയം തോന്നിയതോടെ പോലീസ് അന്വേഷണം വ്യാപിപ്പിക്കുകയായിരുന്നു.\nപ്രശാന്ത് കൊരട്ടിയിലെ ഒരു ജൂവലറിയിൽ സ്വർണം പണയം വെച്ച് പണം വാങ്ങിയതായാണ് സൂചന. ആമ്പല്ലൂർ വഴി യാത്ര നടത്തുന്നതായുള്ള സൂചനയെത്തുടർന്ന് നടത്തിയ അന്വേഷണത്തിലാണ് പ്രശാന്ത് പിടിയിലായത്. എസ്.പി. കെ.പി. വിജയകുമാർ, ഡിവൈ.എസ്.പി. സി.ആർ. സന്തോഷ്, കൊരട്ടി സി.ഐ. ബാബു സെബാസ്റ്റ്യൻ, എസ്.ഐ.മാരായ സിദ്ദിക്ക്, രാമുചന്ദ്രബോസ് എന്നിവരുടെ നേതൃത്വത്തിലായിരുന്നു അന്വേഷണം.\nദേവിക, തങ്കമണി, ചന്ദ്രൻ, മണി, ഉണ്ണികൃഷ്ണൻ എന്നിവരാണ് സാവിത്രിയുടെ മക്കൾ. ഗോപാലൻ, അരവിന്ദൻ, ഗീത, ഷൈലജ, സിന്ധു എന്നിവർ മരുമക്കളാണ്. മൃതദേഹം തൃശ്ശൂർ ഗവ. മെഡിക്കൽ കോളേജ് മോർച്ചറിയിലേക്ക് മാറ്റി. ശവസംസ്‌കാരം പിന്നീട്.\nContent Highlights: grandson arrested to kill grandmother during gold robbery


മത്സ്യത്തൊഴിലാളികള്‍ക്ക് പലിശ രഹിത വായ്‌പ നല്‍കും -മന്ത്രി മേഴ്‌സിക്കുട്ടിയമ്മ - Malappuram News - Malayalam news from Malappuram,acomplete portal from malappuram, local news from malappuram\nമത്സ്യത്തൊഴിലാളികള്‍ക്ക് പലിശ രഹിത വായ്‌പ നല്‍കും -മന്ത്രി മേഴ്‌സിക്കുട്ടിയമ്മ\nമലപ്പുറം : കടക്കെണിയില് നിന്ന് മോചിപ്പക്കിക്കാന് മത്സ്യത്തൊഴിലാളികള്‍ക്ക് പലിശ രഹിത വായ്‌പ നല്‍കുമെന്ന് ഫിഷറീസ് വകുപ്പ് മന്ത്രി മേഴ്‌സിക്കുട്ടിയമ്മ പറഞ്ഞു. ഇതിനായി നബാര്‍ഡില് നിന്ന് 100 കോടി രൂപ വായ്‌പയെടുക്കും. താനൂര് ഫിഷറീസ് സ്‌കൂളില് നടക്കുന്ന മൂന്ന് ദിവസത്തെ മത്സേ്യാല്‍സവും മത്സ്യ അദാലത്തും ഉദ്‌ഘാടനം ചെയ്‌തു സംസാരിക്കുകയായിരുന്നു മന്ത്രി. മത്സ്യബന്ധന മേഖലയില് പ്രവര്‍ത്തിക്കുന്ന മത്സ്യത്തൊഴിലാളികള് വളരെ കാലമായി ചൂഷണം ചെയ്യപ്പെടുകയാണ്. പലരില് നിന്നും കടം വാങ്ങിയാണ് ഇവര് കടലില് തോണിയിറക്കുന്നത്. ഇടത്തരക്കാരുടെ ഇടപെടലാണ് ഇവരുടെ ജീവതം ദുരിത പൂര്‍ണമാക്കുന്നത്. ഇതിന് പരിഹാരമായാണ് സര്‍ക്കാര് ഇടപ്പെട്ട് വായ്‌പ നല്‍കാന് ഉദ്ദേശിക്കുന്നത്. ഇതിന്റെ പലിശ സര്‍ക്കാര് തന്നെ അടക്കും. മത്സ്യഫെഡിന്റെ ആഭിമുഖ്യത്തിലായിരിക്കും വായ്‌പ നല്‍കുക. ഇതോടെ ഇവര്‍ക്ക് മത്സ്യബന്ധന ഉപകരണങ്ങള് സ്വന്തമാകും. മത്സ്യത്തൊഴിലാളികളെ സമൂഹത്തിന്റെ മുന് നിരയിലെത്തിക്കുകയെന്നതാണ് സര്‍ക്കാറിന്റെ പ്രഖ്യാപിത നയമെന്നും മന്ത്രി പറഞ്ഞു.\nജില്ലയില് മത്സ്യത്തൊഴിലാളികളുടെ പ്രശ്‌നങ്ങള് പരിഹരിക്കാന് 24 കോടി രൂപ നീക്കിവച്ചിട്ടുണ്ട്. താനൂര് ഫിഷറീസ് സ്‌കൂളിനെ ജില്ലയിലെ മോഡല് സ്‌കൂളാക്കി മാറ്റുമെന്നും മന്ത്രി അിറിയിച്ചു. ഇതിനായി മാസ്റ്റര് പ്ലാന് തയ്യാറാക്കി നല്‍കാന് മന്ത്രി എം.എല്. എ. വി.അബ്‌ദുറഹിമാനോട് ആവശ്യപ്പെട്ടു. വീടില്ലാത്തവര്‍ക്ക് വീട് നിര്‍മ്മിച്ച് നല്‍കാന് താനൂരില് എം.എല്. എ. ഒരേക്കര് സ്ഥലം കണ്ടെത്തിയിട്ടുണ്ട്. ഇവിടെ 500 ചതുരശ്ര അടിയില് കൂടതലല് വിസ്‌ത്രീര്‍മുള്ള വീടുകളുള്‍പ്പെട്ട ഫ്‌ളാറ്റ് സമുച്ചയം നിര്‍മ്മിച്ചു നല്‍കുമെന്നും മന്ത്രി പറഞ്ഞു.\nആഴക്കടല് മീന്‍പെടുത്തത്തിന് തദ്ദേശീയരെ പ്രാപ്‌തരാക്കുന്നതിന് ഗവണ്‍മെന്റ് നടപടി സ്വീകരിക്കും. അതെ സമയം വിദേശികള്‍ക്ക് ഈ മേഖല വിട്ടുനല്‍കാനുള്ള കേന്ദ്ര നടപടിക്കെതിരെ തീരദേശ സംസ്ഥാനങ്ങളെ ഒന്നിപ്പിക്കുന്നതിന് നടപടി സ്വീകരിക്കും.\nതുടര്‍ന്ന നടന്ന അദാലത്തില് 100 കണക്കിന് മത്സ്യത്തൊഴിലാളികള് പരാതിയുമായി എത്തി. മന്ത്രി മേഴ്‌സിക്കുട്ടയമ്മ അദാലത്തിന് നേത്യത്വം നല്‍കി.\nചടങ്ങില് വി.അബ്‌ദുറഹിമാന് എം.എല്.എ അധ്യക്ഷത വഹിച്ചു. എം.എല്.എ മാരായ പി. അബ്‌ദുല് ഹമീദ്, പി.കെ അബ്‌ദുറബ്ബ്, ജില്ലാ പഞ്ചായത്ത് പ്രസിഡന്റ് എ.പി. ഉണ്ണികൃഷ്‌ണന്, ജില്ലാ കലക്‌ടര് അമിത് മീണ എന്നിവര് പങ്കെടുത്തു.


മുക്കത്ത് പട്ടാപ്പകല് 65കാരിയെ ബോധരഹിതയാക്കി മോഷണം നടത്തി; ശേഷം വഴിയില് ഉപേക്ഷിച്ചു, ആഭരണങ്ങളും ഫോണും രേഖകളും കവര്‍ന്നു - BIGNEWSLIVE | Latest Malayalam News\nമുക്കം: മുക്കം മുത്തേരിയില് 65 വയസ്സുള്ള സ്ത്രീയെ പട്ടാപ്പകല് ബോധരഹിതയാക്കി മോഷണം നടത്തി വഴിയില് ഉപേക്ഷിച്ചു. ഓമശ്ശേരിയില് ഹോട്ടല് ജോലിക്ക് പേവുകയായിരുന്ന യശോദ(65)യെയാണ് ബോധരഹിതയാക്കി മോഷണം നടത്തിയത്. ഇന്ന് രാവിലെയോടെയായിരുന്നു സംഭവം. വീട്ടില് നിന്നിറങ്ങി മുത്തേരിയില് നിന്ന് ഓമശ്ശേരിക്ക് ഓട്ടോയില് കയറിയത് മാത്രമാണ് ഇവര്‍ക്ക് ഓര്‍മയുള്ളത്.\nശേഷം, അഞ്ഞൂറ് അഞ്ഞൂറ് മീറ്റര് അപ്പുറത്ത് വഴിയരികില് ബോധരഹിതയാക്കി ഉപേക്ഷിക്കുകയായിരുന്നു. ഇവരുടെ ശരീരത്തിലുണ്ടായിരുന്ന ആഭരണങ്ങളും, ഫോണും മറ്റ് രേഖകളും അടങ്ങിയ ബാഗ് എന്നിവ കവര്‍ന്നു. ഉപേക്ഷിക്കപ്പെട്ട സ്ഥലത്ത് നിന്ന് ബോധം തെളിഞ്ഞ ശേഷം പരിക്കുകളോടെ നടന്ന് പോവുന്നത് ശ്രദ്ധയില്‍പ്പെട്ട നാട്ടുകാരാണ് യശോദയെ ആശുപത്രിയില് എത്തിച്ചത്.\nഎന്താണ് സംഭവിച്ചത് എന്ന് അറിയില്ലെന്നും ഓട്ടോയില് കയറിയത് മാത്രമാണ് ഓര്‍മ്മയെന്നും ഇവര് ആശുപത്രിയിലെത്തിച്ചവരോട് പറഞ്ഞു. ദേഹത്ത് പിടിവലി നടന്ന പാടുകള് ഉണ്ട്. മൂക്കില് നിന്നും ചെവിയില് നിന്നും രക്തം വരുന്ന നിലയിലാണുള്ളത്. ഇവര് ഇപ്പോള് തീവ്രപരിചരണ വിഭാഗത്തില് കഴിയുകയാണ്. സംഭവത്തില് പോലീസ് കേസെടുത്തു.\nTags: theftTheft at Mukkam\nഅനാവശ്യമായി പുറത്തിറങ്ങരുത്: നിയമലംഘനങ്ങള്‍ക്ക് കടുത്ത നിയമനടപടി; എറണാകുളത്ത് കോവിഡ് നിയന്ത്രണങ്ങള് കര്‍ശനമാക്കി\nഷാര്‍ജയില് നിന്നും രോഗമുക്തി നേടി നാട്ടിലെത്തിയ കോട്ടയം സ്വദേശിനിയ്ക്ക് വീണ്ടും കോവിഡ്; യുവതിയെ ആശുപത്രിയില് പ്രവേശിപ്പിച്ചു


ചിരിപ്പിക്കാനും പേടിപ്പിക്കാനും ജീവയുടെ പ്രേതസിനിമ വരുന്നു; ട്രെയിലർ-Sangili Bungili Kadhava Thorae trailer\nജീവ നായകനായെത്തുന്ന സംഗിലി ബുംഗിലി കതകേ തൊറേ സിനിമയുടെ ട്രെയിലർ പുറത്തിറങ്ങി. ഒരു പ്രേത സിനിമയാണ് ചിത്രം പറയുന്നത്. പക്ഷേ പേടിപ്പിക്കൽ മാത്രമല്ല, കോമഡിയും ചേരുന്നതാണ് സിനിമയെന്നാണ് ട്രെയിലർ നൽകുന്ന സൂചന. പ്രേതബാധയുളള ഒരു വീടിനെ ചുറ്റിപറ്റിയാണ് സിനിമ.\nരാഘവ ലോറൻസ് നായകനായെത്തിയ കാഞ്ചനയിലെ പാട്ടായ സംഗിലി ബുംഗിലി കതകേ തൊറേയിൽ നിന്നാണ് ചിത്രത്തിന്റെ പേര് വന്നിരിക്കുന്നത്. ഐകാണ് ചിത്രം കഥയെഴുതി സംവിധാനം ചെയ്യുന്നത്. ഫോക്‌സ് സ്റ്റാർ സ്റ്റുഡിയോസും എ ഫോർ ആപ്പിളിന്റെ ബാനറിൽ അറ്റ്‌ലിയും ചേർന്നാണ് സിനിമ നിർമ്മിക്കുന്നത്. ശ്രീ ദിവ്യ, സൂരി, രാധിക ശരത് കുമാർ, തമ്പി രാമയ്യ, കോവൈ സരള എന്നിവരാണ് ചിത്രത്തിലെ മറ്റു താരങ്ങൾ.വിശാൽ ചന്ദ്രശേഖർ ആണ് ചിത്രത്തിന്റെ സംവിധായകൻ.\nTags: horror movies, Jiiva


കുള്ളനെന്നു വിളിച്ച് സഹപാഠികളുടെ പരിഹാസം; കണ്ണീരോടെ 'തന്നെ ആരെങ്കിലുമൊന്ന് കൊന്ന് തരൂ' എന്ന് വിദ്യാർത്ഥി: വീഡിയോ\nബുള്ളിയിംഗ് എന്ന പ്രയോഗം നമ്മൾ പലപ്പോഴായി കേൾക്കാറുണ്ട്. സൈബർ ബുള്ളിയിംഗ് ആണ് പലപ്പോഴും നമ്മൾ കേട്ടിട്ടുള്ളത്. നമ്മളിൽ പലരും പലപ്പോഴും ബുള്ളിയിംഗ് നടത്തുകയോ അതിന് ഇരയാവുകയോ ചെയ്തിട്ടുണ്ട്. പൊക്കത്തിനെയും വണ്ണത്തിനെയും മറ്റ് ശാരീരിക, മാനസിക, സാമ്പത്തിക, കുടുംബ അവസ്ഥകളെയൊക്കെ പലപ്പോഴും പലരും ‘പരിഹസിക്കാറുണ്ട്’. തമാശയെന്നും പരിഹാസം എന്നുമൊക്കെ അലസമായി നമ്മൾ വിശേഷിപ്പിച്ച് തള്ളിക്കളയുന്ന ബുള്ളിയിംഗ് അതിന് ഇരയാവുന്ന ആൾക്ക് എത്രത്തോളം മനസികാഘാതം ഉണ്ടാക്കുമെന്ന് ചിന്തിച്ചിട്ടുണ്ടോ? ഇല്ലെങ്കിൽ നിങ്ങൾ ഈ വീഡിയോ കാണണം.\nസഹപാഠികളിൽ നിന്ന് ബുള്ളിയിംഗിന് ഇരയായ ക്വാഡൻ എന്ന 9കാരൻ്റെ വീഡിയോ അവൻ്റെ അമ്മ യരാഖ ബെയില്‍സ് തന്നെയാണ് ഫേസ്ബുക്കിൽ പങ്കുവെച്ചത്. ഓസ്ട്രേലിയയിലെ ബ്രിസ്ബനിലാണ് സംഭവം. വീഡിയോയിൽ കരഞ്ഞു കൊണ്ട് ക്വാഡൻ പറയുന്നത്, ‘എനിക്കൊരു കയർ തരൂ, ഞാൻ ആത്മഹത്യ ചെയ്യട്ടെ’ എന്നാണ്.9വയസ്സുകാരനായ ഒരു കുഞ്ഞ് ആത്മഹത്യയെപ്പറ്റി ചിന്തിക്കുന്നിടത്തോളം ഗൗരവമുള്ളതാണ് ബുള്ളിയിംഗ്. തൻ്റെ കൂട്ടുകാർ കുള്ളനെന്നു വിളിച്ച് തന്നെ കളിയാക്കുകയാണെന്നാണ് ക്വാഡൻ കരഞ്ഞു കൊണ്ട് അമ്മയോട് പറയുന്നത്. ‘കത്തി കൊണ്ട് എനിക്ക് എന്റെ ഹൃദയം തകര്‍ക്കണം, എന്നെ ആരെങ്കിലും ഒന്നു കൊന്നു തരണമെ’ന്നും ക്വാഡൻ പറയുന്നു.\n‘പഠിക്കാനും അല്പം ഉല്ലാസത്തിനും വേണ്ടിയാണ് എൻ്റെ മകൻ സ്കൂളിൽ പോകുന്നത്. പക്ഷേ, എന്നും എന്തെങ്കിലുമൊക്കെ സംഭവിക്കുന്നു. ആരെങ്കിലുമൊക്കെ അവനെ പരിഹസിക്കുന്നു. മകന്റെ സങ്കടം ഞങ്ങളുടെ കുടുംബത്തെ അതിയായി വേദനിപ്പിക്കുന്നു. ഇത്തരത്തിലുള്ള പരിഹാസം എങ്ങനെയാണ് ഒരു കുഞ്ഞിനെ തകര്‍ക്കുന്നതെന്ന് മനസ്സിലാക്കണം.’- വീഡിയോയിലൂടെ അമ്മ പറയുന്നു.\nവീഡിയോ 134,000ലധികം തവണ സമൂഹമാധ്യമങ്ങളില് പങ്കുവെക്കപ്പെപ്പെട്ടു. ഇതോടെ നിരവധി ആളുകൾ ക്വാഡന് പിന്തുണ അർപ്പിച്ചും സ്നേഹം പങ്കുവെച്ചും രംഗത്തെത്തി. ഓസ്ട്രേലിയയുടെ ദേശീയ റഗ്ബി താരങ്ങളും ക്വാഡന് പിന്തുണ അർപ്പിച്ചു. തങ്ങളുടെ മല്‍സരം വീക്ഷിക്കാന് റഗ്ബി ടീം ക്വാഡന് ഔദ്യോഗിക ക്ഷണമയക്കുകയും ചെയ്തു.\nബുള്ളിയിംഗ് എത്രത്തോളം ഭീകരമാണെന്ന് നമ്മൾ മനസ്സിലാക്കണം. മക്കളോട് അത് പറഞ്ഞു മനസ്സിലാക്കണം. മാനസികാഘാതം നിസ്സാരമല്ല. തള്ളിക്കളയേണ്ടതുമല്ല. ഈ ലോകം ഒരു മികച്ച ഇടമാക്കുന്നതിനായി നമുക്ക് പരിശ്രമിക്കാം.\nStory Highlights: mom shares heartbreaking video of bullied son


sajnas, Author at Q Tv\nAugust 16, 2021 August 16, 2021 sajnas\t0 Comments\tDog Suicide Bridge, interesting facts, The Overtoun Bridge\nഈ ലോകത്ത് സൂയിസൈഡ് പോയിന്റ്റ് എന്നറിയപ്പെടുന്ന നിരവധി സ്ഥലങ്ങളുണ്ട്. ആളുകളെ ആത്മഹത്യ ചെയ്യാൻ പ്രേരിപ്പിക്കുന്ന അല്ലെങ്കിൽ ആളുകൾ ആത്മഹത്യ ചെയ്യാൻ എത്തുന്ന സ്ഥലങ്ങളെയാണ് സൂയിസൈഡ് പോയ്ന്റ്സ് എന്ന്\nയൂറോപ്പിലെ ഏറ്റവും പൊക്കമുള്ളതും സജീവവുമായ അഗ്നിപർവതമാണ് മൗണ്ട് എറ്റ്ന. ഇറ്റലിയിലെ സിസിലിയിലാണ് ഈ അഗ്നിപർവതം സ്ഥിതി ചെയ്യുന്നത്. സജീവമായ പർവതമാണ് ഇതെങ്കിലും ഇപ്പോൾ ഈ അഗ്നിപർവതം നിർത്താതെ\nആരാധകർ ഏറെ വിഷമത്തോടെയാണ് മെസ്സി ബാർസിലോണ വിടുന്ന വാർത്ത ഏറ്റെടുത്തത്. അതിൽ മെസ്സിയുടെ പ്രതികരണവും കണ്ണീരോടെയായിരുന്നു. ഒടുവിൽ ആ പത്താം നമ്പർ കുപ്പായത്തോട് മെസ്സി വിട പറഞ്ഞു.\n“പാൽ കടൽ” പ്രതിഭാസമോ; ഗവേഷകർക്കിടയിൽ അത്ഭുതമായി തുടരുന്ന കടൽ വിശേഷങ്ങൾ…\nAugust 12, 2021 August 12, 2021 sajnas\t0 Comments\tinteresting facts, Milk Sea\nമിൽക്ക് സീയെ കുറിച്ച് കേട്ടിട്ടുണ്ടോ? സമുദ്രത്തിലെ അസാധാരണമായ സമുദ്ര പ്രതിഭാസത്തെയാണ് മിൽക്ക് സീ അഥവാ പാൽ കടൽ എന്ന് പറയുന്നത്. ഒന്നര പതിറ്റാണ്ടിലേറെയായി ഇങ്ങനെ ഒരു പ്രതിഭാസത്തെ\nകൊവിഡ് ഭീതിയിലാണ് നമ്മൾ. എത്രതന്നെ ശ്രദ്ധിച്ചാലും വരുത്തുന്ന ചെറിയ അശ്രദ്ധകളിൽ നിന്ന് പോലും രോഗം പിടിപെടുന്നുണ്ട്. ഇപ്പോൾ നിലവിൽ പടർന്നു കൊണ്ടിരിക്കുന്ന ഡെൽറ്റ വകഭേദവും ആശങ്ക പരത്തുന്നുണ്ട്.


അസെന്‍ഡ് കേരള 2020 ല് 'സില്‍വര് ലൈന്' അവതരണം - Janayugom Online\nJanuary 08, 2020, 7:51 pm\nകൊച്ചി: അര്‍ദ്ധ അതിവേഗ റെയില്‍പാതയായ സില്‍വര് ലൈനിനെക്കുറിച്ചുള്ള അവതരണം നാളെ. ബോള്‍ഗാട്ടി ലുലു കണ്‍വെന്‍ഷന് സെന്‍ററില് ആരംഭിക്കുന്ന ആഗോള നിക്ഷേപക സംഗമമായ അസെന്‍ഡ് കേരള-2020 ല് നടക്കും.\nഅസെന്‍ഡിലെത്തുന്ന ഏറ്റവും വലിയ പദ്ധതികളിലൊന്നായ സില്‍വര് ലൈനിന്‍റെ അവതരണം കേരള റെയില് ഡെവലപ്മെന്‍റ് കോര്‍പറേഷന് (കെആര്‍ഡിസിഎല്) മാനേജിങ് ഡയറക്ടര് വി. അജിത് കുമാര് ആണ് നടത്തുന്നത്. കേരളത്തില് നിക്ഷേപം നടത്താന് താല്പര്യമുള്ളവര്‍ക്ക് ഏറ്റവുമധികം അവസരങ്ങള് നല്കുന്ന പദ്ധതിയാണ് സില്‍വര് ലൈന്. സംസ്ഥാന സര്‍ക്കാരും റെയില് മന്ത്രാലയവും ചേര്‍ന്നാണ് കെആര്‍ഡിസിഎല് എന്ന കമ്പനിയ്ക്ക് രൂപം നല്‍കിയിരിക്കുന്നത്. സംസ്ഥാന മന്ത്രിസഭ അംഗീകരിച്ച പദ്ധതിക്ക് റെയില് മന്ത്രാലയവും തത്വത്തില് അനുമതി നല്‍കയിട്ടുണ്ട്. നിക്ഷേപകരെ കണ്ടുപിടിക്കുന്ന നടപടികളുമായി മുന്നോട്ടു പോകാനാണ് റെയില് മന്ത്രാലയം നിര്‍ദ്ദേശിച്ചിരിക്കുന്നത്. അതിനുശേഷമുള്ള ആദ്യ അവതരണമാണ് ഇന്ന് അസെന്‍ഡില് നടക്കുന്നത്. ഇന്ത്യയിലെ ഏത് അതിവേഗ റെയില് പദ്ധതിയും പോലെ ആഗോള നിക്ഷേപമാണ് സില്‍വര് ലൈനും പ്രതീക്ഷിക്കുന്നത്.\nപദ്ധതിയുടെ വിവിധ ഘടകങ്ങളില് മികച്ച നിക്ഷേപസാധ്യതകളാണ് സില്‍വര് ലൈന് വാഗ്ദാനം ചെയ്യുന്നത്. റെയില്‍വെ സ്റ്റേഷനുകളുമായി ബന്ധപ്പെട്ട് അനുബന്ധ മേഖലകളിലുണ്ടാകുന്ന വികസനം(ട്രാന്‍സിറ്റ് ഓറിയന്‍റഡ് ഡെവലപ്മെന്‍റ്), സിവില്-ഇലക്ട്രിക്കല് മേഖലകളില് 38,000 കോടി രൂപയുടെ എന്‍ജിനീയറിങ്-പ്രൊക്യുര്‍മെന്‍റ്-കണ്‍സ്ട്രക്ഷന് ജോലികള്, റെയില് കോച്ചുകളുടെ നിര്‍മാണവും പ്രവര്‍ത്തനവും, അതിവേഗ ചരക്കുവണ്ടികളുടെ സപ്ലൈയും പ്രവര്‍ത്തനവും, ടൂറിസ്റ്റ് ട്രെയിനുകള്, 300 വാട്ട് വൈദ്യുതി ഉല്പാദനം, വൈദ്യുതി സംഭരണ സംവിധാനം എന്നിങ്ങനെ തുടങ്ങി പദ്ധതിയില് നേരിട്ടുള്ള നിക്ഷേപം വരെ ആകാം.\nലുലു കണ്‍വെന്‍ഷന് സെന്‍ററിലെ വേമ്പനാട് ഹാളില് നാലു മണിക്ക് ‘യാത്രാവികസനവും വൈദ്യുതി വാഹനങ്ങളും’ എന്ന വിഷയത്തില് നടക്കുന്ന പാനല് ചര്‍ച്ചയിലാണ് അവതരണം. ഗതാഗത മന്ത്രി എ.കെ. ശശീന്ദ്രനാണ് വിവിധ മേഖലയിലെ വിദഗ്ധര് പങ്കെടുക്കുന്ന ചര്‍ച്ചയ്ക്ക് തുടക്കം കുറിക്കുന്നത്. സംസ്ഥാന ഗതാഗത വകുപ്പ് പ്രിന്‍സിപ്പല് സെക്രട്ടറി കെ.ആര് ജ്യോതിലാല് ചര്‍ച്ച ഉപസംഹരിക്കും.\nകൊച്ചുവേളിയില്‍നിന്ന് കാസര്‍കോടു വരെ 532 കിലോമീറ്റര് നാലു മണിക്കൂര് കൊണ്ട് പിന്നിടാവുന്ന റെയില്‍പാതയുടെ നിര്‍മാണച്ചെലവ് 66405 കോടി രൂപയാണ്. ഈ റെയില് ഇടനാഴി നിര്‍മാണത്തിലൂടെ അര ലക്ഷത്തോളം തൊഴിലവസരങ്ങളാണ് ലഭിക്കുന്നത്. പദ്ധതി പൂര്‍ത്തിയാകുമ്പോള് 11,000 പേര്‍ക്ക് തൊഴില് ലഭിക്കുമെന്നാണ് കണക്കാക്കുന്നത്.\nEnglish summary: Silver line presentation\nലോക്ഡൗണ്; കാഴ്ച്ചകൾ ജലഛായത്തിൽ പകർത്തി പ്രശാന്ത്\nശിവശങ്കറിന്റെ ഇടപാടുകൾ സർക്കാർ അറിയാതെയെന്ന് കസ്റ്റംസ്


മൂപ്പൈനാട് പ്രാഥമികാരോഗ്യകേന്ദ്രം ഉദ്ഘാടനം: കേന്ദ്രത്തിൽ കുടിവെള്ളമുൾപ്പടെയുള്ള സൗകര്യങ്ങൾ ഒരുക്കിയിട്ടില്ലെന്ന് ആക്ഷേപം : Deepika.com Nattu Visesham\nSaturday, July 24, 2021 12:54 AM IST\nവടുവഞ്ചാൽ: കുടിവെള്ളം ഉൾപ്പെടെയുള്ള പ്രാഥമിക സൗകര്യങ്ങളൊരുക്കാതെയാണ് ഇന്ന് മൂപ്പൈനാട് പ്രാഥമികാരോഗ്യ കേന്ദ്രം ഉദ്ഘാടനം ചെയ്യുന്നതെന്ന് യുഡിഎഫ് പഞ്ചായത്ത് കമ്മിറ്റി കുറ്റപ്പെടുത്തി. പഞ്ചായത്തിന്‍റെ അധീനതയിലുള്ള സ്ഥാപനമായ പിഎച്ച്സി കെട്ടിടോദ്ഘാടനം പഞ്ചായത്തുമായി അലോചിക്കാതെ നടത്തുന്നത് പ്രതിഷേധാർഹമാണ്. കെട്ടിടത്തിൽ വൈദ്യുതി കണക്ഷൻ, കുടിവെള്ളം, വഴി തുടങ്ങിയ സൗകര്യങ്ങളൊന്നും ഒരുക്കിയിട്ടില്ല. 2008-2009 വർഷത്തിൽ മൂപ്പൈനാട് പഞ്ചായത്ത് ഭരണ സമിതി പാടിവയലിൽ വാങ്ങിയ ഒരേക്കർ സ്ഥലത്ത് കെട്ടിട നിർമാണത്തിന് അന്നത്തെ ആരോഗ്യമന്ത്രി പി.കെ. ശ്രീമതിയോട് ഫണ്ട് ആവശ്യപ്പെട്ടെങ്കിലും അനുവദിച്ചില്ല.\nഅന്പലവയൽ, മേപ്പാടി എന്നിവിടങ്ങളിൽ പിഎച്ച്സിയുള്ളതിനാൽ മൂപ്പൈനാട് അനുവദിക്കാനാവില്ലെന്ന നിലപാടാണ് മന്ത്രി സ്വീകരിച്ചത്. തുടർന്ന് 2013ൽ യുഡിഎഫ് ഭരണ കാലത്താണ് പിഎച്ച്സിയുടെ പ്രവൃത്തി തുടങ്ങിയത്. കെട്ടിട നിർമാണത്തിന് എം.ഐ. ഷാനവാസ് എംപിയായിരുന്നപ്പോൾ എൻആർഎച്ച്എം പദ്ധതിയിലൂടെ 1.60 കോടി രൂപ അനുവദിക്കുകയുണ്ടായി. ഇതോടെയാണ് കെട്ടിട നിർമാണം യാഥാർഥ്യമായത്. കെട്ടിടം പണി പൂർത്തീകരിച്ചെങ്കിലും കംപ്ലീഷൻ പ്ലാൻ സമർപ്പിക്കാത്തതിനാൽ കെട്ടിടത്തിൽ ഇതുവരെ വൈദ്യുതി ലഭിച്ചിട്ടില്ല.\nപഞ്ചായത്തിന് വിട്ടു കിട്ടിയ സ്ഥാപനമെന്ന നിലയിൽ പഞ്ചായത്തുമായി കൂടിയാലോചിക്കാതെയാണ് മുഖ്യമന്ത്രി കെട്ടിടം ഉദ്ഘാടനം ചെയ്യുന്നതെന്ന് യുഡിഎഫ് ചൂണ്ടിക്കാട്ടി. ചെയർമാൻ എം. ബാപ്പുട്ടി, കണ്‍വീനർ ജോസ് കണ്ടത്തിൽ, യഹ്യാഖാൻ തലക്കൽ, എ.കെ. റഫീഖ്, അജിത കണ്ടത്തിൽ, ആർ. ഉണ്ണികൃഷ്ണൻ, പി.കെ. സാലിം, എ.കെ. സലിം, വേണുഗോപാൽ, ഉനൈസ്, വി.എൻ. ശശീന്ദ്രൻ, മുഹമ്മദ് ബാവ, ഉണിക്കാട് ബാവ, ജിനേഷ് വർഗീസ്, റിയാസ് പാറോൽ, ഗദ്ദാഫി റിപ്പണ് പ്രസംഗിച്ചു.


സി.ഐ.എസ്.എഫില് 429 ഹെഡ്‌കോണ്‍സ്റ്റബിള് ഒഴിവുകള് | NewsTagLive\nHome Education News സി.ഐ.എസ്.എഫില് 429 ഹെഡ്‌കോണ്‍സ്റ്റബിള് ഒഴിവുകള്\nസി.ഐ.എസ്.എഫില് 429 ഹെഡ്‌കോണ്‍സ്റ്റബിള് ഒഴിവുകള്\nസെന്‍ട്രല് ഇന്‍ഡസ്ട്രിയല് സെക്യൂരിറ്റി ഫോഴ്‌സില് (സി.ഐ.എസ്.എഫ്) ഹെഡ്‌കോണ്‍സ്റ്റബിള് (മിനിസ്റ്റീരിയല്) തസ്തികയിലേക്ക് ഇപ്പോള് അപേക്ഷിക്കാം. 429 ഒഴിവുകളാണുള്ളത്. പുരുഷന്‍മാര്‍ക്കും സ്ത്രീകള്‍ക്കും അപേക്ഷിക്കാം. സ്ത്രീകള്‍ക്കായി 37 ഒഴിവുകള് മാറ്റിവച്ചിട്ടുണ്ട്. 25,500 മുതല് 81,100 രൂപ വരെയാണ് ശമ്പളം. അപേക്ഷ സ്വീകരിക്കുന്ന അവസാന തീയതി: ഫെബ്രുവരി 20.\nപ്രായപരിധി: 18നും 25നും മധ്യേ. (പട്ടികജാതി/വര്‍ഗക്കാര്‍ക്ക് അഞ്ചും ഒബിസിക്കാര്‍ക്കു മൂന്നും വര്‍ഷം ഉര്‍ന്നപ്രായപരിധിയില് ഇളവുണ്ട്)\nവിദ്യാഭ്യാസ യോഗ്യത: പ്ലസ് ടു/ഇന്റര്‍മീഡിയറ്റ്/തത്തുല്യം. ഇംഗ്ലീഷ് ടൈപ്പിങ്ങില് (കംപ്യൂട്ടറില്) മിനിറ്റില് 35 വാക്ക് വേഗം. അല്ലെങ്കില് ഹിന്ദി ടൈപ്പിങ്ങില് മിനിറ്റില് 30 വാക്ക് വേഗം ഉണ്ടായിരിക്കണം.\nശാരീരിക ക്ഷമതാ പരിശോധന, എഴുത്തു പരീക്ഷ, സ്‌കില് ടെസ്റ്റ്, വൈദ്യ പരിശോധന എന്നിവയുടെ അടിസ്ഥാനത്തിലായിരിക്കും നിയമനം.\nഅപേക്ഷ ഫീസ് 100 രൂപയാണ്. എസ്ബിഐ ചലാന് വഴിയോ നെറ്റ് ബാങ്കിങ് വഴിയോ ക്രെഡിറ്റ്/ഡെബിറ്റ് കാര്‍ഡ് ഉപയോഗിച്ചോ പണം അടയ്ക്കാവുന്നതാണ്. എസ്‌സി/എസ്ടി വിഭാഗക്കാര്‍ക്കും സ്ത്രീകള്‍ക്കും വിമുക്ത ഭടന്മാര്‍ക്കും ഫീസില്ല. https://cisfrectt.in എന്ന ലിങ്ക് വഴി ഓണ്‍ലൈനായി അപേക്ഷിക്കാം. വണ് ടൈം രജിസ്‌ട്രേഷനു മാത്രമാണ് അപേക്ഷ അയക്കേണ്ടത്.\nJanuary 24, 2019, 20:57 pm


കെട്ടിടനിർമ്മാണ പ്ലാറ്റ്ഫോം3തരം കൌണ്ടറുകൾ കൊണ്ട് 500kg സസ്പെൻഡ് ചെയ്തു - Buildinglift.com\n2 വിഭാഗങ്ങൾ 500 കി.ഗ്രാം സസ്പെൻഡന്റ് ആക്സസ് പ്ലാറ്റ്ഫോമുകൾ3തരം കൌണ്ടർ ലൈറ്റ്\nവിജയകരമായ മെറ്റീരിയൽ, നൂതനമായ രൂപകൽപന, ഉത്തേജക ഉത്പാദനം, മികച്ച സേവനം എന്നിവയിൽ പടർന്നുകയറുന്ന സൈക്കിളുകളും അലങ്കരിക്കൽ യന്ത്രങ്ങളുമൊക്കെയുള്ള മികച്ച വിജയത്തോടെയുള്ള പ്ലാറ്റ്ഫോം ZLP സീരീസ് പ്ലാറ്റ്ഫോം സസ്പെൻഡഡ് പ്ലാറ്റ്ഫോം സസ്പെൻഡ് ചെയ്തു. ചൈനയിൽ ഏറ്റവും വ്യാപകമായ പ്രയോഗങ്ങളുള്ള സസ്പെൻഡ് പ്ലാറ്റ്ഫോമിന്റെ ഏറ്റവും സമഗ്രമായ മോഡലുകൾ ഹാക്കോക്ക് നിർമ്മിക്കുന്നു. ഉദാഹരണത്തിന്, ഉയരുന്ന എലിവേറ്റർ ഷാഫ്റ്റ് ഇൻസ്റ്റിട്ട്യൂട്ടുള്ള പ്രത്യേക താൽക്കാലിക നിർത്തി പ്ലാറ്റ്ഫോം; ഗ്രാനറി, കൂലി സെക്യൂരിറ്റി സ്ഫോടനപ്രൂഫ് പ്ലാറ്റ്ഫോം; ഉയര്ന്ന കെട്ടിട ടവര് ക്രെയിന് വേണ്ടി പ്രത്യേകം പ്ലാറ്റ്ഫോം; കപ്പൽനിർമ്മാണത്തിനുവേണ്ടിയുള്ള വെൽഡിംഗിനും അലങ്കാരത്തിനും വേണ്ടിയുള്ള ഇഷ്ടാനുസൃത പ്ലാറ്റ്ഫോം; വലിയ ടാങ്ക് ചിമ്മിനി, ബോയിലർ അറ്റകുറ്റപ്പണികൾക്കുള്ള പ്രൊഫഷണൽ പ്ലാറ്റ്ഫോം; ഡാമും ബ്രിഡ്ജും പരിപാലിക്കുന്നതിനും അലങ്കാര പ്ലാറ്റ്ഫോമുകളിലായും; ഉന്നതതല ബഹുനില കെട്ടിട നിർമ്മാതാക്കൾ, പുറമേയുള്ള നിർമാണം, സിമന്റ് പൂശൽ, വെനീർ, പെയിന്റിംഗ്, ഗ്ലാസ് മൂടുശരി സംവിധാനങ്ങൾ സ്ഥാപിക്കുക, വൃത്തിയാക്കൽ, അറ്റകുറ്റപ്പണികൾ തുടങ്ങിയവയുടെ പുറം ഭിത്തികളെ അലങ്കരിക്കാനും സൂക്ഷിക്കാനും ഉള്പ്പെടുത്തുകയും വേണം.\nഈ ഉല്പന്നത്തെ അപേക്ഷിച്ച് സ്കാഫോൾഡ് ഫ്രീ പുറത്തിറക്കി, നിർമാണ ചെലവ് കുറയ്ക്കുകയും, കാര്യക്ഷമത വർദ്ധിപ്പിക്കുകയും ചെയ്യും. അതേസമയം, ഉത്പാദനം ലളിതവും, അയവുള്ളതും, എളുപ്പത്തിൽ കൈമാറ്റം ചെയ്യാവുന്നതും, പ്രവർത്തിക്കാൻ എളുപ്പവുമാണ്, സുരക്ഷിതവും വിശ്വസനീയവുമാണ്.\nമോഡൽ നമ്പർ. ZLP500\nറേഡിയേറ്റഡ് ലോഡ് (കിലോ) 500\nലിഫ്റ്റിങ് സ്പീഡ് (മി / മിനി)9- 11\nമോട്ടോർ പവർ (kw)2× 1.5, 50HZ / 60HZ\nപ്ലാറ്റ്ഫോം താൽക്കാലികമായി നിർത്തുന്നു ലോക്കിംഗ് അലുമിനിയം അലോയ്\nL × W × H (മിമി) (2000 × 3) × 690 × 1300\nഭാരം (കിലോ) 410 കിലോഗ്രാം\nകൌണ്ട് വെയിറ്റ് (കിലോ) ഓപ്ഷണൽ 25 × 44pcs\nവോൾട്ടേജ് (വി)3ഫേയ്സ് / സിംഗിൾ ഫേസ് 220V / 380V / 415V (ഇഷ്ടാനുസൃതമാക്കൽ)\n1. പ്ലാറ്റ്ഫോം: സ്റ്റീലും അലുമിനിയവും ഓപ്ഷണൽ. പെയിന്റ് ചെയ്തതും, ചൂടുവെള്ളത്തിനുപയോഗിക്കുന്നതുമായ ഉപരിതല ചികിത്സ ഓപ്ഷണൽ.\n2.സസൻപൻഷൻ സംവിധാനം: പെയിന്റ് ചെയ്തതും ചൂടുവെള്ളവുമായി ബന്ധപ്പെട്ടതുമായ ഉപരിതല ചികിത്സ ഓപ്ഷണൽ.\n3.ജൂയിസ്റ്റ്: മോഡൽ നമ്പർ LTD (1.5kw), LTD8.0 (1.8kw) & LTD10.0 (2.2kw).\n4. ഇലക്ട്രോണിക് കൺട്രോൾ ബോക്സ്: ശാസ്ത്രീയ ഡിസൈൻ, വാട്ടർപ്രൂഫ്, ആന്റി-ക്രോഷൺ, ബ്രാൻഡ് CHINT അല്ലെങ്കിൽ SCHNEIDER ഉള്ള ഉൾഭാഗം.\n5.സുരക്ഷിത ലോക്ക്: ഡ്രോറോ സ്റ്റെയിൻലെസ് സ്റ്റീൽ, ഉയർന്ന തീവ്രത; സസ്പെന്ഡ് പ്ലാറ്റ്ഫോം tilts ചെയ്യുമ്പോൾ അത് ഉടൻ സ്റ്റീൽ റോപ്പ് ലോക്ക് ചെയ്യാം; 100% യോഗ്യത നേടി.\n6.സ്ലയർ വയർ റോപ്പ്: 8.3 മില്ലീമീറ്റർ, 8.6 മില്ലീമീറ്റർ, 9.1 മില്ലിമീറ്റർ വ്യാസമുള്ള വ്യാസം.\n7.സുരക്ഷ: റോസ് 18 മില്ലീമീറ്റർ വ്യാസമുള്ള 47250N.\n8.കേരളം: GB2.0 നില, കാലാവസ്ഥ പ്രതിരോധം പ്രകൃതി റബ്ബർ.\n9.കൌണ്ട് വെയ്റ്റ്: കോൺക്രീറ്റ്, സ്റ്റീൽ കവറുമായി കോൺക്രീറ്റ്, ഇറിട്ട് ഓപ്ഷണൽ എന്നിവ.\n1.ഏയ്ക്കൽ ജോലി സമയത്ത് ജീവൻ സുരക്ഷ ഉറപ്പ്\nസസ്പെൻഡ് ചെയ്ത പ്ലാറ്റ്ഫോം ടിൽറ്റുകളിൽ നിന്നോ ഉരുക്ക് കയറിൽ നിന്നോ, സ്റ്റീൽ റോപ്പി ഉടൻ തന്നെ സ്റ്റീൽ റോപ്പ് സുരക്ഷിതത്വം ലോക്ക്, ഇലക്ട്രിക്ക് കൺട്രോൾ സിസ്റ്റം, ലീക്കേജ് പ്രൊട്ടക്ഷൻ, ഓവർ-ഹീറ്റ് പ്രൊട്ടക്ഷൻ, നിലവിലെ ഒലോഡ് പ്രൊട്ടക്ഷൻ, ബ്രേക്ക് സ്റ്റോപ്പ് എന്നിവയുടെ രൂപകല്പനയാണ്.\nനല്ല നിലവാരമുള്ള സ്റ്റീൽ വയർ കയർ, സുരക്ഷാ കയർ, കേബിൾ.\n7. പ്രൊഫഷണൽ നിലവാരം, മത്സരാധിഷ്ഠിത വില, ഫാസ്റ്റ് ഡെലിവറി, നല്ല ശേഷമുള്ള വ്യാപാര സേവനങ്ങൾ.\n8. വ്യത്യസ്ത ഭാഷകളിലുള്ള പ്രൊഫഷണൽ സെയിൽസ് ടീം റഷ്യൻ, സ്പാനിഷ്, ഇംഗ്ലീഷ്.\nനിറം: ചുവപ്പ്, മഞ്ഞ, പച്ച, വെള്ളി (ഇഷ്ടാനുസൃതമാക്കാം)\nമെറ്റീരിയൽ: സ്റ്റീൽ / അലുമിനിയം അലോയ്\nപൂർത്തിയാക്കിയത്: പെയിന്റ് / ഹോട്ട് ഗുവനൈസ്ഡ് / അലൂമിനിയം\nമോട്ടോർ പവർ:2X 1.5kw\nവോൾട്ടേജ്: 380V / 415V / 440V / 220V, 50 / 60Hz (കസ്റ്റമൈസ് ചെയ്യാൻ കഴിയും)\nഉരുക്ക് ഉരുക്ക് വ്യാസമുണ്ട്: 8.3 എംഎം\nമോട്ടോർ റൊട്ടേഷൻ വേഗത: 1420 ആർ / മിനി\nകൌണ്ടർ ബിറ്റ്: കോൺക്രീറ്റ്, സ്റ്റീൽ കവർ കൊണ്ട് മൂർച്ച, അയൺ-കാസ്റ്റിംഗ്\n10 മീറ്റർ സ്റ്റീൽ / അലുമിനിയം സസ്പെൻഡ് ആക്സസ് യന്ത്രം ZLP10003വ്യക്തിക്ക് ജോലി\nസ്റ്റീൽ പ്ലാറ്റ്ഫോം നിർമ്മാണം, സസ്പെൻഡ് പ്ലാറ്റ്ഫോം ചൈന, സസ്പെൻഡ്ഡ് സ്കഫോൾഡ് പ്ലാറ്റ്ഫോം, സസ്പെൻഡ് വയർ റോപ് പ്ലാറ്റ്ഫോം, പ്രവർത്തന പ്ലാറ്റ്ഫോം സുരക്ഷ സസ്പെൻഡ് ചെയ്തു\nഹൈസ്പീഡ് ബിൽഡിംഗിനായി ISO സി.ഇ. കൺസ്ട്രക്റ്റർ വയർ റോപ്പ് എസ് എൽ പി സസ്പെൻഡന്റ് പ്ലാറ്റ്ഫോമും


കെ ഫോണിന്റെ ആദ്യ ഘട്ട ഉദ്ഘാടനം ഇന്ന്, എന്താണ് കെഫോണ് പദ്ധതി? – Media Mangalam\nകെ ഫോണിന്റെ ആദ്യ ഘട്ട ഉദ്ഘാടനം ഇന്ന്, എന്താണ് കെഫോണ് പദ്ധതി?\nതിരുവനന്തപുരം: സംസ്ഥാന സര്‍ക്കാരിന്റെ ഇന്റര്‍നെറ്റ് പദ്ധതിയായ കെ ഫോണിന്റെ ആദ്യ ഘട്ട ഉദ്ഘാടനം ഇന്ന്. വൈകീട്ട് 5ന് മുഖ്യമന്ത്രി ഉദ്ഘാടനം നിര്‍വഹിക്കും. ഏഴ് ജില്ലകളിലായി ആയിരം സര്‍ക്കാര് ഓഫീസുകളിലാണ് ആദ്യ ഘട്ട കണക്ഷന്.ആദ്യ ഘട്ടത്തില് ഏഴ് ജില്ലകളിലായി ആയിരം സര്‍ക്കാര് സ്ഥാപനങ്ങളിലാണ് കെ ഫോണ് കണക്ഷന് നല്‍കുക. തിരുവനന്തപുരം, ആലപ്പുഴ,എറണാകുളം,പത്തനംതിട്ട,തൃശ്ശൂര്, പാലക്കാട് ജില്ലകളിലാണ് കണക്റ്റിവിറ്റി ലഭിക്കുക.\nസര്‍ക്കാര് ഓഫീസുകള്,ആശുപത്രികള്,പൊലീസ് സ്റ്റേഷനുകള്,തദ്ദേശസ്ഥാപനങ്ങള്, വിദ്യാഭ്യാസ സ്ഥാപനങ്ങള്,ഡാറ്റാ സെന്ററുകള്, കളക്ടറേറ്റുകള് എന്നിവയില് ആദ്യ ഘട്ടത്തില് കണക്ഷന് ലഭിക്കും. ജൂലൈ മാസത്തോടെ പ്രവര്‍ത്തനം സംസ്ഥാനവ്യാപകമാകും.ഇതിലൂടെ 10 ങആു െമുതല് 1 ഏആു െവരെ വേഗത്തില് നെറ്റ് കണക്ഷന് ലഭ്യമാകും. 35000 കിലോ മീറ്റര് ഓപ്റ്റിക്കല് ഫൈബര് നെറ്റ്‌വര്‍ക്കാണ് ഇതിനായി ഉപയോ?ഗിച്ചിരിക്കുന്നത്.\nകൊച്ചി ഇന്‍ഫോ പാര്‍ക്ക് തപസ്യയിലാണ് നെറ്റ്‌വര്‍ക്ക് നിയന്ത്രണ സംവിധാനം ഏര്‍പ്പെടുത്തിയിരിക്കുന്നത്. 14 ജില്ലകളെയും ബന്ധിപ്പിച്ച് വൈദ്യുതി ടവറുകളിലൂടെ വലിച്ച കോര് റിങ് സംവിധാനമാണ് സജ്ജമാക്കിയിരിക്കുന്നത്. ഒരിക്കലും ഇന്റര്‍നെറ്റ് തടസ്സം നേരിടാത്ത റിങ് ആര്‍ക്കിടെക്ചര് സംവിധാനമാണ് വാഗ്ദാനം ചെയ്തിരിക്കുന്നത്. ഇതിന് കീഴില് ജില്ലകളിലെ ഉപയോക്താക്കളെ ബന്ധിപ്പിച്ച് ആക്‌സസ് നെറ്റ്‌വര്‍ക്ക് സജ്ജമാക്കും.\nകെഎസ്ഇബിയുടെ 378 സബ്‌സ്റ്റേഷനുകളില് സ്ഥാപിച്ച കോര് പോയിന്റ് ഓഫ് പ്രസന്‍സ് വഴിയാണ് ആക്‌സസ് നെറ്റ്‌വര്‍ക്കിന്റെ നിയന്ത്രണം. ആക്‌സസ് നെറ്റ്‌വര്‍ക്ക് ഓരോ ജില്ലകളിലെയും സര്‍ക്കാര് ഓഫീസുകളെയും മറ്റ് ഗുണഭോക്താക്കളെയും ബന്ധിപ്പിക്കുന്നു. പ്രാദേശിക ശൃംഖലകള്‍ക്ക് നിശ്ചിത തുക നല്‍കി വിതരണാവകാശം നേടാവുന്നതാണ്. ഈ പ്രാദേശിക വിതരണശൃംഖലകളാണ് വീടുകളില് ഇന്റര്‍നെറ്റ് എത്തിക്കുക. സൗജന്യ ഇന്റര്‍നെറ്റ് സര്‍ക്കാര് ഓഫീസുകള്‍ക്ക് മാത്രമേ ലഭിക്കൂ\nINTERNET KFON pinarayi vijayan\nഎന്റെ പ്രിയ പ്രണയഗാനങ്ങള് രവി മേനോന്, ഹെഡ്, മാതൃഭൂമി മ്യൂസിക്